Aslu ha kulhi kuriah kulhuvanee kon leader eh?\nއަސްލު ހަކުޅި ކުރިއަށް ކުޅުއްވަނީ ކޮން ލީޑަރެއް؟\nގަދަ ކަނޑެއްގައި އޮތް ސިޔާސީ މައިދާނުގެ ރާޅުތައް މައިތިރިވެ، އަމާންވާން ފަށައިފި އެވެ. ގަދަ ބަސް ބުނެ، ހަރުކަށިކަމުގައި އޮތް ސަރުކާރާއި އިދިކޮޅު ފަރާތްތައް ވެސް އެއްބަޔަކު އަނެއް ބަޔަކަށް ދޫދޭން ފަށައިފި އެވެ. މުޅި ސިޔާސީ ގޭމް އެފުށް މިފުށަށް ބަދަލުވީ މިދިޔަ ހަފްތާއެއްހާ ދުވަހުގެ ތެރޭގަ އެވެ. މިވީ ކިހިނެތް ހެއްޔެވެ؟\nއެއްބަޔަކު ބުނަނީ އެމްޑީޕީގެ ރައީސް މުހައްމަދު ނަޝީދު މިނިވަން ކުރުމަށް، އެމްޑީޕީ އާ ސަރުކާރުން "ޑީލެއް" ހެދީ އެވެ. އަނެއް ބަޔަކު ބުނަނީ ބޭރުގެ ޕްރެޝަރުގައި ސަރުކާރު ފިތި ދޫދޭން ޖެހުނީ އެވެ. ކޮންމެ ގޮތެއް ވިޔަސް ސަރުކާރާއި އިދިކޮޅު އެމްޑީޕީއާ ދެމެދު ކޮންމެވެސް ކަހަލަ އެއްބަސްވުމެއް އެބަ އޮތެވެ. ދިގު މުއްދަތެއްގެ ޖަލު ހުކުމެއް ފުރިހަމަ ކުރައްވަމުން އައި ނަޝީދު ވެސް ދެ މަސް ދުވަހަށް އެ ހުންނެވީ ގޭގަ އެވެ.\nއެމްޑީޕީ އިން އެތައް ގުރުބާނީއެއް ވެގެން އެތައް ދުވަހަކުން ހެދި ފެހި ގާނޫނު އަސާސީ ބަދަލުކޮށްލަން ވެސް އެ ޕާޓީ އިން ބަހަނާއެއް ނުދައްކައި ދިނީ ފެހި ސިގްނަލެވެ. މިހުރިހާ ކަމަކުން ވެސް ކޮންމެވެސް ކަމެއް ވެއްޖެކަން އެބަ އެނގެ އެވެ.\nފެންނަ މަންޒަރަކީ މާ ބޮޑު އުނދަގުލެއް ނެތި ސަރުކާރުން ބޭނުންވާ ސިޔާސީ މުހިންމު ކަންކަން މި އަންނަނީ ހާސިލް ކޮށްލަމުންނެވެ. އެންމެންނަށް ވެސް ހީވެފައި އޮތީ ގާނޫނު އަސާސީ ބަދަލުކުރުމާއި ކުރިއަށް އޮތް ނައިބު ރައީސްގެ އިތުބާރު ނެތް ކަމުގެ ވޯޓަކީ ސަރުކާރަށް ބޮޑު އިމްތިހާނަކަށް ވާނެ ކަމަށެވެ. އެއީ އިދިކޮޅު ފަރާތްތަކުގެ ތާއީދެއް ނެތި ސަރުކާރަށް ވެސް އެ ކަންކަން މަޖިލީހުގެ ތެރެއިން ވެސް ކާމިޔާބު ކުރެވެން ނެތީމަ އެވެ. އެކަމަކު މިއަށް ވުރެ ވަކި ފަސޭހަ ވޯޓެއް ސަރުކާރަކަށް މިހާރަކު ނެތެވެ. އެހެން ވީމާ ރައީސް ޔާމީންގެ ސިޔާސީ ގޭމް މާމޮޅީ ހެއްޔެވެ؟ ހަކުޅި ކުރިއަށް ސިޔާސީ ކުޅިބައި ރާވަން ރައީސް ޔާމީން ވަރެއް ނެތީ ހެއްޔެވެ؟\nސިޔާސީ ގޮތުން ރައީސް ޔާމީނަކީ އަބަދުވެސް މޮޅު ބޭފުޅެކެވެ. ސަރުކާރުގެ މިނިސްޓަރު ކަމާއި ކުންފުނިތަކުގެ އިސް މަގާމުތަކުން ފެށިގެން މަޖިލީހުގެ މެންބަރުކަމަށް ވަޑައިގަތުމާ ހަމަޔަށް ވެސް ސިޔާސީ މައިދާނުގައި އެމަނިކުފާނު ވަރަށް ގަދަޔަށް ވަކި ހިތްޕާލައިފަ އެވެ. އެ އެމަނިކުފާނަށް ވުރެ މޮޅަށް ސިޔާސީ ގޭމު ކުޅުއްވޭނެ ބޭފުޅަކު ނުހުންނާނެ ކަމަށް ގަބޫލު ކުރާ ވަރަށް އެ މަނިކުފާނުގެ ސިޔާސީ ނުފޫޒު އަބަދުވެސް ގަދަ އެވެ.\nރައީސް އަބްދުﷲ ޔާމީންގެ ގާތްބޭފުޅަކު ވިދާޅުވި ގޮތުގައި ސިޔާސީ އެމަނިކުފާނު ވަރަށް ދުރަށް ވިސްނަވަ އެވެ. އަޅައި ފިޔަވަޅެއްގެ ސަބަބުން ކުރު މުއްދަތުގައި ޑެމޭޖް ވިޔަސް އެމަނިކުފާނު އެކަމަކަށް ފަރުވާލެއް ނުބަހައްޓަވަ އެވެ. ބައްލަވަނީ ދިގު މުއްދަތުގައި އެކަމުން ކުރާނެ ފައިދާއަކަށެވެ. އަދި ސިޔާސީ ގޮތުން އެއިރެއްގައި އަޅުއްވަން ޖެހޭ ފިޔަވަޅެއް އަޅުއްވަން ޔާމީން އަކީ ޖެހިލުން ފުޅުވާ ބޭފުޅެއް ނޫން ކަމަށް ވެސް އެބޭފުޅާ ވިދާޅުވި އެވެ.\n"ރައީސް ކައިރީގައި މިވެނި ކަމެއް މިހެން ކުރީމައި މިކަހަލަ ކަންތައްތަކެއް ނުކުމެދާނެ ވިދާޅުވާ އިރަށް އެމަނިކުފާނު ވިދާޅުވާނީ ދިގު މުއްދަތުގައި މިހެން ހެދީމާ މިވެނި ކަހަލަ ނަތީޖާތަކެއް ނިކުންނާނެ. މިވެނި ކަމެއް މިހެން ހާސިލް ކުރެވޭނޭ. ކުރު މުއްދަތުގައި އައިސްފާނެ ކަންކަމަށް ވުރެ ބޮޑަށް ދިގު މުއްދަތުގައި އެކަމުން ކުރާނެ އަސަރުތަކަށް ބައްލަވާނީ،" އެބޭފުޅާ ވިދާޅުވި އެވެ.\nސަރުކާރުން ތާއީދުކޮށްގެން ސުޕްރީމް ކޯޓްގެ ފަނޑިޔާރުންގެ އަދަދު މަދުކުރުމާއި ކުރީގެ ރައީސް ނަޝީދަށް މާފުދެއްވަން ދެކޮޅު ހެއްދެވުމާއި ޖިނާއީ އެކި ކުށްކުށުގައި ފުލުހުން ބައެއް ސިޔާސީ ބޭފުޅުން ހައްޔަރު ކުރުން އަދި ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްސަލަގަނޑާ ހުރެ ރައީސް ޔާމީންއަށް ފާޑުކިޔުންތައް އަމާޒުވި އެވެ. މުޅި އިދިކޮޅު ފަރާތްތައް އެކީ އެއްވާނެއްގައި ނިކުމެ ދެންމެ ދެންމެހެން ހީވީ ސަރުކާރު ވައްޓާލަފާނެ ހެނެވެ. ބޭރުގައި ހުރެ މަންޒަރު ބަލައި މީހަކަށް ހީވާނީ ދެތިން މުޒާހަރާއަކުން، ރައީސް ޔާމީންގެ ސަރުކާރު މުލުން ލުހެ އެއްލައި ލެވިދާނެ ކަމަށެވެ.\nއެކަމަކު މިވީ ހީކުރި ގޮތަކަށް ނޫނެވެ. އަނިޔާވެރިކަމުން ލޭބަލް ކުރި ސަރުކާރަށް އިތުބާރު ދިނުމަށް ކަމަށް ބުނެ، އިދިކޮޅު އެމްޑީޕީ އިން ވެސް ފަސޭހަ ކަމާ އެކު ދޫދީ ސަރުކާރާ އެއްކޮޅަށް ވޯޓު ވެސް ދިނީ އެވެ. މަންޒަރު ފެންނަ ފެނުމަށް ނަޝީދު ޝިކާރައަކަށް ހަދައިގެން، ސަރުކާރުގެ ސިޔާސީ ގޭމް ކާމިޔާބުކޮށް އެ މީހުންގެ ކޮޅަށް ގޭމް އަނބުރާލީ އެވެ. އެއްކަލަ އެއްވާނެއްގައި ނިކުތް އިދިކޮޅު ފަރާތްތައް ވެސް ހިމޭންކޮށްލީ، ޖިނާއީ އެކި ކުށްކުށުގައި ބެދިފައި ތިބި އިސްލީޑަރުންނަށް، ފަސޭހަ ގޮތްތަކެއް ހަދައިދޭނެ ކަމުގެ އުންމީދުގަ އެވެ.\nއެހެން ވީމާ ރައީސް ޔާމީންގެ ގޭމް ޕްލޭން މޮޅީ ނޫންތޯ އެވެ؟ ހަމަ ގައިމު ވެސް ރައީސްޔާމީންއާ ވާދަ ކުރައްވަން ތިއްބެވި ސިޔާސީ މީހަކު އަދި ސަލާމަތް ވިއްޔަކީ ނޫނެވެ. މާފެއް ދެއްވިއްޔަކީ ނޫނެވެ. އެހެން ވީމާ، މިހާރު މިދާ ޑީލްގައި ވެސް މި ކުރި ހޯއްދެވީ ރައީސް ޔާމީންތާ އެވެ.\nގާނޫނު އަސާސީއަށް ގެނައި ފުރަތަމަ ބަދަލު އެމްޑީޕީގެ އިސްލާހާ އެކު ފާސްވި ދުވަހު މި ސަރުކާރުގެ ސެކަންޑްއިން ކޮމާންޑް އަދި ރައީސް ޔާމީން އެންމެ އިތުބާރު ކުރައްވައި، ޓްއަރިޒަމް މިނިސްޓަރު އަދީބު ވިދާޅުވީ، އިދިކޮޅު ފަރާތްތައް ވެސް އެއްގަލަކަށް އެރުމުން ފެނިގެން އެ ދިޔައީ ރައީސް ޔާމީންގެ ހިކުމަތު އަމަލީ ކަމަށެވެ. ދުރުވިސްނުމާ އެކު ދޫދޭން ޖެހޭ ފަހަރު ރައީސް ޔާމީން ދޫދެއްވަން އިނގިވަޑައިގަތުމުގެ ލާމަސީލް ނަމޫނާއެއް ކަމަށް އަދީބު ވިދާޅުވި އެވެ. އޭނާ ވެސް ސިފަކުރެއްވި ގޮތުގައި އެއީ ޒުވާނުން ބާރުވެރި ކުރުވައިގެން ރައީސް ޔާމީން ނިކަން ފަސޭހަައިން ހޯއްދެވި ތާރީހީ ކާމިޔާބެކެވެ.\n"ރައީސް ޔާމީނާ އެއްވަރަށް ސިޔާސީ ކަންކަމުގައި މަސައްކަތް ކުރެއްވޭނެ ބޭފުޅެއް ނެތްކަން ސާބިތުވެގެން މި އަންނަނީ. އިދިކޮޅު ފަރާތްތަކާ އެކުވެސް މަސައްކަތް ކުރައްވަން ޖެހިވަޑައިގަންނަވާ އިރު އެކަމަށް ވެސް ރައީސް ހުންނަވާނީ ތައްޔާރަށް. ރައީސްގެ ހިކުމަތުގައި އަމަލީ މި ހުރިހާ ކަމަކުން ފެނިގެން މި އަންނަނީ،" އަދީބު ވިދާޅުވި އެވެ.\nނަޝީދު ވިދާޅުވާ ގޮތަށް ހަގީގަތުގައި ހަކުޅި ކުރިއަށް ކުޅުއްވާ ބޭފުޅަކީ ރައީސް ޔާމީން ކަމަށް ބުނުމުގެ ފުރުސަތު މި ވަނީ ބޮޑުވެފަ އެވެ. އެކަން އެމަނިކުފާނު ކުރިން ވެސް ސާބިތު ކޮށްދެއްވާފައި ވަނީ ވެރިކަމަށް ވަޑައިގަންނަވަން ފިޔަވަޅު އަޅުއްވަން ދުރާލައި ފެއްޓެވުމުންނެވެ. ރައީސް މައުމޫންގެ ދުވަސްވަރު ޔާމީން ވަނީ ސަރުކާރުގެ ގިނަ މަގާމުތަކެއް ފުރުއްވައި އެ ކަންކަމުގެ ތެރެއިން އެމަނިކުފާނަށް ވަފާތެރި ފަރާތްތައް އުފައްދަވައިފަ އެވެ. އަނެއްހެން ބުނާ ނަމަ ރައީސް ޔާމީންގެ ކަލްޓެއް އުފައްދައިފަ އެވެ. އެމަނިކުފާނުގެ ބާރު ހިނގާނެ އާ ވިޔަފާރިވެރިންތަކެއް ވެސް އުފަން ކުރުވައިފަ އެވެ. އަމިއްލައަށް އުފެއްދެވި ޕީއޭ ދޫކޮށްލައި ޕީޕީއެމް އުފެއްދުމުގައި ރައީސް މައުމޫނާ އެކު ޔާމީން މަސައްކަތް ކުރައްވައި މައުމޫނަށް ގެއްލުނު އިތުބާރު އަލުން ހޯއްދެވި އެވެ. ޕާޓީގެ އިސްމަގާމަގަށް ވަޑައިގެން ޕީޕީއެމްގެ ތެރޭގައި ވެސް ނުފޫޒު ގަދަ ކުރެއްވި އެވެ. ރައީީސް ޔާމީންގެ ޕޮޕިއުލާކަން ނުފެނި އޮތަސް ސިޔާސީ ސާކަލްގައި އެމަނިކުފާނަށް ވުރެ ވަކި، ޕޮޕިއުލާ ބޭފުޅަކު ނުދެއްކެވޭނެ އެވެ. އެމަނިކުފާނު ބޭނުންވާ ސިޔާސީ ކަމެއް، ހުރަސްތައް ފޫއަޅުއްވާފައި ވެސް ކުރައްވާނެ ފޯމިއުލާއެއް ޔާމީން އަބަދުވެސް ހޯއްދަވަ އެވެ.\nގާނޫނު އަސާސީއަށް ބަދަލު ގެނައުމާއި ނައިބު ރައީސް ބޭރުކޮށްލުމުގެ ޑްރާމާއަކީ ވެސް ރައީސް ޔާމީންގެ ސިޔާސީ ގޭމްގެ މޮޅުކަން އިތުރަށް ކަށަވަރުކޮށްދޭ ކަމެކެވެ.


Nadhy Bunany4Aharah Fahuves Vanan Jehuny Hama "Ehkala Kotah" Kamah!\nނަދީ ބުނީ ހަތަރު އަހަރަށް ފަހުވެސް ވަންނަން ޖެހުނީ ހަަމަ "އެއްކަލަ ކޮށްޓަށް" ކަމަށް!\n26 އޭޕްރީލް 2022 - 20:17:03\nޅ. ނައިފަރަށް އުފަން އުމުރުން 38 އަހަރުގެ ނަދީމާ މުހައްމަދު (ނަދީ) އަކީ "ޓިކްޓޮކު ކުއީން"ގެ ލިސްޓުގެ އެއްވަނާގައި މިވަގުތު އޮތް މުޅި ރާއްޖެއަށް އޭނާގެ ނަން ނޯޅޭނެ ވަރުގެ "ސެލެބްރިޓީ"އެކެވެ.\nފޭންބޭސްގައި 27000އަށް ވުރެ ގިނަ ފޮލޯވަރުން އޮންނަ ނަދީގެ ޓިކްޓޮކްތައް ފާހަގަކުރެވެނީ ކޮންމެ ކަމެއްވެސް ހަގީގަތައް ހާމަކުރާ ފޭނުންނާއި ދިރިއުޅުމުގެ ކޮންމެ ކަމެއް ހިއްސާކުރާ ތަރިއެއްގެ ގޮތުގައެެވެ. އޭނާ އާންމުންގެ މެދުގައި މަގުބޫލުވެފައިވަނީވެސް އެހެންވެއެވެ.\nނަދީގެ ހަޔާތުގައި އޭނާގެ ފޮލޯވަރުންނަށް ފޮރުވާނެ ކަމެއް ނޯވެއޭ ބުންޏަސް ދޮގަކަށް ނުވާނެއެވެ. އޭނާގެ ފުރަތަމަ ޓިކްޓޮކަކީވެސް އޭނާގެ ދިރިއުޅުމުގެ ވާހަކަތަކެއް ކިޔާދިން ޓިކްޓޮކެކެެވެ. އެއާއިއެކު ވައިރަލްވެގެން ދިޔަ "ބޮންބޭ ޓީ"، "ކޮއްކޮގެ ބަކުން"، އަދި "މިހުރީ މާލޭގައި" މިފަދަ ކޮންމެ ޖުމްލައަކުން ނަދީ ނޭނގޭ މީހަކު ނުހުންނާނެއެވެ.\nމިފަހުން އޭނާގެ ޓިކްޓޮކުގައި ހިއްސާކޮށްފައިވާ ވީޑިއޯއެއްގައި ވެސް ދައްކާފައިވަނީ ހަޔާތާއި ގުޅޭ ވާހަކަތަކެކެވެ. އޭނާގެ ހިތުގެ އިހުސާސްތަކެވެ. ނަދީ ބުނީ، ޒާތީ ކަންކަމާއި ބެހޭތީ ވަރަށް ފޫހިވާ ކަމަށާއި، އެއްވެސް މިނިވަންކަމެއް ނޯންނަ ކަމަށެވެ.\n"އަސްލު ވަރަށް ފޫހިވޭ ޒާތީ ކަންކަތައްތަކާ ބެހޭއިރު، އެއްވެސް ކަހަލަ މިނިވަންކަމެއް ނޯވެއްނު. އަހަރެން ހީކުރީ އަހަންނަށް ވަރަށް މިނިވަންކަން ލިބޭނެ ކަމަށް އެކަމަކު މިނިވަންކަމެއް ނުލިބުނު" އޭނާ ބުންޏެވެ.\nނަދީ ބުނީ، ހަތަރު އަހަރުވީއިރު ވަންނަން ޖެހުނީ ހަމަ ކުރިންވެސް ވަން ކޮށްޓަށް ކަމަށާއި، ކުރިއެކޭ އެއްގޮތަށް އެއްވެސް މިނިވަންކަމެއް މިހާރުވެސް ނުލިބުނު ކަމަށެވެ.\n" ކުރިއެކޭ އެއްގޮތަށް ހަތަރު އަހަރު ވީއިރު، ހަމަ އެއްކަލަ ކޮށްޓަށް ވަންނަން މި ޖެހެނީ. އެއްކަލަ ކޮށްޓަށް ވަންނާން ޖެހެނީ އަހަރެން" ބޯހޫރަމުން ނަދީ ބުންޏެވެ.\nއޭނާ އެދައްކަނީ ކޮން "ކޮށްޓެއް"ގެ ވާހަކަ ކަމެއް 43 ސިކުންތުގެ އެ ވީޑިއޯކޮޅުގައި ސާފެއް ނުކޮށްދެއެވެ. ނަމަވެސް ތިން ކުދިން ގޮވައިގެން އެކަނި ރަށުގައި އުޅެމުންދާ ނަދީ ކުރިން ބުނެފައިވާގޮތުގައި އޭނާގެ ކުރީގެ ކައިވެނި ރޫޅުނީ މީގެ ހަތަރު އަހަރު ކުރިންނެވެ.\nމިހާރު ނަދީ އުޅެނީ މީހަކާއި ރަށްޓެހިވެގެން ކަމަށްވާތީ، އެއީ ރިލޭޝަންޝިޕްގައި ޖެހުނު މައްސަލައެއްގެ ވާހަކަ ކަމަށް ބައެއް ކޮމެންޓުތަކުގައި ފާހަގަކޮށްފައިވެއެވެ. މިހާރުވެސް އުޅެންޖެހެނީ އެހެންކަމަށް ނަދީ ބުނާތީ އެހެން ނޫޅެ ނަދީ ބޭނުންގޮތަކަށް އުޅުމަށް ނަދީއަށް ބައެއް މީހުން ނަސޭހަތްވެސް ދީފައިވެއެވެ. އަނެއްބަޔަކު ބުނަނީ އެވާހަކަތައް ޕަބްލިކްގައި ނުދެއްކުމަށެވެ.\nނަދީ ވަނީ އޭނާގެ ކުރީގެ ކައިވެނީގެ ބައެއް ވާހަކަތައްވެސް މީގެ ކުރިން ޓިކްޓޮކުގައި ހިއްސާކޮށްފައެވެ. ކުރީގެ ފިރިމީހާގެ ފޮޓޯއާއިއެކު އޭނާ ކުދިންނަށް އަޅާ ނުލާ ވާހަކައާއި ނަދީ ބްލެކް މެއިލް ކުރާ ވާހަކަފަދަ ވާހަކަތައްވެސް އެ ވީޑިއޯގައި ދައްކާފައިވެއެވެ.\nނަދީ ކޮންމެ ދުވަހަކު ކުރާ ކަންކަން އޭނާ ޓިކްޓޮކްގެ ޒަރިއްޔާއިން ހިއްސާކުރެއެވެ. ކާއެއްޗެއް ހެދިޔަސް، މީހަކާއި ރަށްޓެހިވިޔަސް، އިނަސް، މައްސަލައެއް ޖެހުނަސް އެކަމެއް އޭނާ ހިއްސާކުރެއެވެ. ދާ ކޮންމެ ތާކަށް އޭނާގެ ފޭނުން ގެންދެއެވެ. އެތާކު ކުރާކަމެއް ބުނެދެއެވެ.\nމިހެންވެ، ގިނަ ބައެއްގެ ލޯބި ވެސް ނަދީއަށް ވަނީ ލިބިފައެވެ. އަނެއްބަޔަކު ފާޑުވެސް ކިޔައެވެ. ނަމަވެސް ނަދީ ބުނާގޮތުން ފާޑުކިޔުމަކީވެސް އޭނާއަށް ލިބޭ ކުރިއެރުމެކެވެ.\nމިފަހަކުން ނަދީ ފެންނަމުންދަނީ ތަފާތު ރީތި ވީޑިއޯ ލަވަތަަކެއް ޓިކްޓޮކަށް ލަމުންދާތަނެވެ. ނަދީގެ ފާހަގަކޮށްލެވޭ ޓިކްޓޮކުތަކުގެ ތެރޭގައި "ބޮންބޭ ޓީ ބޯން އާދޭ"، "މިއީ ކޮއްކޮގެ ބަކުން"، "އާދޭ ނަދީއާއެކު"، "މިހުރީ މާލޭގައި" އަދި "ފޫހި ދުވަހެއް" ފަދަ ޓިކްޓޮކްތައް ފާހަގަކުރެއެވެ.


Hulhudheli bandharu tharagee kurumuge 85 percent masahkaiy nimijje - One Online\n16 މާޗު 2022، ދ. ހުޅުދެލި ބަނދަރު ތަރައްގީކުރުމުގެ މަޝްރޫއު --- ފޮޓޯ: އެމްޓީސީސީ\nހުޅުދެލި ބަނދަރު ތަރައްގީކުރުމުގެ 85 ޕަސަންޓް މަސައްކަތް ނިމިއްޖެ\nދ. ހުޅުދެލި ބަނދަރު ތަރައްގީކުރުމުގެ 85 ޕަސަންޓް މަސައްކަތް ނިމިފައިވާ ކަމަށް އެ މަސައްކަތް ކުރަމުން އަންނަ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ބުނެފިއެވެ.\nއެމްޓީސީސީން މިއަދު ބުނީ، ހުޅުދެލި ބަނދަރަށް ބޭނުންވާ މަގު ބައްތި ޕްރޮޖެކްޓް ސައިޓަށް މިހާރު ގެންދެވިފައިވާ ކަމަށެވެ. އަދި އެ މަސައްކަތުގެ 85 ޕަސަންޓުގެ މަސައްކަތް މިހާރު ނިމިފައިވާ ކަމަށްވެސް އެމްޓީސީސީން ބުންޏެވެ.\nހުޅުދެލި ބަނދަރު ތަރައްގީކުރުމުގެ މަޝްރޫއުގެ ދަށުން 49،612 ކިއުބިކް މީޓަރުގެ ސަރަހައްދެއްގެ ބަނދަރު ފުންކުރުމާއި، 432 މީޓަރުގެ ސަރަހަދެއްގައި އެއްގަމުތޮށި ލުމުގެ މަސައްކަތް އެމްޓީސީސީން ކުރާނެއެވެ.\nއޭގެ އިތުރުން 337 މީޓަރުގެ ސަރަހައްދެއްގައި ބޭރުތޮށިލުމާއި، 252 މީޓަރުގެ ސަރަހަދެއްގައި ރިވެޓްމެންޓް ޖެހުމާއި، 1،645 އަކަ މީޓަރު ސަރަހައްދެއްގައި ޕޭވްމެންޓް ހެދުމާއި މަގުބައްތި ހަރުކުރުމުގެ މަސައްކަތް އެމްޓީސީސީން ކުރާނެއެވެ.\nޕްލޭނިން މިނިސްޓްރީން ހުޅުދެލި ބަނދަރު ތަރައްގީކުރުމުގެ މަޝްރޫއު އެމްޓީސީސީއާ ހަވާލުކުރީ 2019 ވަނަ އަހަރުގެ އެޕްރީލް ޑިސެމްބަރު މަހުގެ 10 ގައެވެ. އެމްޓީސީސީއާ އެ މަސައްކަތް ހަވާލުކުރީ 362 ދުވަހުން ނިންމާ ގޮތަށް 39.8 މިލިއަން ރުފިޔާއަށެވެ.\nގުޅޭ ޓެގު އެމްޓީސީސީ ދ. ހުޅުދެލި ބަނދަރު ހެދުން ތަރައްގީގެ މަޝްރޫއުތައް


Dating App akun dhimaavi meehakaai Munisha kaiveni kuranee\nމުނިޝާ އާއި އޭނާގެ ލޯބިވެރިޔާ--\nޑޭޓިން އެޕަކުން ދިމާވި ސަމީރު ޓާކުރު ނަމަކަށް ކިޔާ މީހަކާ އަންނަ އަހަރުގެ ތޭރޭގައި ކައިވެނި ކުރަން ނިންމާފައިވާކަން އެކްޓަރު މުނިޝާ ހަޓްވާނީ އިއުލާނުކޮށްފި އެވެ.\nއެކަން ހާމަކޮށް އިންޑިއާގެ ނޫސްތަކަށް އުމުރުން 38 އަހަރުގެ މުނިޝާ ބުނީ، ސަމީރުއާ ޑޭޓުކުރާތާ މިހާރު މަސްތަކެއް ވެއްޖެ ކަމަށާއި ސަމީރަކީ އޭނާއަށް އެންމެ އެކަށީގެންވާ މީހާކަން ވިސްނި ކައިވެނި ކުރަން ނިންމާފައިވާ ކަމަށެވެ.\nއިންޑިއާއަށް ނިސްބަތްވާ ސަމީރަކީ ވިޔަފާރިވެރިއެކެވެ. އެގޮތުން އިންޑިއާއިން ބޭރުގައި އޭނާ ދިރިއުޅޭތާ މިހާރު 18 އަހަރަށް ވުރެ ދުވަސްވެފައިވާއިރު ޗައިނާ އާއި ހޮން ކޮންގްގައި އޭނާ އަންނަނީ ވިޔަފާރި ކުރަމުންނެވެ. އަދި ވިޔަފާރި އިންޑިއާއަށް ފުޅާކުރުމަށް އޭނާ މިވަގުތު ހުރީ އިންޑިއާގައެވެ.\nމިހާރު އެމީހުން އަންނަނީ އެންގޭޖުވުމަށް ތައްޔާރުވަމުންނެވެ. ކުރިއަށް އޮތް ދެތިން ހަފުތާގެ ތެރޭގައި އެންގޭޖުވެވޭނެ ކަމަށް މުނިޝާ ބުންޏެވެ.\nމުނިޝާ ބުނި ގޮތުގައި އެހާ އުމުރުން ދުވަސްވީއިރު އޭނާ މީހަކާ ކައިވެނި ނުކުރާތީ މީހުން ވަރަށް ސުވާލުތައް ކުރިމަތި ކުރެއެވެ. އެކަމަކު ކައިވެންޏެއް ކުރެވޭނީ ރަނގަޅު މީހަކު ފެނުމުން ކަމަށާއި އަވަސް އަރުވާލައިގެން ކައިވެނި ކުރަން ބޭނުން ނުވާ ކަމަށް އޭނާ ބުންޏެވެ.\nމުނިޝާ ވަނީ ރިއަލިޓީ ޝޯ، ސަވައިވާ އިންޑިއާގެ ފުރަތަމަ ސީޒަނުން ވެސް ފެނިގެންގޮސްފައެވެ. އެންމެ ފުރަތަމަ އޭނާ ފެނިގެންދިޔަ ސީރީޒަކީ "ޖަސްޓް މޮހައްބަތު" އިންނެވެ. ފަހުން ވަނީ "ޝާދީ ނަމްބަރު 1" އާއި "ސަޖަން ތުމް ޖޫޓް މަތް ބޯލޯ" އިން ވެސް ފެނިފައިވެއެވެ.\nމުނިފޫހިފިލުވުން މުނިޝާ ހަޓްވާނީ


Coalition othas bill thah husha alhanee JP aa mashvara nukoh: MP Nazim | Mihaaru\nޚަބަރު / ނުކުޅެދުންތެރިކަން ހުންނަ މީހުން\nކޯލިޝަން އޮތަސް ބިލްތައް ހުށަހަޅަނީ ޖޭޕީއާ މަޝްވަރާނުކޮށް: ނާޒިމް\nދަނގެތި ދާއިރާގެ މެމްބަރު މުހައްމަދު ނާޒިމް މަޖިލިހުގެ ޖަލްސާއެއްގައި. ނުކުޅެދުންތެރިކަން ހުންނަ މީހުންގެ އިނާޔަތް ބޮޑު ކުރަން ހުށަހެޅުއްވީ ސިޔާސީ ބޭނުމެއްގައި ނޫން ކަމަށް ވިދާޅުވި.--- ފޮޓޯ:މަޖިލިސް\n17 ޖުލައި 2019 - 12:38\nސަރުކާރު ކޯލިޝަންގައި ޖުމްހޫރީ ޕާޓީ އޮތަސް، ރައްޔިތުންގެ މަޖިލިހަށް ބިލްތައް ހުށަހަޅަނީ އެ ޕާޓީއާ މަޝްވަރާ ނުކޮށް ކަމަށް ދަނގެތީ ދާއިރާގެ މެމްބަރު މުހައްމަދު ނާޒިމް މިއަދު ވިދާޅުވެއްޖެ އެވެ.\nނުކުޅެދުންތެރިކަން ހުންނަ މީހުންގެ އިނާޔަތް ބޮޑުކުރަން، ނުކުޅެދުންތެރިކަން ހުންނަ މީހުންގެ ހައްގުތައް ރައްކާތެރިކުރުމާއި މާލީ އެހީތެރިކަން ފޯރުކޮށްދިނުމުގެ ގާނޫނަށް ނާޒިމް ހުށަހެޅުއްވި އިސްލާހަށް ބަހުސް ކުރައްވަމުން އޭނާ ވިދާޅުވީ މިހާތަނަށް މަޖިލިހަށް ބިލްތައް ހުށަހެޅީ ޖޭޕީއާ މަޝްވަރާކޮށްގެން ނޫން ކަމަށެވެ. އެކަމަކު އޭގެ މާނައަކީ ޖޭޕީ އާއި ސަރުކާރާ ގުޅުން ނެތުން ނޫން ކަމަށް ވެސް، ކުރީގެ ޑިފެންސް މިނިސްޓަރު ވިދާޅުވި އެވެ.\n"އަޅުގަނޑުމެން މަސައްކަތް ކުރަމުން މި ދަނީ ވަރަށް އެކުވެރިކަމާ އެކުގައި. ކޯލިޝަން ފުރިހަމަ އަށް އެބަ އޮތް. އަޅުގަނޑުމެންގެ ތާއީދު އެބަ އޮތް. ސަރުކާރާ އެކީގައި އަޅުގަނޑުމެން މި ދަނީ މަސައްކަތް ކުރަމުން،" ޖޭޕީގެ ނައިބު ލީޑަރު ކަން ވެސް ކުރައްވާ ނާޒިމް ވިދާޅުވި އެވެ.\nނުކުޅެދުންތެރިކަން ހުންނަ މީހުންގެ ހައްގުތައް ރައްކާތެރިކުރުމާއި މާލީ އެހީތެރިކަން ފޯރުކޮށްދިނުމުގެ ގާނޫނަށް ނާޒިމް ހުށަހެޅުއްވި އިސްލާހުގައި ބުނެފައި ވަނީ ނުކުޅެދުންތެރިކަން ހުންނަ މީހުންގެ ދަފްތަރެއް އެކުލަވާލައި އެ ދަފްތަރު ބަލަހައްޓައި އެ މީހުން ގިންތި ކުރަން ވާނެ ކަމަށެވެ.\nދަފްތަރުން އެ މީހަކު އުނިކުރާ ތާރީހާ ހަމައަށް ކޮންމެ މަހަކު 5،000ރ. އާއި 7،000ރ. އާ ދެމެދުގެ އިނާޔަތެއް އަދި ނުކުޅެދުންތެރިކަމެއްގެ ސަބަބުން ދިގު މުއްދަތަކަށް އެނދުމަތި ކޮށްފައިވާ މީހުންނަށް މަދުވެގެން 9،000ރ. ގެ އިނާޔަތެއް ދޭން ވާނެ ކަމަށް އިސްލާހުގައިވެ އެވެ.\nމިހާރު އޮތް ގާނޫނުގައިވާ ގޮތުން ނުކުޅެދުންތެރިކަން ހުންނަ މީހަކަށް ލިބެނީ މަހަކު 2000ރ. ގެ އިނާޔަތެކެވެ.\nNukulhedhuntherikan hunna meehunah 5000-7000rf ge inaayatheh dheyn majileehah\nއެމްޑީޕީގެ ގިނަ މެމްބަރުން ގަބޫލުކުރައްވާ ގޮތުގައި ނާޒިމް އެ އިސްލާހު ހުށަހެޅުއްވީ ސަރުކާރާއި އެމްޑީޕީއާ އެއްވެސް ކަހަލަ މަޝްވަރާއެއް ކުރެއްވުމެއް ނެތި ސިޔާސީ ބޭނުމެއްގަ އެވެ.\nއެކަމަކު އެއަށް ރައްދު ދެއްވައި ނާޒިމް ވިދާޅުވީ ބިލް ހުށަހެޅުއްވުމުގައި ސިޔާސީ އެއްވެސް ބޭނުމެއް ނެތް ކަމަށެވެ. އެއީ ހާއްސަ އެހީ އަށް ބޭނުންވާ މީހުންގެ ޒަރޫރީ ކަންކަން ފުރިހަމަ ކުރަން، ހެޔޮ ނިޔަތެއް އޮވެގެން ހުށައެޅުއްވި ބިލެއް ކަމަށް ވެސް އޭނާ ވިދާޅުވި އެވެ.\nNukulhedhey meehunge inaayaiy bodu kuran husha elhee mashvaraa nukoh, thaaeedheh nei: MP Hassan\nއޭނާ ވިދާޅުވި ގޮތުގައި ބިލް ހުށައެޅުއްވުމުގެ ކުރިން ކަމާ ބެހޭ ހުރިހާ ފަރާތްތަކާ އެކު މަޝްވަރާކުރެއްވި އެވެ. އަދި ނުކުޅެދުންތެރިކަން ހުންނަ ބައެއް މީހުންގެ އާއިލާތަކާ ވެސް ބައްދަލުކުރެއްވި ކަމަށް ވިދާޅުވި އެވެ.\n"ސަރުކާރުގެ ވުޒާރާތަކަށް ދިޔަ އިން. ސަރުކާރުގެ ކަމާ ބެހޭ ފަރާތްތަކުގެ މައުލޫމާތު އެއްކުރިން. ހަމަ ކަމަކަށް ކަމެއް ކުރުމަށް ކޮށްފައި އޮތް ކަމެއް ނޫން މިއީ. މިއީ މިހާރުން މިހާރަށް އަޅާލަން ޖެހޭ ކަމެއް،" ނާޒިމް ވިދާޅުވި އެވެ.\nއޭނާ އެދިވަޑައިގަތީ ބިލް ބަލައިގަނެ، ކޮމިޓީ މަރުހަލާގައި ދިރާސާކޮށް ބިލް އިތުރަށް ފުރިހަމަކޮށް ދެއްވުމަށެވެ. އަދި މިއީ ސިޔާސީ ކަމަކަށް ނަހަދައި، އޯގާތެރި ކަމަކަށް ހެއްދެވުމަށް ވެސް މެމްބަރުންގެ އަރިހުން އެދިވަޑައިގަތެވެ.\nއެމްޑީޕީ ދިވެހި ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން ނުކުޅެދުންތެރިކަން ހުންނަ މީހުން ރައީސް އިބްރާހިމް މުހައްމަދު ސޯލިހް މެމްބަރު މުހައްމަދު ނާޒިމް (ދަނގެތި)\n38 ކޮމެންޓް, 72 ރިއެކްޝަންސް\nނާޒިމުމެންއިންސާފޭ އަދިރަށްޔިތުންނަށްމާޔެޔޮއެދިގެން ތިހެންތިހަދަނީޖެއްސުމުގެގޔތުން\nނާޒިމް ތިވަރަށް ނުކުޅެދުންތެރިކަން ހުންނަމީހުންދެކެލޯބިވަންޏާ ތިބޭފުޅައިގެޖީބުންދިނީމާ ނާޒިމް އަށްވެސް މާރަގަޅުވާނެ.\nއެމްޑީޕީގެ ގިނަ މެމްބަރުން ގަބޫލުކުރައްވާ ގޮތުގައި ނާޒިމް އެ އިސްލާހު ހުށަހެޅުއްވީ ސަރުކާރާއި އެމްޑީޕީއާ އެއްވެސް ކަހަލަ މަޝްވަރާއެއް ކުރެއްވުމެއް ނެތި ސިޔާސީ ބޭނުމެއްގަ އެވެ. ބަލަ ތިތަނުން ކަލެމެން އެންމެންވެސް ތި ކުަރަނީ ސިޔާސީ ކަންކަމެއް ނޫންތަ؟ ތީ ފަންނީ މަސައްކަތް ކުރާ ތަނެއްތަ؟\nކޯލިޝަންގަ ތިބެގެން ދޯ ގާސިމް އިރުއިރުކޮޅާ ޔާމީންއާ ގުޅޭ ވާހަކަ ދައްކަނީ. ދެން ޝުކުރުކުރޭ ކޯލިޝަނުން ބޭރުކޮއްނުލާކަން. ގާސިމަށް ހަމަ ނޭންގޭނެ އިޙްލާސްތެރިކަމާ އެކީ އެއްވެސް ކަމެއްކުރާކަށް.\nމިހާރު އޭސީސީކަހަލަ ތަންތަން މި ކޯލިޝަނުން މީހުން ނުލާތީ އަންނަ ރުޅިގަނޑު މީ\nމަޖުލިސް އިންތިޚާބުގައި ޖުމްހޫރީ ޕާޓީން ކޯލިޝަން ހެދީ ޔާމީނުއާ. އެމް.ޑީ.ޕީ އަކާ ނޫން. އެހެންވީމާ، ކޮންމެހެން ޖޭޕީގެ ޚިޔާލާއި މަޝްވަރާ ހޯދާކަށް އެމް.ޑީޕީގެ އެމްޕީން ނަކަށް ނުޖެހޭނެ.\nކޮންތާކު، އިސްލާހު ހުށައެޅީ ހަމަޖެއްސުމައް. ހެވޭ ތާއީދު ނުކުރިޔަސް. ނިކިން ހިއްވަރެއް ހުރިއްޔާ ތާއީދު ގެންދެބަލަ.\nކިތައް ފަހަރު ބުނީމަ ބާ އަޑުއިވޭނީ. ވިސްނޭނީ. ކޮޅިޝަން އޮތީ ސަރުކާރު ހިންގާ ބާރުގެ ކޮޅިޝަނެކޭ. އެހެންވެއޭ މިނިސްޓްރީތަކުގަ އެތިބި ކޮޅިޝަން ޕާޓީގެ މީހުން. ޕާލެމެންޓްރީ ކޮޅިޝަނެއް ނަހަދައޭ.\nސަރުކާރުން މަޖިލީހަށް ފޮނުވާ ބިލްތައް ކޯލިޝަންގެ ރުހުން ހޯދައިގެން ފޮނުވާކަށް ނުޖެހޭ. ނަމަވެސް ކޯލިޝަނުން ބިލް ހުށަހަލާއިރު އެއީ ފައިސާއާއި ގުޅޭ ކަމެއް ނަމަ، ސަރުކާރާއި މަޝްވަރާ ކުރަންޖެހޭނެ.\nތިޔަކިޔަނީ އިންސާފުގެ މަގޭ ދޯ\nނާޒިމު ތިޔަހެން ވިދާޅުވާއިރުވެސް އެންގިވަޑައިގަންނަވާނެ އަޅުގަނޑުމެންގެ "ޑިމޮކްރަޓިކް ލީޑަރު"ގެ ޑިކްޝަނަރީގައި މަޝްވަރާކުރުން އެއީ އޮންނަ ކަމެއް ނޫންކަން.\nޕީއެންސީއާ އެއްކޮށްނު މަޖިލިހަށްލީ. މަޝްވަރާކޮށްލާ


ABU Festival gai Unooshaa hushahalhaidhin lava kamudhiyatha?\nއޭބީޔޫ ސޯންގް ފެސްޓިވަލްގައި އުނޫޝާ ހުށަހަޅައިދިން ލަވަ ކަމުދިޔަތަ؟\nއޭބީޔޫ ސޯންގް ފެސްޓިވަލްގައި އުނޫޝާ ޕާފޯމްކުރަނީ.\nގައުމު ކޮނޑަށް ލައިގެން ގޮސް ބައިނަލްއަގުވާމީ ސްޓޭޖުގައި ދިވެހިން ފަހުރުވެރިކޮށް ދިނުމުގެ ފުރުސަތެއް ލިބުނީމަ، ދިވެހިން ފަހުރުވެރިކޮށްދޭނީ އެވެ. ދުވުންތެރިޔާ ހަސަން ސާއިދު ކުރީ އެކަމެވެ. ފުޓުބޯޅަ ކުޅުންތެރިޔާ އަލީ އަޝްފާގު ކުރީ އެކަމެވެ. މިއުޒިކް ބޭންޑް ޒީރޯ ޑިގްރީ ވެސް ކުރީ އެކަމެވެ.\nއަދި އިހަކަށް ދުވަހު ސަނަމް ޕޫރީއެއްގެ އަވާގައި ދިވެހިން ޖެހިގެން ދިޔައިރު ޒުވާން ލަވަކިޔުންތެރިޔާ މީރާ މުހައްމަދު ވެސް ކުރީ އެކަމެވެ. މިދިޔަ އަހަރުގެ އޭޝިއާ ޕެސެފިކް ބްރޯޑްކާސްޓިން ޔޫނިއަން (އޭބީޔޫ) ގެ ސޯންގް ފެސްޓިވަލް އިން ފުރުސަތު ލިބުނު ލަވަކިޔުންތެރިޔާ މޫޝާން ވެސް ކުރީ އެކަމެވެ.\nއެކަމަކު ސުވާލަކީ ރާއްޖޭގެ އެންމެ މޮޅު އަންހެން ލަވަކިޔުންތެރިޔާގެ ގޮތުގައި ފިޔަގަނޑު ފަޅާފައިވާ މަރިޔަމް އުނޫޝާ އަށް ބައިނަލްއަގުވާމީ ސްޓޭޖެއްގައި ދިވެހިން ފަހުރުވެރިކޮށް ދެވިއްޖެތޯއާ މެދު ކުރެވޭ ސުވާލެވެ. މި އަހަރުގެ އޭބީޔޫ ސޯންގް ފެސްޓިވަލްގައި ދިވެހި ރާއްޖެ ކޮނޑަށް ލައިގެން ސްޓޭޖަށް އެރީ އުނޫޝާ އެވެ.\nމިދިޔަ އަހަރު އޭނާ އަށް ލިބުނު މި ފުރުސަތުގެ ބޭނުން ނުހިފި މޫޝާން އަށް އެ ފުރުސަތު ލިބިގެން ދިޔައީ ދަތުރުކުރި ލޯންޗު އެކްސިޑެންޓްވެ އުނޫޝާ އަށް ސީރިއަސް އަނިޔާތަކެއް ލިބިގެންނެވެ. މިފަހަރުގެ ފުރުސަތު ލިބުނުއިރު އުނޫޝާ އަކީ މޯލްޑިވިއަން އައިޑޮލްގެ ޖަޖެކެވެ.\nއޮޑިޝަން އޮތީ ފަށައިފަ އެވެ. އެކަމަކު ފުރުސަތުގެ ބޭނުންކޮށް އޮޑިޝަންތައް ޑިލޭކޮށްލުމަށް ފަހު އޭބީޔޫ ސޯންގް ފެސްޓިވަލްގައި ޕާފޯމްކުރުމަށް އުނޫޝާ ތުރުކީގެ އިސްތަންބޫލަށް ފުރައިގެން ދިޔައީ އެވެ.\nއެހެންވީމަ އެހާ ދުރަށް އުނޫޝާ ކުރި މި ދަތުރުގައި ދިވެހިން ފަހުރުވެރިކޮށްލެވުނު ހެއްޔެވެ؟ މި އޮތީ އޭނާ ހުށަހަޅައި ދިން ލަވަ އެވެ. ސަތޭކަ ޕަސެންޓް ދިވެހި ލަވައެއް ނޫނެވެ. އިނގިރޭސި އާއި ދިވެހި ބަހުން ގަތާލެވިފައިވާ "ދަ މޯލްޑިވްސް ސޯންގް" އެވެ.\nއޭބީޔޫ ސޯންގް ފެސްޓިވަލް އަކީ ކޮމްޕެޓިޓިވް ނުވަތަ ވާދަވެރި މުބާރާތެއް ނޫނެވެ. ޔޫރަޕިއަން ބްރޯޑްކާސްޓިން ޔޫނިއަންގެ މަޝްހޫރު އަދި އެހާމެ ވާދަވެރި ޔޫރޯ ވިޝަންގެ ސޯންގް ކޮންޓެސްޓްގެ އަސްލަށް ކުރިއަށް ގެންދިޔަޔަސް އޭގައި ވަނަ ހޮވައި މަގާމުތައް ކަނޑައެޅިގެންދާ ޝޯއެއް ނޫނެވެ.\nއެހެންވީމަ އުނޫޝާގެ މި ޕާފޯމެންސެއް ކަމުދިޔަޔަސް ނުވަތަ ކަމުނުދިޔަޔަސް އޭގައި އެއްވެސް މައްސަލައެއް ނެތެވެ. ވިސްނާލަން ޖެހޭ ތަންކޮޅަކީ ރާއްޖޭގެ އެންމެ މަޝްހޫރު އަދި އެންމެ ކުޅަދާނަ އަންހެން ލަވަކިޔުންތެރިޔާގެ ގޮތުގައި ހުރެ މިހާތަނަށް ލިބުނު ބައިނަލްއަގުވާމީ މިފަދަ ފުރުސަތުތަކުގައި އުނޫޝާ އަށް ގައުމު ހެއްވާލެވޭ ވަރުގެ ނުވަތަ އުފަލުން ރޮއްވާލެވޭ ވަރުގެ ޕާފޯމެންސެއް ދެވިފައި ނުވާ ކަމެވެ.\nބޮލީވުޑަށް އުނޫޝާ ކުރި ދަތުރުގައި "ޖިސްމު" ކަތިލެވިގެން ދިޔަ ގޮތް ވެސް އަހަރެމެން އެންމެނަށް އެނގެ އެވެ؟ އެހެންވީމަ އަހަރެމެންގެ އެންމެ މޮޅު ލަވަކިޔުންތެރިޔާ އަށް ފުލް ގިޔަރުގައި ޕާފޯމްނުކުރެވިގެން އުޅޭއިރު އާދައިގެ ލަވަކިޔުންތެރިންގެ ގޮތުގައި ލޭބަލްކުރެވިފައިވާ މީރާމެން ފަދަ ލަވަކިޔުންތެރިން ތަރިއެއްހެން އަރައިގެން އެ ދަނީ ކީއްވެ ހެއްޔެވެ؟


Olhun Bolhun: Hudhdha komme kameh hudhdha! | Mihaaru\nއޮޅުންބޮޅުން: ހުއްދަ ކޮންމެ ކަމެއް ހުއްދަ!\nއެމްޑީޕީގެ ޕްރައިމަރީގައި މެމްބަރުން ވޯޓު ލަނީ: ކުރިއަށް އޮތް ރައްޔިތުންގެ މަޖިލިހުގެ އިންތިހާބުގައި ކުރީގެ ބައެއް ރައީސުންނާއި ނައިބު ރައީސުން ވާދަކުރެއްވުމުގެ ފުރުސަތު ބޮޑު --ފޮޓޯ/މިހާރު\n22 ޖެނުއަރީ 2019 - 09:10\nފައިސާވެރިއަކު އޭނާގެ މުއްސަނދި ދިރިއުޅުން ދޫކޮށްލާފައި އާދައިގެ ދިރިއުޅުމެއް އުޅުމަށްޓަކައި، ޖިފުޓިއެއްގައި ދިރިއުޅެން ފެށުމުން އޭނާގެ އެ ނިންމުމުން، ސީދާ އޭނާގެ އާއިލާއާ ގުޅިފައި ނުވާ މީހުންނަށް ލިބޭނޭ ގެއްލުމެއް ނުއޮންނާނެ އެވެ. ވާނެ އުނދަގުލެއް ނުއޮންނާނެ އެވެ. އޭނާ އެކަން ކުރާނީ އޭނާގެ ކޮންމެވެސް އަމިއްލަ އުފަލަކަށެވެ. އަމިއްލަ ބޭނުމަކަށެވެ. ގާނޫނުގައި ކަނޑައެޅިގެން ވަކި ކަމެއް ކުރުން މަނާކުރެވިފައި ނުވާ ނަމަ ކޮންމެ މީހަކަށް ވެސް އެ މީހަކު ބޭނުން ވެއްޖެ ހިނދެއްގައި ބޭނުން ކަމެއް ކުރެވިދާނެ އެވެ.\nރާއްޖޭގެ ރައީސުލްޖުމްހޫރިއްޔާ ކަން ކުރައްވާ ފައިވާ ބޭފުޅަކަށް ސިޓީ ކައުންސިލުގެ ގޮނޑިއަކަށް، ކުރިމަތި ލެއްވުމަށް، ނުވަތަ ޕާމަނަންޓު ސެކެޓްރީއަކަށް ވުމަށް، ނުވަތަ މިނިސްޓަރު ކަމުގައި ވަޑައިގެންނެވުމަށް ނުވަތަ މުސްތަގިއްލު މުއައްސަސާއެއްގެ ގޮނޑިއެއް ހޯއްދެވުމަށް އެއްވެސް ގާނޫނެއް ހުރަހެއް ނާޅަ އެވެ. މިހެން ވުމާ އެކު އެކަމަށް ޝައުގުވެރިވާ، އެ އިސް މަގާމު ފުރުއްވާފައިވާ ބޭފުޅުން އެފަދަ ވަޒީފާތަކާ ކުރިމަތި ލެއްވުމަކީ ޤާނޫނު މަނާކުރާ ކަމަކަށް ނުވާ ނަމަ އެއީ އެހެން މީހުންނަށް މައްސަލައަކަށް ވެގެން ނުވާނެ އެވެ.\nއަޅުގަނޑުގެ ޝަޢުޤުވެރިކަން ހުރީ ރައީސުލްޖުމްހޫރިއްޔާގެ މަގާމު ކުރިން އަދާކުރައްވާފައިވާ ބޭފުޅުން، ކުރިން ދެންނެވި ފަދަ މަގާމަކަށް ވަޑައިގެންނެވުމުން، އޭގެ ފަހުން ކަންތައްތައް ހިނގާނެ ގޮތަކާ މެދުގަ އެވެ.\nސްރީލަންކާގައި ރައީސުލްޖުމްހޫރިއްޔާގެ މަގާމު އަދާކުރެއްވި ބޭފުޅަކު އާއްމު އިންތިޚާބުގައި ބައިވެރިވެވަޑައިގަންނަވައިގެން ރައްޔިތުންގެ މަޖިލީހުގެ ގޮނޑި ކާމިޔާބު ކުރައްވައިގެން ރައްޔިތުންގެ މަޖިލީހުގެ މެމްބަރަކަށް ވެވަޑައިގަތެވެ. އެހެންނަމަވެސް ލަންކާގައި އޮންނަ ނިޒާމާއި އަޅުގަނޑުމެންގެ ރާއްޖޭގައި އޮންނަ ހިންގުމުގެ ހުރިހާ ބާރުތަކެއް ރައީސުލްޖުމްހޫރިއްޔާ އަށް އޮންނަ ނިޒާމާ ތަފާތެވެ. ލަންކާގައި ބޮޑުވަޒީރެއް ހުރެ އެވެ.\nއިޒްރޭލުގައި ބޮޑުވަޒީރުކަން ކުރީގައި ކުރައްވާފައި ތިއްބެވި ބޭފުޅުން ސީނިއަ ކެބިނެޓު މިނިސްޓަރުންގެ މަގާމު ވަރަށް ގިނައިން ފުރުއްވާފައިވެ އެވެ. އެމެރިކާގެ ގާނޫނުތަކުގައި ވެސް ރައީސްކަން ކުރައްވާފައި ތިއްބެވި ބޭފުޅުން ސަރުކާރުގެ އެހެން މަގާމަކާ ކުރިމަތިލުމަށް ޤާނޫނީ ހުރަހެއް ނުއޮވެ އެވެ. އެހެންނަމަވެސް ކުރީގައި ރައީސްކަން ކުރައްވާފައި ހުރި ބޭފުޅަކު މި ޒަމާނުގައި އެއަށް ވުރެ ދަށް އިންތިޚާބީ މަގާމަކާ ކުރިމަތިލައްވައިފި ނަމަ، އެ ބޭފުޅަކަށް ކުރިމަތިވާނެ ބައިވަރު އެހެން ސިޔާސީ ހުރަސްތައް ހުންނާނެ އެވެ. އާދަކާދަ އާއި ޢިނާޔަތްތަކާއި، ލިބިވަޑައިގަންނަވާ ޕެންޝަނާ ގުޅޭ ހުރަސްތަކެވެ.\nއެމެރިކާގެ ރިޔާސީ ނިޒާމުގެ ކުރީގެ އަހަރުތަކުގައި ރައީސުލްޖުމްހޫރިއްޔާގެ މަގާމު އަދާކުރެއްވުމަށް ފަހު އެންޑުރޫ ޖޮންސަން ސެނަޓަރަކަށް ވެވަޑައިގެންނެވި އެވެ. އެހެންނަމަވެސް ހޮވިވަޑައިގެންނެވިތާ ކުޑަ ދުވަސްކޮޅެއްގެ ތެރޭގައި އޭނާ އަވަހާރަވި އެވެ. ޖޯން ކުއިންސީ އެޑެމްސް ހައުސް އަށް ހޮވުނެވެ. އޭނާ ކުރެއްވި މަސައްކަތްޕުޅު ގައުމީ ލީޑަރެއްގެ ގޮތުގައި ބަލައިގަނެވޭ ފެންވަރަށް ނުގެންދެވޭ ކަމަށް ބައެއް މުއައްރިޚުން ދެކެ އެވެ. މިކަން ޤަބޫލުނުކުރާ މުއައްރިޚުން ބުނާ ގޮތުގައި އުތުުރު އެމެރިކާގައި އަޅުން ގެންގުޅުމާ އިދިކޮޅަށް، އާއްމުން ހޭލުންތެރިކުރުވުމަށް އޭނާ ކުރެއްވި މަސަައްކަތްތައް ކަހަލަ މުހިއްމު މަސައްކަތްތަކެއް އޭނާ ކުރައްވާފައިވެ އެވެ. އެމެރިކާގެ އެންމެ ފަހުގެ ރައީސް ބަރަކް އޮބާމާ އަދިވެސް އެހުންނެވީ މަސައްކަތް ކުރެއްވޭ އުމުރުގަ އެވެ. އެމެރިކާގެ ރައްޔިތުންގެ މެދުގައި އޭނާ އަކީ އަދިވެސް ވަރަށް މަޤްބޫލު ބޭފުޅެކެވެ. ބިލް ކުލިންޓަން އާއި ޖޯޖް ޑަބްލިއޫ ބުޝް ވެސް ރައީސް ކަމުން ދުރުވެވަޑައިގަތީ އިންތިޚާބީ އެހެން ދާއިރާއެއްގައި މަސައްކަތްޕުޅު ކުރެއްވޭ އުމުރުގަ އެވެ.\nކުންފުންޏެއްގެ ޗީފް އެގްޒެކެޓިވް އޮފިސަރަކު އެހެން ކުންފުންޏެއްގެ މަޤާމަކަށް ބަދަލުވާ ނަމަ ސީއީއޯގެ މަގާމަށް ވުރެ ދަށް މަގާމަކަށް ދާން އޭނާ ބޭނުމެއް ނުވާނެ އެވެ. އަމުރުތައް ނެރޭ މޭޒު ދޮށުން އަމުރުތައް ބަލައިގަންނަ މޭޒެއްގެ ދޮށަށް ބަދަލުވާން އުނދަގޫ ވަނީ އެވެ.\nރައީސުލްޖުމްހޫރިއްޔާ ކަން ކުރައްވާފައިވާ ތިއްބެވި ގިނަ ބޭފުޅުންނާ މެދު ގިނަ ގައުމުތަކުގައި ދެކެނީ އެބޭފުޅުންގެ ރިޔާސީ ދައުރު ފުރިހަމަ ކުރެއްވުމަށް ފަހު، އެ ބޭފުޅުންނަކީ އާއްމު ސިޔާސީ ހަލަބޮލިކަމަށް ވުރެ އުހުގައި ތިއްބަވާ ބޭފުޅުން ކަމުގަ އެވެ. ތަޖުރިބާ ލިބިވަޑައިގަންނަވާފައި ތިއްބެވި ދޮށީ އުމުރުގެ މުޙައްނިކުން ކަމުގަ އެވެ. އެބޭފުޅުން ސިޔާސީ ކަންކަމުގައި ބައިވެރިވެވަޑައިގަންނަވަނީ ކަންކަމުގައި އެބޭފުޅުންގެ ލަފާ ދެއްވުމަށާއި، ބައެއް ކަންކަމުގައި ފާޑު ވިދާޅުވުމުގަ އެވެ.\nއަޅުގަނޑުމެންގެ ރާއްޖޭގައި ރައީސުލްޖުމްހޫރިއްޔާކަން ކުރައްވާފައި ތިއްބެވި ގިނަ ބޭފުޅުންނަކީ މިހާރު ވެސް ސިޔާސީ ގޮތުން ވަރަށް ޙަރަކާތްތެރި ބޭފުޅުންނެވެ. އޭގެ ތެރެއިން ބައެއް ބޭފުޅުން، ކުރިއަށް އޮތް ޢާއްމު އިންތިޚާބުގައި ބައެއް ދާއިރާތަކަށް ކުރިމަތިލައްވައިގެން، އިންތިޚާބު ކާމިޔާބު ކުރައްވައިގެން، މަޖިލީހުގެ މެމްބަރުންގެ ގޮތުގައި ޖަލްސާތަކުގައި ބައިވެރިވެވަޑައިގަންނަވާނެ އެވެ. އެފަދަ ބޭފުޅުންގެ އިތުރަށް ކުރީގައި ނައިބު ރައީސްކަން ކުރެއްވި ބައެއް ބޭފުޅުން ވެސް އާ މަޖިލީހުން ފެނުމަކީ ކައިރި ކަމެކެވެ. ކުރީގެ އުއްތަމަ ފަނޑިޔާރެއް މަޖިލީހުން ފެނުމަކީ ވެސް، އަޅުގަނޑުގެ ބޭނުމުގެ ލިސްޓުގައި އޮތް ކަމެކެވެ. އެއިރުން ތިން ބާރުގެ އެންމެ އިސް ބޭފުޅުން އެ ބޭފުޅުން ކުރިން އަދާކުރެއްވި ބާރު ގަދަ މަގާމުތަކުގެ ބާރު ދިއުމުން މަޖިލީހުގެ މެމްބަރު ކަމުގެ ބާރު ހޯއްދަވައިގެން މަސައްކަތް ކުރައްވާތަން، އެއް ފަހަރާ ފެނިގެން ދާނެ އެެވެ. ކުރިން އަމުރު ނެރޭ މޭޒުތަކުން އަމުރު ބަލައިގަންނަތަން ފެނުމަކީ ވެސް މަދުން ނޫނީ ފެންނާނެ މަންޒަރެއް ނޫނެވެ.\nކުރީގައި ރައިސުލްޖުމްހޫރިއްޔާ ކަން ކުރައްވާ ފައި ތިއްބެވި ބޭފުޅުން މަޖިލީހުގެ މެމްބަރަކަށް ވުމުން އެބޭފުޅުން ޢިއްޒަތްތެރި މެމްބަރަކަށް ވެވަޑައިގަތީ އެވެ. ރައްޔިތުންގެ މަޖިލީހުން މިހާރު އަމަލު ކުރާ މެމްބަރުންގެ ޕެންޝަނާ ބެހޭ ޤަވައިދު ބުނާ ގޮތުން ވެސް މެމްބަރަކު ސަރުކާރުގެ އެހެން ވަޒީފާއެއް އަދާކުރަން ފެށުމާ އެކު އެ މެމްބަރަކަށް ލިބިވަޑައިގަންނަވާ ޕެންޝަނުގެ ފައިސާ ލިބިވަޑައިގަތުން އެ ހިސާބުން ހުއްޓޭނެ އެވެ. ޕެންޝަނާ ގުޅިފައި އޮތް އެހެން ކަންތައްތަކަށް ވާނީ ކިހިނެއްތޯ އެވެ؟ އޮފީސް އެލަވަންސާއި ސިކިއުރިޓީ ފަދަ ކަންތަކެވެ. އެ ޚިދުމަތް މެމްބަރުންގެ ފެންވަރަށް ދަށްކުރެވޭނީތޯ އެވެ؟ ނޫން ނަމަ އޮތް ގޮތަށް އޮންނާނީތޯ އެވެ؟ މި ހުންނަނީ އަޅުގަނޑުމެންނަށް ކުރިން އެނގެން ބޭނުންވާނެ ކަންތަކެވެ. އުޞޫލީ ކަންތަކެވެ. މިފަދަ ކަންތައްތަކަށް ޚަރަދުކުރަނީ ޓެކްސް ދައްކާ ޢާއްމު ރައްޔިތުން ކަމަށް ވާތީ ވެއެވެ. މިކަން މި ފާހަގަކުރީ ފަހަރެއްގައި ވެސް އެބޭފުޅުންނަށް ލިބިވަޑައިގަންނަވާ އެއްޗެއް އުނިކުރުމަށް، ނުވަތަ މަޙުރޫމު ކުރުވުމުގެ ނިޔަތުގައެއް ނޫނެވެ.\nރައްޔިތުންގެ މަޖިލީސްގެ ޖަލްސާތަކުގައި، ރައިސުލްޖުމްހޫރިއްޔާކަން ކުރެއްވި މެމްބަރަކު މަޖިލީސްގެ ރިޔާސަތު ނުބަލަހައްޓަވާ ކަމަށް ވާ ނަމަ، މަޖިލީސްގެ ރައީސަށް މުހާތަބުކުރައްވަން ޖެހިވަޑައިގަންނަވާނީ ޢިއްޒަތްތެރި ރައީސްއޭ ވިދާޅުވެފަ އެވެ. އަދި ވާހަކަފުޅުގައި ހުށައެޅިފައި އޮތް މައްސަލައެެއްގެ ބޭރު ވާހަކައެއް ދައްކަވާ ނަމަ މައުލޫއަށް ވާހަކަ ދެއްކެވުމަށް ރިޔާސަތުން ނަސޭޙަތްތެރި ވުމަކީ ކައިރި ކަމެކެވެ. ވާހަކަ ދައްކަވަން އަރުވާފައި އޮންނަ ފުރުސަތަށް ވުރެ އިތުރަށް ވާހަކަ ދައްކަވާ ނަމަ އިށީދެވަޑައިގެންނެވުމަށް ރިޔާސަތުން އަމުރު ކުރެެއްވުމަކީ ވެސް ވެދާނެ ކަމެކެވެ. މިހުންނަނީ މަޖިލީހުގެ ޖަލްސާތަކުގައި ހަރަކާތްތެރިވެ ވަޑައިގަންނަވާ މެމްބަރުންނަށް އަބަދު ކަހަލަ ގޮތަކަށް ދިމާވާ ކަންތަކެވެ. "ދަށުން"، "މައްޗަށް" އޯޑަރު އަންނަން ފެށުމުން އުނދަގޫފުޅެއް ނުވާނެ ބާވަ އެވެ؟ އަދި މީގެ އިތުރަށް މަޖިލީހުގެ ބަހުސުގެ ތެރޭގައި ބައެއް ދުވަސް ދުވަހު، ބައެއް މެމްބަރުން އެހެން މެމްބަރުންނާ ދިމާއަށް "ކޯދޮންނަ" ތަން ވެސް ފެނެ އެވެ. އެކަހަލަ ހޫނުގަނޑެއްގެ ތެރެއަށް ގައުމުގެ އެންމެ ގަދަރުވެރި މަގާމު އަދާކުރައްވާފައި ހުންނެވި ބޭފުޅަކަށް އެނގިވަޑައިނުގެން ވެސް ވަދެވަޑައިގެންނެވިއްޖެ ނަމަ މެމްބަރުންގެ ސުލޫކީ މިންގަނޑު މިހާރު ހުންނަ ގޮތުން އެއްވެސް ބަލާލުމެއް ނެތި ގައުމުގެ ގދަރުވެރި ބޭފުޅެއްގެ އަބުރު ރައްޔިތުންގެ ކުރިމަތީގައި ކޮށާލުމަކީ ވެސް ވަރަށް ކައިރި ކަމެކެވެ.\nމިކަހަލަ މަންޒަރުތައް ބެލުމަކީ، ހަމަގައިމު ވެސް ގައުމަށް ގަދަރުކުރާ ރައްޔިތެއްގެ ހައިސިއްޔަތުން އަޅުގަނޑަށް ކުޅަދާނަވެގެންވާނެ ކަމެއް ނޫނެވެ. ތެދުފުޅެކެވެ. މެމްބަރު ކަމުގެ ގޮނޑިން ރައީސުލްޖުމްހޫރިއްޔާގެ ގޮނޑިކޮޅަށް ފުއްމާލެވެ އެވެ. އެހެންނަމަވެސް ރައީސުލްޖުމްހޫރިއްޔާގެ ގޮނޑިކޮޅުން މެމްބަރުކަމުގެ ގޮނޑި އަށް ފުއްމާލައްވާ ތަން ބަލަން އުނދަގޫ ވަނީ އެވެ. އާ ކަމަކަށް ވީމާ ކަމަށް ވެސް ވެދާނެ އެވެ. އެހެންނަމަވެސް އެކަން އެގޮތަށް ކުރައްވާ ބޭފުޅުންނަށް އެއީ މައްސަލައަކަށް ނުވާ ނަމަ އެހެން މީހުންނަށް ވެސް ގަދަރާއި ހައިބަތާއި ޢިއްޒަތުގެ ނަޒަރިއްޔާތުން ވެސް، އެއީ މައްސަލައަކަށް ވެގެން ނުވާނެ އެވެ.\n17 ކޮމެންޓް, 30 ރިއެކްޝަންސް\nއެލަވަންސް މައްސަލަ: ބޮޑު އެތިދީ ކުޑައެތިކަނޑާލާ ވަރިހަމަ އެއްނު ހިލޭސާބަހައްވިޔަސް އިހްތިރާމަކީ ދެފަރާތުނވެސް ކުރީމަކުރެވޭނެއެއްޗެއް. މަޖުލީހުގައިންނާނީ ކުރީގެރއީސެއްގެ ހައިސިއްޔަތކު ނޫން އެގިއްޖެ\nމީގަ ތަފާތެއް އެއުޅެނީ ހިތްތިރި ރައީސުންނާ ބޮޑާ ކިބުރުވެރި ރައީސުންގެ ދެމެދު. ހިތްތިރި ރައީސުންނަކީ އެންމެ އާދައިގެ ފެންވަރަށްވެސް ރުހި ގަބޫލުވާ މީހުން. ދެން އޮތީ ބޮޑާކަމާ ކިބުރުވެރިކަމުން ތިމާ އަށްވުރެ އަނެކުން މާ ދަށޭހީވެ ދަށް މަގާމަކަށް ހިތް ނުރުހޭ މީހުން. އެންމެ އާދައިގެ މީހަކާ މުޚާތަބްކޮށް "އިއްޒަތްތެރި ރައީސް" އޭ ވިދާޅުވާކަށްވެސް ރައީސް ނަޝީދު ލަދުފުޅަކުން ނޫޅުއްވާނެ.\nއަހމަދުއަށް ހާދަ އަސަރެއް ކޮށްފައޭ ދޯ މި ހުރީ.\nރައީސްކަންކުރައްވާފައިވާ ބޭފުންނަށްދޭ އެލަވަންސާއި މަޖިލީހުގެ މެމްބަރަކަށްވީމާ ދޭ މުސާރަ އެއްކޮށްލީމާ ބޮޑުލާރި ބޮނޑިއެއްވާނެދޯ މިހާވަރުން އަނެއްކާ ފުދޭނެބާ ދަށުންދަމާނުކުޅެ؟؟؟\nކެނެރީގެ ނަޝީދަކީ އެއީ ރާއްޖޭގެ ރައީސް ކަން ގެޕްފިލަރ އެއް ގޮތަށްކުރި މީހެކޭ ދެން އޭނާ ނުޖެހޭނެއޭ ރާއްޖޭގެ މަޖްލީހަށް ކުރިމަތިލާން އޭނާ މޭފުއްޕާފައި ނިކުތް 2013 ވަނަ އަހަރު ރިޔާސީ އިންތިޚާބު ކާމިޔާބު ކުރާނެ ކަމަށް ހީކޮށް އެކަމަކު މަމެން ޕިންކީން ކުރި ކަމަކީ އޭނާ ދެކޮނޑުގައި އަތް އަޅާ ބޭންދީއޭ ގޮނޑީގައި ގޮނޑިން ތެދުވަން އުޅުމުން ނަތީޖާ އަކީ އޭނާ އަށް ރިޔާސީ އިންތިޚާބުގައި ވެސް ފެއިލް ވުން އަދި މަޖްލީހުގެ އިންތިޚާބުން ފެއިލް ވުން އެއީ ދެން މަހަށް\nމައްސަލައެއް ނެތް. މަޖިލީސް މުސާރަ ނޫނީ ކުރީގަ ރައީސް ކަން ކުރައްވާފަ ވާ ބޭފުޅުނަނަށް ލިބޭ އެލަވަންސް، ދޭތިން ކޮންމެވެސް އެކައްޗެއް ލިބެން ވާނީ. ދެކޮޅުން ކެވޭ ގޮތަށް ހުރެގެން ނުވާނެ\nމި ލިޔުމުން އެނގުނު ގޮތުގައި އެމެރިކާގެ ރައީސްކަން ކުރުމަށްފަހު މަޖިލީހަށް ނުވަތަ ސެނެޓަށް އިންތިހާބު ވެފައިވެއެވެ. ރަސިޔާގެ ރައީސް ޕްޓިން ވެސް ރައީސްކަން ކުރުމަށްފު އެއަށްވުރެ ދަށްމަގާމެއް އަދާކުރިއެވެ. މިއީކީ އާކަމެއް ނޫނެވެ.\nރާއްޖޭގެ ރައީސް ކަން ކޮށްފައި ހުރި މީހަކު ގޭގޭގެ ކުނި އުކާދިނުން އެއީ މައްސަލަ އެއް ނޫނޭ އަދި އޮއިލަރަކަށް ފެނަަކަ އަށް ވަދެ ތުރާކުނު އިންޖީނުގޭގައި އުޅެންވީއޭ އޮއިލަރަކަށް އެއީ މައްސަލަ އެއް ނޫނޭ އެކަމަކު އެފަދަ މީހަކަށް ރާއްޖޭގެ މަޖްލީސް މެމްބަރަކަށް ނުވެވޭނެއޭ އެއީ ވާނެ ކަމެއް ނޫނޭ އެއަށް ކިޔާނީ ބައިނަލް އަގްވާމީ ހަމަތަކުގެ މަތިން ކޮންފްލިކްޓް އޮފް އިންޓަރެސްޓްއޭ ކެނެރީގެ ނަޝީދު ރާއްޖޭގެ މަޖްލީހަށް ކުރިމަތި ލުން އެއީ ނުރައްކާތެރި ކަމެކޭ...\nގާނޫނު ހުއްދައެއްކަމަކު ރައީސް ވާނީ ރައީސްސަށެވެ. ރައީސްގެ އިއްޒަތާއި ގަދަރު އަދި އަބުރު ހިފަހައްޓެމުގެ ވިސްނުން އެއްމެބޮޑަށް ގެންގުޅެން ވާނީ ރައީސުންނެވެ. މޕ އަކަށް ވުމަކީ އެއްކޮޅާއި ދެކޮޅަށް ބަހުސް ކުރެވޭ މައުލޫތަކުގައި ތާރީފް ނުވަތަ އިދިކީލިކޮށް މުޚާތަބު ކުރާނެ ތަނެކެވެ. ރައްޔިތުންގެ ކުރިމަތީގައި ބޭއަދަބީ ކޮށް ރައީސަށް އެއްޗެއް ބުނުމުގެ ފުރުސަތު ގާނީގޮތުން ހުއްދަ ކުރުން ބަލައެއް ނުގަނެވޭ. އަދި ދަށް މަގާމުތައް ފުރަން އުޅުންވެސް ރަގަޅެއްނޫން\nމިހާރު މިކަންވެސް ގާނޫނަކަށް ހަދަންތޯ ތިބޭފުޅޭ ބޭނުންވަނީ؟ ތިބޭފުޅާ ފަންސޫރުގަ ހިފަހައްޓާ ގޮތްވެސް ގާނޫނަކުން ކަނޑައެޅިފަ އޮންނަގޮތަށް ބަދަލުކުރަންވީނޫންތޯ؟\nމައްސަލައަކީ މަތީގެ ރަހަ ލިބިދައިވުމުން މަޓިގެ ރަހައަށް މަސައްކަތްކޮށްފާނެތީ. މައްސަލައަކީ ކުރިން ވެރިކަމުގެ ނިޒާމް ބަދަލު ކުރުމަށް އެޑްވޮކޭޓް ކޮށްފައިވާތީ. އެ އެޑްވޮކޭޓްކުރި ނިޒާމަކީ މަޖިލިސް ތެރޭގެ ނިޒާމަކަށްވާތީ މަތީ ރަހަޔަށް މަސައްކަތްކުރުން އެއީ މިހާރުވެސް އުފަންކޮށްފައިވާ އެޖެންޑާއެއްގޮތުގައި ބެލެވޭތީ. ސަރުކާރަށް އެހީތެރިވުމަށްވުރެން ސަރުކާރު އަތުއަޅުވާލުން ކަމަށް ބެލެވޭތީ.


BREAKING: Vaigolhi Ah Vettunu Umurun Dhuvasvee Anhen Meehaa Niyaavehjje - Vaguthu\nވައިގޮޅިއަށް ވެއްޓުނު އުމުރުން ދުވަސްވީ އަންހެން މީހާ ނިޔާވެއްޖެ\nއަންހެން މީހާ ވެއްޓުނު ވައި ގޮޅި\nމާފަންނު ގެއެއްގެ ވައިގޮޅިއަށް ވެއްޓި ސީރިއަސް ޒަހަމްތަކެއް ލިބުނު އުމުރުން ދުވަސްވީ އަންހެން މީހާ ނިޔާވެއްޖެއެވެ.\nއައިޖީއެމްއެޗްގެ މީޑިއާ އޮފިޝަލް "ވަގުތު"އަށް ވިދާޅުވީ، އެ މީހާ ނިޔާވެފައި ވަނީ މިއަދު މެންދުރު 13:30 ހާއިރު ކަމަށެވެ.\nފުލުހުން ވިދާޅުވީ މި ހާދިސާ ހިނގާފައި ވަނީ ރޭ ދަންވަރު 1:33 ހާއިރު ކަމަށެވެ.\nފުލުހުން މިއަދު ވިދާޅުވީ، އުމުރުން 76 އަހަރުގެ އެ އަންހެން މީހާ ވެއްޓުނީ މާފަންނު ގެއެއްގެ ހަތަރު ވަނަ ފަންގިފިލާގެ ވައިގޮޅިއަށް ކަމަށެވެ.\nވައި ގޮޅިއަށް ވެއްޓުނު އަންހެން މީހާގެ ބޮލުގެ ފުއްކިބަ ފަޅައިގެން ގޮސް، ކަނާތު ފައި ފަލަމަސްގަނޑާ ހަމައިން ބިންދައިގެން ގޮސް ވާތު ފައިގެ ކުޑަހުޅު ވެސް ބިންދައިގެން ގޮސްފައިވެއެވެ.\nއެ އަންހެން މީހާ ވައިގޮޅީން ނަގައިގެން އައިޖީއެމްއެޗަށް ގެންދިޔައީ ފުލުހުން ކަމަށް ވެސް ފުލުހުން ވިދާޅުވިއެވެ.\nފަހަކަށް އައިސް މާލެ އާއި ހުޅުމާލޭގައި އިމާރާތްތަކުން މީހުން ވެއްޓިގެންނާއި، އިމާރާތްތަކުން ވެއްޓޭ އެއްޗެހިން ޖެހި މީހުންނަށް އަނިޔާވުން ވަނީ އާއްމު ކަމަކަށް ވެފައެވެ. އިއްޔެ ވެސް ހުޅުމާލޭގައި އިމާރާތަކުން ވެއްޓުނު ސިމެންތި ބަސްތާ އަކުން ޖެހި މީހަކު ނިޔާވެފައި ވެއެވެ.\nކާކުކަން ނޭނގޭ މީހަކު ނިޔާވެފައި އޮއްވާ ފެނިއްޖެ\nމާލޭގެ ގެއެއްގެ ތެރޭގައި ނިޔާވެފައި އޮތް ޒުވާނަކު ފެނިއްޖެ\nޖުލައި 11, 2019 14:25\nއިންނާލިﷲ ވައިންނާއިލައިރާޖިޢޫން. މާތްﷲ މައްޔިތާގެ ފުރާނަފުޅަށް ސުވަރުގޭގެ ދާއިމީ ނިޢުަމަތް ދެއްވާށި. ޢާއިލާޔަށް ކެތއތެރި ކަމާއި ދުޅަހެޔޮކަން ދެއްވާށި. އާމީން\nޖުލައި 11, 2019 15:11\nއާއިލާ އަށް ކެތްތެރިކަން ދެއްވާ މަރުހޫމާގެ ފާފަ ފުއްސަވާ ސުވަރުގޭގެ މަތިވެރި ނިއުމަތް ދެއްވާދޭ އާމީން\nޖުލައި 11, 2019 16:29\nކޮންމެ 24 ގަޑިއިރަކުން ހިތާމަވެރި ކޮންމެެސް ކަމެއް ހިނގާ. މިކަމާ ވިސްނާލުމުން ހިތަށް ވަންނަނީ ދިވެހިންނަށް ހަމަ ކުށެއް ކުރެވިއްޖެއޭ..\nޖުލައި 11, 2019 16:41\nޖުލައި 11, 2019 16:54\nކިހިނެއްތަ ވެއްޓުނީ؟ ވެއްޓުނު ގޮތެއްވެސް އިންނާނެނުން. އެއްވެސް ހަބަރަކު އެވާހަކަ ނެތް\nޖުލައި 11, 2019 18:47\nދިވެހި ހަބަރު ހުނާނި އެގޮތައް. ދެން އިތުރު ތަފްސީލު ބޭނުންނަމަ ހަނދާން ނަތާލާ.\nޖުލައި 11, 2019 19:15\nޖުލައި 11, 2019 19:23\nޖުލައި 11, 2019 19:58\nޚަބަރު ލިޔާމީހުނަށް ވީގޮތާ، މީހާގެނަން ލިޔުންމަނާ ލިޔަންޖެހެނީ އަންހެނެއް، ފިރިހެނެއް. ޢެނިމުނީ މަރުކޮމެޓީންއަންގާފައޮއްނަމިންވަރު އިތުރަށް. ޅިޔެފިނަމަ. ޥާނުވާއެނގޭނެ އެއީވަރަށްބޮޑު ގޯހެއް\nޖުލައި 11, 2019 21:18\nދިވެހި ރާއްޖޭގެ ގެއެއްގެ ވައިގޮޅިއެއްކަމަށް ބެލެވޭ ތަނަކަށް 76 އަހަރުގެ މީހަކު ވެއްޓުމުން 47 އަހަރުގެ މީހަކާ 35 އަހަރުގެ މީހަކުވެގެން އެމީހާ 33 އަހަރުގެ ޑުރައިވަރަކު ދުއްވަން އިން ކާރަކަށްލާފަ ހޮސްޕިޓަލަށް ފޮނުވީމާ ބަޔާޅީސް އަހަރުގެ ޑޮކްޓަރަކު އެމީހާ ބެލިއިރު އެމީހާވަނީ ނިޔާވެފަ...\nޖުލައި 11, 2019 22:39\nޝިފާ ބަހެއްވެސް ނުބުނެއި އެކަމަކު ބަނގުލަދޭޝްގެ ކުއްޖެއްގެ މަރާގުޅިގެން ބޮލުގަ ހެއްލްމެޓް އަޅައިގެން ހަދަމުންދާ ޢިމާރަތްތަކަށް އެރި ޔާމީނޭ، ޔާމީނު ސަރުކަރޭ ގޮވިދައިތަ ޒިންމާ އުފުލަން ޖެހުނީމާ ފިލީ ކީއްވެތަ؟\nޖުލައި 12, 2019 03:10\nވެރިން ނުބައިވީމާ ގައުމުގަ ބިރުވެރިކަން އުފެދިއްޖެ.


England katuvaalai Croatia furathama final ah | Mihaaru\nކްރޮއޭޝިއާ މޮޅުކޮށްދިން ލަނޑު ޖެހުމަށް ފަހު މަންޒުކިޗް އުފާފާޅުކުރަނީ.-- ފޮޓޯ: އޭއެފްޕީ\nއިންގްލެންޑް ކަޓުވާލައި ކްރޮއޭޝިއާ ފުރަތަމަ ފައިނަލަށް\n12 ޖުލައި 2018 - 01:42 25 comments\nމޮސްކޯ (ޖުލައި 12) - ވޯލްޑް ކަޕް ފުޓްބޯޅަ މުބާރާތުގެ ސެމީގައި މިރޭ ފަހަތުން އަރައި އިންގްލެންޑް އަތުން 2-1 އިން މޮޅުވެ ކްރޮއޭޝިއާ ވޯލްޑް ކަޕު ފައިނަލުން ފުރަތަމަ ފަހަރަށް ޖާގަ ހޯދައިފި އެވެ.\nއަންނަ އާދިއްތަ ދުވަހު ކުޅޭ ފައިނަލުގައި ކްރޮއޭޝިއާ ނުކުންނާނީ ފްރާންސާ ދެކޮޅަށެވެ. ހޮނިހިރު ދުވަހު ކުޅޭ ތިން ވަނަ ހޮވާ މެޗުގައި އިންގްލެންޑް ކުޅޭނީ ބެލްޖިއަމްއާ އެވެ.\nމިއީ ބޮޑު މުބާރާތެއްގައި އިންގްލެންޑް އަތުން ކްރޮއޭޝިއާ އަށް ލިބުނު ފުރަތަމަ މޮޅެވެ. ކްރޮއޭޝިއާ މީގެ ކުރިން ވޯލްޑް ކަޕްގެ ސެމީ ފައިނަލެއްގައި ކުޅުނީ މީގެ 20 އަހަރު ކުރިންނެވެ. ފްރާންސްގައި 1998 ވަނަ އަހަރު އޮތް ވޯލްޑް ކަޕުން ކްރޮއޭޝިއާ އަށް ލިބުނީ ތިން ވަނަ އެވެ. މި ފަހަރުގެ ފައިނަލުގައި އެ ޓީމު ކުޅޭއިރު، މިއީ އެ ޓީމުގެ ފުޓްބޯޅަ ތާރީހުގައި ބޮޑު ކާމިޔާބެކެވެ.\nމި މެޗުން ބަލިވުމުން އިންގްލެންޑުން 52 އަހަރަށް ފަހު ވޯލްޑް ކަޕުގެ ފައިނަލުގައި ކުޅުމަށް ކުރި އުއްމީދަށް ވަނީ ނިމުމެއް އައިސްފަ އެވެ. މިއީ 28 އަހަރަށް ފަހު އިންގްލެންޑް ވޯލްޑް ކަޕެއްގެ ސެމީ ފައިނަލުގައި ކުޅުނު ފުރަތަމަ ފަހަރެވެ.\nމެޗު ފަށައިގެން ކްރޮއޭޝިއާ އަށް ރަނގަޅަށް މެޗުގެ ތެރެއަށް ނުވަދެވެނިކޮށް އިންގްލެންޑުން ވަނީ ލިބުނު ފުރުސަތުގެ ބޭނުން ހިފައި މެޗުގެ ލީޑުނަަގައިފަ އެވެ. މެޗުގެ ފަސް ވަނަ މިނިޓްގައި މި ލަނޑު ޖެހީ ހިލޭ ޖެހުމަކުން ކިއެރަން ޓްރިޕިއާ އެވެ. ޓްރިޕިއާ ފޮނުވާލި ބޯޅަ ގޯލުގެ މަތީ ކަަނަށް އަމާޒުވިއިރު އެ ބޯޅަ ހުއްޓުވަން ކްރޮއޭޝިއާގެ ކީޕަރު ޑެނިއަލް ސުބަސިޗަށް މާ ބޮޑު މަސައްކަތެއް ނުކުރެވުނެވެ.\nލީޑުފުޅާކުރަން ފުރަތަމަ ހާފުގައި އިންގްލެންޑަށް ރަނގަޅު ފުރުސަތުތަކެއް ލިބިގެންދިޔަ އެވެ. އެ ގޮތުން ހެރީ ކޭން އަށް އޭރިއާ ތެރެއިން ލިބުނު ފުރުސަތުން އޭނާ ފޮނުވާލި ބޯޅަ ކީޕަރު ސުބަސަިޗް ހުއްޓުވިއިރު، ރެފްރީ ވަނީ ކޭން އޮފްސައިޑް ކަމަށް ނިންމައިފަ އެވެ. ޑެލެ އަލީ ދިން ބޯޅައަކުން އޭރިއާ ރޮނގުކައިރީގައި ހުސްކޮށްހުރެފައި ޖެސޭ ލިންގާޑް ޖެހި ބޯޅަ ދިޔައީ އަރިމަތިން ބޭރަށެވެ.\nކުއާޓާ ފައިނަލުގައި ރަޝިއާއާ ދެކޮޅަށް ކުޅުނު މެޗެކޭ އެއްގޮތަށް މިރޭގެ ފުރަތަމަ ހާފުގައި ވެސް ކްރޮއޭޝިއާ ފެނުނީ ދަށްކޮށެވެ. މި ހާފުގައި އެ ޓީމުން ގޯލާ އަމާޒުކޮށް ފޮނުވާލި ހަމައެކަނި ހަމަލާ ފޮނުވާލީ އަންޓޭ ރެބިޗް އެވެ. އޭނާ ޖެހި ބޯޅަ އިންގްލެންޑުގެ ކީޕަރު ޖޯޑަން ޕިކްފޯޑް ވަނީ މަތަކޮށްފަ އެވެ.\nކްރޮއޭޝިއާގެ އިވާން ޕެރިސިޗާއި ސީމް ވިސާލްކޯ ފޮނުވާލި ބޯޅަތައް ދިޔައީ ހުރަސް ދަނޑިމަތިންނެވެ. ފުރަތަމަ ހާފުގެ އިތުރު ވަގުުތުގައި ކީޕަރު ޕިކްފޯޑަށް ހެދުނު ގޯހަކުން ކްރޮއޭޝިއާގެ އިވާން ރަކިޓިޗަށް ލިބުނު ފުރުސަތުގެ ބޭނުމެއް ނުހިފުނީ ބޯޅަ ފޮނުވާލުން ލަސްކޮށްލުމުންނެވެ.\nމެޗަށް ފަހު އިންގްލެންޑްގެ ކުޅުންތެރިންނާއި ކޯޗު ސައުތުގޭޓް (މ) ދަނޑުމަތީގައި. -- ފޮޓޯ: އޭއެފްޕީ\nދެ ވަނަ ހާފް ފަށައިގެން ކްރޮއޭޝިއާ އިން ކުރިއަށް ޖެހިގެން އިންގްލެންޑް ހާފު ތެރޭގައި ގިނަ ވަގުތު ކުޅެމުން ދިޔަ ނަމަވެސް ގޯލާ އަމާޒުކޮށް މާ ނުރައްކާތެރި ހަމަލާތަކެއް ފޮނުވާލެވޭގޮތެއްނުވި އެވެ. އަނެއްކޮޅުން އިންގްލެންޑުން ކައުންޓަ އެޓޭކުގައި ލީޑުފުޅާކުރަން ދިޔައީ މަސައްކަތްކުރަމުންނެވެ.\nމެޗުގެ 65 ވަނަ މިނިޓްގައި އޭރިއާ ތެރެއިން ކްރޮއޭޝިއާގެ ޕެރިސިޗް ޖެހި ބޯޅަ އިންގްލެންޑުގެ ކައިލް ވޯޯކާ ވަނީ ބްލޮކްކޮށްފަ އެވެ. އޭގެ ފަހުން އިންގްލެންޑުގެ ކޭން ޖެހި ޝޮޓެއް އަމާޒުވީ ގޯލުގެ އަރިމަތީ ދާގަނޑަށެވެ.\nކްރޮއޭޝިއާ އިން ނަތީޖާ ހަމަހަމަކުރީ މެޗުގެ 68 ވަނަ މިނިޓްގައި ޕެރިސިޗް ޖެހި ގޯލުންނެވެ. ވިސާލްކޯ ނަގައިދިން ހުރަހަކުން ޕެރިސިޗް ފައިން ފޮނުވާލި ބޯޅަ އަމާޒުވީ ގޯލުގެ ކަނަށެވެ. އޭގެ ތިން މިނިޓް ފަހުން ކްރޮއޭޝިއާ އަށް ލީޑުނަގައިދޭން ޕެރިސިޗް ޖެހި ބޯޅަ އަމާޒުވީ ގޯލުގެ ދަނޑިއަށެވެ.\nއިންގްލެންޑަށް އަލުން ލީޑުނަގައިދޭން މެޗުގެ 77 ވަނަ މިނިޓްގައި އޭރިއާ ތެރެއިން ލިންގާޑް ފޮނުވާލި ބޯޅަ ދިޔައީ ގޯލު ކުރިމަތިން ހުރަސްވެގެންނެވެ.\nމެޗުގެ ފުރިހަމަ ވަގުތު ހަމަވުމުގެ ކުރިން ނަތީޖާ ނެރެން ދެ ޓީމުން ވެސް ވަނީ ރަނގަޅު ހަމަލާތަކެއް ފޮނުވާލައިފަ އެވެ. ކްރޮއޭޝިއާގެ މާރިއޯ މަންޒުކިޗް ޖެހި ބޯޅަ ކީޕަރު ޕިކްފޯޑް މަތަކުރިއިރު، ޕެރިސިޗް ޖެހި ބޯޅަ ދިޔައީ ހުރަސް ދަނޑިމަތިންނެވެ. ހިލޭ ޖެހުމަކުން ހުރަސްވި ބޯޅައަކުން އިންގްލެންޑުގެ ކޭން ބޮލުން ފޮނުވާލި ބޯޅަ ދިޔައީ އަރިމަތިން ބޭރަށެވެ.\nނޮކައުޓް ބުރުގައި ކްރޮއޭޝިއާ ކުޅުނު ތިން މެޗު ވެސް ނަތީޖާ ނެރުނީ އިތުރު ވަގުތަށް ގޮސްގެންނެވެ. ކުރިން ދެ މެޗުން ޕެނަލްޓީ ޖަހައިގެން މޮޅުވި ނަމަވެސް މި ފަހަރު އިތުރު ވަގުތުގެ ދެ ހާފް ތެރޭގައި ނަތީޖާ ނެރުނެވެ.\nއިތުރު ވަގުތުގެ ފުރަތަމަ ހާފުގައި އިންގްލެންޑުގެ ޖޯން ސްޓޯންސް ބޮލުން ފޮނުވާލި ބޯޅައެއް ގޯލުގެ ރޮނގުމަތިން ސަލާމަތްކުރީ ވިސާލްކޯ އެވެ. އަދި އޭގެ ފަހުން މަންޒުކިޗް މުޅިން ހުސްކޮށްހުރެ ފޮނުވާލި ބޯޅަ ކީޕަރު ޕިކްފޯޑް ވަނީ މަތަކޮށްފަ އެވެ.\nއެކަމަކު އިތުރުވަގުތުގެ ދެ ވަނަ ހާފުގައި މަންޒުކިޗް ވަނީ ކްރޮއޭޝިއާ އަށް ލީޑުނަގައިދީފަ އެވެ. ޕެރިސިޗް ބޮލުން ކުރިއަށް ޖައްސާލި ބޯޅަ އިންގްލެންޑް ޑިފެންޑަރުންނަށް ލިބުމުގެ ކުރިން ހޯދުމަށް ފަހު މަންޒުކިޗް ފޮނުވާލި ބޯޅަ އަމާޒުވީ ގޯލުގެ ދުރު ކަނަށެވެ.\nނަތީޖާ ހަމަަހަމަ ކުރަން އިންގްލެންޑުން ގިނަ މަސައްކަތްތަކެއް ކުރި ނަމަވެސް އެކަން ކާމިޔާބުވާ ގޮތެއްނުވި އެވެ. މެޗުގެ ފަހު ކަށިގަނޑަށް ފަހު ކްރޮއޭޝިއާ ކުޅުންތެރިން ދަނޑުމަތީގައި އުފާފާޅުކުރަމުން ދިޔައިރު، އިންގްލެންޑްގެ ކުޅުންތެރިން ތިބީ ހަރަކާތް ހުއްޓިފަ އެވެ.\nއިތުރު ލިޔުންތައް އިގިރޭސިވިލާތުގެ ގައުމީ ޓީމް\nCorporate Training Executive, HR Executive/ Executive Secretary


"Ma chis chis kohliyas, ma fis fis kohliyas nethey veveykah...\nރިޕޯޓު - ރައީސް މުހައްމަދު ނަޝީދު\n"މަ ޗިސްޗިސް ކޮށްލިޔަސް މަ ފިސްފިސް ކޮށްލިޔަސް ނެތޭ ވެވޭކަށް ބާޣީއަކަށް"\nއެމްޑީޕީގެ ބަޣާވާތަކުން ވައްޓާލާފައިވަނީ7ފެބްރުއަރީ 2012 ގައި\nމިވެރިކަން ބަޣާވާތަކުން ނުވައްޓާނެ ކަން ކަށަވަރު ކުރުމަށްޓަކައި ބަޣާވާތުގެ މޭސްތިރިން ސަރުކާރުން ބޭރުކުރަން ޖެހޭ\nބަޣާވާތް ތަހުގީގު ނުކުރެވޭނަމަ އެކަންތަކުރާރު ކުރުމުގެ ފުރުސަތު އޮތުމަކީ ދުރުގައި އޮތް ކަމެއް ނޫން\nކ. މާލެ7ފެބުރުއަރީ 2020 | ހުކުރު 23:00 8,332\n7 ފެބްރުއަރީ 2012 ގައި ރައީސް މުހައްމަދު ނަޝީދު ޖުމްހޫރީ މައިދާނުގައި - ސަން އޮންލައިން\n7 ފެބްރުއަރީ 2012 އަކީ ރާއްޖޭގެ ސިޔާސީ މަޝްރަހު ދުށް އެންމެ ކަޅު އަނދިރި ދުވަހެވެ.\nރާއްޖޭގެ ޑިމޮކްރެސީގެ ޅަފަތުގައި ދިވެހިން އެތަކެއް އަހަރުތަކެއް ވަންދެން ދަލާއި ލޭ އޮހޮރުވައިގެން ބުރަ މަސައްކަތުން ގެނައި ސަރުކާރު، ހުދުމުތާރު ވެރިކަމަކަށް ދަހިވެތިވެފައިތިބި ބަޔަކު އަޑީގައި ތިބެގެން ގައުމުގެ ވަލިއްޔުލްއަމްރު އިސްތިއުފާދެއްވުމަށް މަޖުބޫރު ކުރި ދުވަހަކީ މި ބުނާ7ފެބްރުއަރީ އެވެ.\nއެތައް ހާސް ބައެއްގެ އުއްމީދުތައް ފަނޑުކޮށްލަން މަސައްކަތް ކުރިނަމަވެސް އެމީހުންގެ ހިތްވަރަކަށް އަޒުމަކަށް ގުޑުމެއް ނާދެއެވެ.\n"މަ ޗިސްޗިސް ކޮށްލިޔަސް މަ ފިސްފިސް ކޮށްލިޔަސް ނެތޭ ވެވޭކަށް ބާޣީ އަކަށް" އަދިވެސް އެ ފަހުލަވާނުން ދަނީ ހަރުއަޑުން ގޮވަމުންނެވެ. އެމްޑީޕީން ރާއްޖޭގެ ވެރިކަމާ 2008 ވަނަ އަހަރު ހަވާލުވެ ދިގު 30 އަހަރުގެ ހުދުމުތާރު ވެރިކަމެއް ނިމުމަކަށް ގެނެސް ޑިމޮކްރެސީގެ ރިވެތި އުސޫލްތައް ރާއްޖޭގައި ޤާއިމްކުރުމަށް ކުރި މަސައްކަތް ވެގެން ދިޔައީ ސިޔާސީ ބަޔަކަށް ހަޖަމްނުވި ކަމަކަށެވެ.\nފުލުހުންނާއި ސިފައިގެންގެ ތެރެއިން މަދު ބަޔަކު އަޑީގައި ތިބެ ސިޔާސި ފަރާތްތަކުގެ ވާގިވެރިކަމުގައި ރައްޔިތުން އިންތިޚާބުކުރި ވެރިކަމަށްކަށް ނިމުން ގެނައެވެ. އަދި ޖެހިގެން އައި ދުވަސް މަގުމައްޗަށް ނުކުމެ ސިޔާސީ ބަޔަކަށް ވިކިފައި ތިބި މަދު ސިފައިންނާއި ފުލުހުންތަކެއް ދިވެހި ރައްޔިތުންނަށް އަނިޔާވެރި ވީވެސް ހަމަ އެދުވަހު އެވެ.\nއެދުވަހުވެސް ރާއްޖޭގެ ޑިމޮކްރެސީގެ ބާނީ ރާއީސް މުހައްމަދު ނަޝީދު ހަރުއަޑުފުޅުން ވިދާޅުވަމުން ގެންދެވީ "މަ ޗިސްޗިސް ކޮށްލިޔަސް މަ ފިސްފިސް ކޮށްލިޔަސް ނެތޭ ވެވޭކަށް ބާޣީ އަކަށް" މިހެންނެވެ.\nއެމްޑިޕީގެ ވެރިކަން ބަޢާވާތަކުން ވައްޓާލިތާ އަށް އަހަރު ފުރުނު ދުވަހު އަނެއްކާވެސް ރައީސް ނަޝީދު މިވަނީ އެ ބަސްފުޅު ތަކުރާރު ކުރައްވާފައެވެ.\nއެމްޑިޕީގެ ވެރިކަން ބަޣާވާތަކުން ވައްޓާލިތާ އަށް އަހަރު ފުރިފައިވާއިރު ހިތާމަ ކުރަންޖެހޭ ކަމަކީ އެ ބަޣާވާތުގެ އަޑީގައި ތިބިފަރާތްތައް ތިބީ ސަރުކާރުގެ ނިވަލުގައިކަމަވުމެވެ.\nކެބިނެޓުން ފަށައިގެންގޮސް ސަރުކާރު ހިންގާ ކޯލިޝަންގެ މުގުލުގައިވެސް ތިބީ އެފަރާތްތަކެވެ. އެޅުނު ފިޔަވަޅެއްވެސް ދެވުނު އަދަބެއް އެފަރާތްތަކަށް ނެތެވެ.\nބަޣާވާތް ތަހުގީގުކުރަން އެފެއްދެވި ރިޔާސީ ކޮމިޝަންގެ ކޯނީ ރިޕޯޓަށް ވީގޮތް އަދިވެސް ނޭނގެ އެވެ. އެއަކީ ޑިމޮކްރަސީއަށް ލޯބިކުރާ ފަރާތްތަކުގެ ލޮލުގައި އެޅުވި އަނދުނެއްގެ ގޮތުގައި ގިނަ ބަޔަކު ސިފަކުރެއެވެ.\nމި ކަންކަން ތަހުގީގު ނުކުރެވޭނަމަ ބަޣާވާތުގެ މުގުލުގައި ތިބި ފަރާތްތައް އެކަންތަކުރާރު ކުރުމުގެ ފުރުސަތު އޮތުމަކީ ދުރުގައި އޮތް ކަމެއް ނޫނެވެ. ސަރުކާރު ތެރޭގައި ތިބެގެން ވެރިކަން ވައްޓާލުމަށް ރާވަމުންދާކަމީ ފެންނާން އޮތް ހަގީގަތެކެވެ.\nކަންކަން ތިލަވަމުންދާ ވަރަކުން މި ކަންކަން ފެންނަމުން އެބަދެއެވެ. އެމްޑީޕީގެ ދެވަނަ ވެރިކަން ބަޣާވާތަކުން ނުވައްޓާނެ ކަން ކަށަވަރު ކުރުމަށްޓަކައި ބަޣާވާތުގެ މޭސްތިރިން ސަރުކާރުން ބޭރުކުރަން ޖެހެއެވެ.\nމަ ބާޣީއަކަށް ނުވާނެ ކަން ދިވެހިންނަށް ކަށަވަރުވާންޖެހޭ ބަޔަކު ސަރުކާރުގެ ތެރޭގައި ތިބެން ޖެހޭނެކަން ޔަޤީންވާން ޖެހެއެވެ. ރައީސް ނަޝީދު ވިދާޅުވި ފަދައިން "މަ ޗިސްޗިސް ކޮށްލިޔަސް މަ ފިސްފިސް ކޮށްލިޔަސް ނެތޭ ވެވޭކަށް ބާޣީއަކަށް" ވާންޖެހެއެވެ.\nއެންމެ ފަހުން އަޕްޑޭޓް ކުރީ:6ދުވަަސް ކުރިން | ރިވިއު ކުރީ: އަބުދުﷲ ނަސީރު އިބްރާހިމް\nބަތަލާ ރިސޯޓުން ޕޮޒިޓިވްވެގެން އައިޖީއެމްއެޗްގައި ފަރުވާދިން2މީހުން ދޫކޮށްލައިފި


Gaumee team ge captain Akram ves Maziya ah - One Online\nއަކުރަމް މާޒިޔާ ޖާޒީއާއެކު --- ފޮޓޯ/ މާޒިޔާ\nގައުމީ ޓީމުގެ ކެޕްޓަން އަކުރަމްވެސް މާޒިޔާއަށް\nރާއްޖޭގެ ގައުމީ ފުޓުބޯޅަ ޓީމުގެ ކެޕްޓަން އަކުރަމް އަބްދުލްޣަނީ (އަކޫ) ރާއްޖޭގެ އެންމެ ވަރުގަދަ ކްލަބު މާޒިޔާ ސްޕޯޓްސް އެންޑް ރެކްރިއޭޝަން ކްލަބަށް ސޮއި ކޮށްފިއެވެ.\nއަކޫ މާޒިޔާއާ ގުޅުނު ކަން ކްލަބު މިއަދު އިއުލާނު ކޮށްފައިވާ އިރު، މިއީ އަކޫ މާޒިޔާ ޖާޒީގައި ފެންނާނެ ދެވަނަ ފަހަރެވެ. މީގެ ކުރިން އަކޫ ވަނީ 2011 ވަނަ އަހަރުވެސް މާޒިޔާއަށް ކުޅެފައެވެ.\nފުޓުބޯޅަ ކެރިއަރުގައި ގިނަ ކާމިޔާބީތަކެއް ހޯދައިފައިވާ ޑިފެންޑަރު އަކޫ ވަނީ މީގެ ކުރިން ނިއު ރޭޑިއަންޓާއި ކްލަބު ވެލެންސިއާ އަދި ވީބީ ސްޕޯޓްސް ކްލަބަށްވެސް ކުޅެފައެވެ.\nއުމުރުން 34 އަހަރުގެ އަކޫ އެންމެ ބޮޑަށް ފާހަގަވެފައި ވަނީ ލީޑާޝިޕް ރަނގަޅު، ޑިސިޕްލިން ކުޅުންތެރިއެއްގެ ގޮތުގައެވެ. އޭގެ ސަބަބުން އަކޫއަށް 2018 ވަނަ އަހަރުން ފެށިގެން ވަނީ ގައުމީ ޓީމުގެ ކެޕްޓަން ބޭންޑް ވެސް ދީފައެވެ. ގައުމީ ޓީމަށް 65 އަކަށްވުރެ ގިނަ މެޗު އަކޫ ކުޅެދީފައިވާ އިރު، އޭނާ ވަނީ 2018 ވަނަ އަހަރު ގައުމީ ޓީމާއެކު ސާފް ޗެމްޕިއަންޝިޕްވެސް އުފުލައިލައިފައެވެ.\nސާފް ޗެމްޕިއަންޝިޕް 2021 މުބާރާތް ނިންމުމުގެ ރަސްމިއްޔާތުގެ ތެރެއިން: ދިވެހި ގައުމީ ޓީމުގެ ކެޕްޓަން އަކްރަމް އަބްދުލްޢަނީ --- ވަން ފޮޓޯ ޔޫސުފް ސޮފްވާން\nއަކޫއަކީ އަންނަ ސީޒަނަށް މާޒިޔާއިން ސޮއިކުރި ދެވަނަ ކުޅުންތެރިޔާއެވެ. އިއްޔެ ކްލަބުން ވަނީ ނޭޕާލް ގައުމީ ޓީމުގެ ކެޕްޓަން، އަދި ގޯލްކީޕަރު ކިރަން ކުމާރު ސޮއިކުރިކަން އިއުލާން ކޮށްފައެވެ. މިހާރުވެސް ރާއްޖޭގައި ތިބި އެންމެ ވަރުގަދަ ކުޅުންތެރިން ހިމެނޭ މާޒިޔާގެ ޓީމަށް ކިރަން އާއި އަކޫ ފަދަ ތަޖުރިބާކާރު ދެ ކުޅުންތެރިން އިތުރުވެގެން ދިޔުން ވެގެންދާނީ އެ ކްލަބުން އޭއެފްސީ ކަޕުގައި ކުރިއަށް ދާން ކުރަމުން އަންނަ މަސައްކަތަށް ހިތްވަރަކަށެވެ.\nގުޅޭ ޓެގު ރާއްޖޭގެ ޤައުމީ ފުޓުބޯޅަ ޓީމު ދިވެހި ޕްރިމިއާ ލީގު ފުޓްބޯޅަ މާޒިޔާ ސްޕޯޓްސް އެންޑް ރެކްރިއޭޝަން ކްލަބު ޓްރާންސްފާ މާކެޓް އަކްރަމް އަބްދުލްޤަނީ (އަކޫ)


Bandhugai bahataigen Court ah haaziru kurumah meehaku hoadhany\nހޯދަމުންދާ ސ. މަރަދޫ، ރިޔާސާމަންޒިލް، 33 އަހަރުގެ އަހްމަދު ރިލްވާން------\n07 އޭޕްރީލް 2021 - 23:05:23\nސިވިލް ކޯޓަށް ހުށަހަޅާފައިވާ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ މީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެން އެމީހާ ހޯދުމުގެ މަސައްކަތް ފުލުހުން ކުރަން ފަށައިފި އެވެ.\nއެއަމުރާ ގުޅިގެން ހޯދަމުންދަނީ، ސ. މަރަދޫ، ރިޔާސާމަންޒިލް، 33 އަހަރުގެ އަހްމަދު ރިލްވާން އެވެ. ރިލްވާން ހޯދަމުންދަނީ ސިވިލް ކޯޓުގައި ދައުވާކުރާ ހުކުމް ތަންފީޒުކުރުމުގެ މައްސަލައަކާ ގުޅިގެން އެކޯޓަށް ހާޒިރުކުރަން ބޭނުންވެ ހާޒިރުކުރެވިފައިނުވާތީ ކަމަަށް ފުލުހުން ބުނެއެވެ.\nއެހެންކަމުން ބަންދުގައި ބަހައްޓައިގެން މާދަމާ 08:45 އަށް ސިވިލް ކޯޓަށް ހާޒިރުކޮށްދިނުމަށް ފުލުހުންގެ މައްޗަށް ކޯޓުން ވަނީ އަމުރުކޮށްފައެވެ.\nފުލުހުން ބުނީ، ރިލްވާން އާބެހޭ އެއްވެސް މަޢުލޫމާތެއް ލިބިފައިވާނަމަ ޕޮލިސް ކަސްޓޯޑިއަލް ޑިޕާޓްމަންޓްގެ ނަންބަރު 9991442 އަށް ގުޅައި މައުލޫމާތު ހިއްސާކުރުމަށް އެދޭ ކަަމަށެވެ. އަދި އެފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން ފާހަގަކޮށްފައިވެސް ވެއެވެ.


Zaan, Culinary ge kuri hoadhaane zuvaanaa!\nޒާންއަކީ ކަލިނަރީގެ ކުރި ހޯދާނެ ޒުވާނާ!\nއިސްމާއިލް ޒާން ހަބީބް: ޒުވާން އުމުރުގައި ފުރިހަމަ ޝެފަކަށްވާން އަތުކުރި އޮޅާލާފައިވޭ\nބޮލީވުޑްގެ މަޝްހޫރު ފިލްމް "ތްރީ އިޑިއަޓްސް" ނުބަލާ ދިވެއްސަކު ވަރަށް މަދުވާނެ އެވެ. އެ ފިލްމުން ބުނެދޭ ގޮތުގައި އިންޑިއާގައި އަންހެންކުއްޖެއް ވިހާ ފޫޅުކެޑުމުން އޭނާ ބޮޑުވެގެން ވާންޖެހެނީ ޑޮކްޓަރަކަށެވެ. ފިރިހެން ކުއްޖެއް ނަމަ ވާންޖެހެނީ އިންޖިނޭރަކަށެވެ. އެހެން ނޫނީ ޕައިލަޓަަކަށެވެ. މިއީ އެންމެ "ކާމިޔާބު" އަދި އެންމެ "ގަދަރު" ހުރި ވަޒީފާތައް ގޮތުގައި އިންޑިއާގެ މުޖްތަމައުން ތައްގަނޑު ޖަހާފައިވާ ވަޒީފާތަކެވެ. އާމްދަނީއެއް ލިބޭ އެހެން ހުރިހާ ކަމެއްވެސް ބޭކަރެވެ.\nމި ސަގާފަތް އިންޑިއާގައި އޮންނަހެން ރާއްޖޭގައި މިކަހަލަ ގޮތްގަނޑެއް އޮވެ އެވެ. ރާއްޖޭގައި ވާގޮތަކީ ވަކި މަސައްކަތަކީ "ހަޑި" ނޫނީ "ދެރަ" މަސައްކަތެއް ކަމަށް ނިންމަނީ އެވެ. ރަނގަޅު އާމްދަނީއެއް ލިބޭއިރު ވެސް އެ މަސައްކަތްތައް ކުރާނެ މީހުނެއް ނުވެއެވެ. ތިލޭރުކަމުން ފެށިގެން ކެފޭއެއްގެ ހެޑް ޝެފުންނާ ހަމައަށެވެ. ފަހަރުގައި ހިސާބަށްވުރެ ކަންނެތީ ކަމަށް ވެސް ވެދާނެ އެވެ. އެއީ އެހެން ވާހަކަ އެވެ.\nފަހަކަށް އައިސް ކިރިޔާ ބިހެއް ކައްކާލާ މީހާ ވެސް އިންސްޓަގްރާމްގައި "އިންސްޓަކެފޭ" އެއް ހުޅުވާލައި ސަތޭކައިން އޯޑަރު ނަގާ ހާހުން ހާހުން ބޭންކް އެކައުންޓަށްވެސް އެބަ ފައިސާ ޖަމާކޮށްލަ އެވެ. ކޮވިޑް ލޮކްޑައުންގައި މިކަން އޮތީ ވަރަށް އަރައިގެން ގޮސް ވަރަށް މަތީގަ އެވެ. އާމްދަނީ ލިބޭނެ ގޮތެއް ނެތި ބައެއް މީހުންނަށް އެކަމާ އުޅޭން މަޖުބޫރު ވެސް ވިއެވެ.\nއަލަށް ކޭކެއް ފިހެލި މީހާއިން ފެށިގެން ކޭކް އަޅާ ފުންނާބުއުސް މީހާ އާއި މި ކަމަށް ކިޔަވައިގެން ނުކުތް ޕްރޮފެޝަނަލް ޒުވާނުން ވެސް ފެނުނެވެ. އަދި "މޮޅަށް ހިންގާ" ކެފޭތަކުން އެކަމާއި ދެކޮޅަށް ވެސް ނުކުތެވެ. މިއީ ވެސް އެހެން ވާހަކައެކެވެ.\nޒުވާން ޒާން ހަދާފައިވާ ކޭކެއް: ޒާންއަކީ މިހާރު ވަރަށް. މަގުބޫލު ނަމެއް\nއަސްލު ވާހަކަ މި އަންނަނީ އެވެ؛ އުމުރުން 18 އަަހަރުގެ އިސްމާއިލް ޒާން ހަބީބަކީ ގައުމީ ޔުނިވާސިޓީއިން ޓުއަރިޒަމް އިންޑަސްޓްރީއަށް މީހުން ބިނާކުރަން އުފައްދާފައުޗާ ފެކަލްޓީ އޮފް ހޮސްޕިޓާލިޓީ އެންޑް ޓޫރިޒަމް ސްޓަޑީސް (އެފްއެޗްޓީއެސް) އިން އެޑްވާންސް ސެޓްފިކެޓް އިން ހޮސްޕިޓާލިޓީ އެންޑް ޓުއަރިޒަމް ސްޓަޑީސް ފުރިހަމަކޮށް އިންޑަސްޓްރީ އަށް ނުކުތް ޒުވާނެކެވެ. ކިޔެވި ދާއިރާއިން ޒާން އޭނާ އާއި ގުޅޭ ވަޒީފާއެއް ވެސް ހޯދާލި އެވެ. އޭނާއަށް ވަޒީފާއެއް ލިބުމުން "ލަކްސް ނޯތް މާލޭ" ގައި ޕޭސްޓްރީ ޝެފް އިންޓާން މަސައްކަތަށް ނުކުތެވެ.\n"ލަކްސް އަށް ވަޒީފާއަށް ނިކުމެ މާ ގިނަ ދުވަސްތަކެއް ނުވަނީސް ކޮވިޑް ޕެންޑެމިކް އާއި ގުޅިގެން މާލެއަށް އަންނަން ޖެހުނީ،" ޒާން ބުންޏެވެ.\nއެކަމާ އިތުރަށް ކުރެވޭނެ ކަމެއް ނެތުމުން ޒާން މާލެ އައީ އެވެ. ދެން އޭނާ މަސައްކަތް ފެށީ އަމިއްލަ އިންސްޓަގްރާމް ޕޭޖެއް ދަކޮކޯނަޓް.އެމްވީ ހަދައިގެނެވެ. އޭނާގެ ޕޭޖަށް ކޮކޯނަޓް ކިޔަން ނިންމީ އެއީ ކޮކޯ ޕައުޑަރަކީ ޒާން ތައްޔާރު ކުރާ ހުރިހާ ބޭކް ގުޑްސްގައި ވަރަށް ގިނަިއން ބޭނުން ކުރާ އިންގްރީޑިއެންޓަކަށްވާތީ އެވެ.\nޒާން ތައްޔާރުކޮށްފައުވާ ޑެޒާޓެއް\nޒާންގެ ކޮކޯނަޓް.އެމްވީގައި އޭނާ ހަދާ ތަފާތު އެކި އެކި ޑެޒާޓްތައް ހުރެއެވެ. އެއީ އޭނާ ތަފާތު ރަހަތަކާއި ޓެކްސްޗާ ހަދާފައި ހުންނަ އެކި އެކި ފޮނިކާ އެއްޗެހި ވިއްކަން ހުޅުވާފައިވާ ޕޭޖެކެވެ.\n"ވަރަށް އުފާވޭ ދުވަހަކު ނުދެކޭ މީހަކުވެސް ދިމާ ނުވާ މީހަކުވެސް އަހަރެން ހަދާ ގްލޭޒް މޫސް ކޭކްތައް މީރޭ ބުނެގެން ކޮމެންޓް ކުރީމަ. އަަހަރެން ބޭނުން ވަނީ ކްލެސިކް ފްލޭވާ ތަކަށް އަމިއްލަ ޓުވިސްޓްތަކެއް ގެންނަން. މިހާރު އެންމެ ކަމުދަނީ ޑާކް ޗޮކުލެޓާއި ޕެޝަން ފުރުޓް" އަވަސް އަށް ދިން އިންޓަވިއުއެއްގައި ޒާން ބުނެލި އެވެ.\nމި އައި ވާހަކަ އަކީ ޒުވާން ޒާންގެ ވަރަށް ކުޑަ ވާހަކަކޮޅެކެވެ. ޒާންގެ ތަފާތެވެ. އެ އުމުރު ފުރައިގެ އެހެން ގިނަ ޒުވާނުނަށް ވަރަށް ބޮޑަށް އޮންނަނީ ޖީސީއީ އޯލެވެލް ނިންމާލާ ސްޓްރީމް ނެގި މާއްދާއިން ޖީސީއީ އޭލެވެލް ހެދުމަށް ފާޑަކަށް މަޖުބޫރުވެފަ އެވެ. އޭލެވެލް ނަހަދާ މަސައްކަތުގެ މައިދާނަށް ނުނިކުމޭވޭނެ ކަހަލަ ވިސްނުމެކެވެ. އަދި އޭލެވެލް އަށް ނުދާނީ "މޮޅު" ނޫން ކުދިން ކަމަށް ދެކެ އެވެ. މި ހަމަ އަދިވެސް އޮންނަ ކަމެކެވެ.\nޒާން: ޑެޒާޓެެއް ތައްޔާރު ކުރުމުގައި\nޒާން ތައްޔާރުކޮށްފައިވާ ޑެޒާޓެެއް\nޒާން ބުނާ ގޮތުގައި އެފްއެޗްޓީއެސްގައި އޭނާގެ ތަޖުރިބާ ވަރަށް ވަރަށް ސަޅިއެވެ. އޭނާގެ ކެރިއާ ޕާތެއް ކޮށައި ބޮންތިއަށް އަރަން ހަދަންވާ ގޮތް ޒާންއަށް ވަރަށް ބޮޑަށް ސާފުވި އެވެ.\n"އެފްއެޗްޓީއެސް އަކީ ދަސްކުރަން ވަރަށް ރަނގަޅު މާހައުލެއް. ލެކްޗަރާ އިންނަކީ ޓުއަރިޒަމް އިންޑަސްޓްރީގެ އެކްސްޕީރިއަންސް ތިބި މީހުން. ޕްރެކްޓިކަލް ކްލާސްތަކާއެކު ދަސްކުރަން ހޭންޑްސް އޯން އެކްސީްޕީރިއެނެސެއް އެއީ. ރެސްޓޯރަންޓް އިންޑަސްޓްރީ އަސްލު މަސައްކަތް ކުރާ ގޮތަށް ޓައިމް މެނޭޖްކޮށް ޕްރެޝަރުގައި ޓީމްވޯކެއް ކުރަން ދަސްވޭ. އަދި އިކުިއޕްމަންޓްގެ ގޮތުންވެސް"\nޒާންގެ އާއިލާއަކީ ވަރަށް ބޮޑު އާއިލާއެކެވެ. އަދި ކެއްކުމަށް ވަރަށް ބޮޑު ފޯރިއެއް އޮންނަ ވެސް އާއިލާއެކެވެ. ކާނާގެ ރޮނގު ޒާންއަށް ހިޔާރު ކުރެވުނީ ކެއްކުމާއި އާޓަށް ވަރަށް ވޝައުގުވެރިވާތީ އެވެ.\n"މި ޒަމާނުގެ ކޫޒީން ހުންނަ ގޮތުން ކެއްކުމާއި ޑިޝްތަކަކީ ވެސް އާޓެއް. އާއިލާގެ އެއްބާރުލުން ވަރަސް ބޮޑަށް ލިބުނު ކެރިއާ ޕާތެއް ހޯދުމުގައި. ވަރަށް ނަސޭހަތްދި ން. އަދި ފީޑްބެކްވީ ކަންކަން ދަސްކުރުމަށް ވަރަށް ބޮޑަށް މަސައްކަތް ކުރަން ލިބުނު ހިއްވަރަކަށް... ފުރަތަމަ ކެއްކި އެއްޗެއް ހަނދާނެއް ނެތް މިހާރަކު،" އޭނާ ބުންޏެވެ.\nޒާންގެ އުފެއްދުމެއް: ޒާން އަކީ މިހާރު ވަރަށް މަގުބޫލު ނަމެއް\nގްރޭޑް އަށަކާއި ހިސާބުން ޒާންގެ ކެރިއާ ޕާތް ކޮށާ ސާފު ކުރަންވީ ގޮތް އެނާ ދެނެގަތެވެ. ޒާ ބުނި ގޮތުގައި ގްރޭޑް އަށެއްގައި ވެސް ކުރިޔަށް ދާނީ ކަލްލިނަރީ ފީލްޑުންކަން ދެނެގަނެވުނެވެ.\n"އޯލެވެލް ނިންމާ އޭލެވެލްއަށް ދާން ޕްލޭން ކުރީ. މި ސޮސައިޓީގައި އޭލެވެލް ނެހުދުން ވާނީ ޓެބޫ ކަމަކަށް. އޯލެވެލްގައި ރަނގަޅު ނަތީޖާއެއް ލިބުނު. އަދި އޯލެވެލް ނަތީޖާ ރަނގަޅުވުމުން އޭލެވެލްގައި ނަތީޖާ ރަނގަޅު ކުރުމަށް އަހަންނަށް ޕްރެޝާ އެއްވެސް އޮތް. އެކަމަކު އެނގޭ އޭލެވެލް އަހަންނަށް މުހިއްމު ނުވާނެކަން. ކަލްލިނަރީ ދާއިރާގެ ކޯހެއްކަން އަހަންނާއި ގުޅޭނީ. އެފްއެޗްޓީއެސް ހިޔާރުކޮށް އެއީ އަހަރެންގެ ކެރިއަ ފަށާ ހިސާބުކަމަށް ނިންމީ،"\nޒާން ބުނި ގޮތުގައި ޑޮކްޓަރުކަން ކިޔަވަން ބައެއް މީހުން އޭނާއަށް ބާރު އެޅި އެވެ. އަދި އޭނާގެ ހިޔާރު ކުރި ދާއިރާއާ މެދު ބައެއް ޓީޗަރުން ހައިރާންވި އެވެ. އެކަމަކު މިހާރު އެ އެންމެންވެސް ވަރަށް ހިތްވަރު ދެއެވެ.\nމިވީ ދުވަސްތަކުގައި ޒާން އަށް އެންމެ ބޮޑު ތަޖުރިބާއެއް ކުރެވުނީ ލަކްސްގައި ހޭދަ ކުރި ކުޑަ ދުވަސްކޮޅެވެ. އެއީ ހަމަ ވަރަށް ކުޑަ ދުވަސްކޮޅެކެވެ. އެކަމަކު ވަރަށް ގިނަ ވަރަށް ބޮޑެތި ކަންތައް ދަސްވި ދުވަސްކޮޅެކެވެ.\n"މިދިޔަ އަހަރު ހޮޓެލް އޭޝިއާ އެގްޒިބިޝަންގައި ބައިވެރިވުމަކީ ވެސް ވަރަށް ސަޅި އެކްސީޕީރިއެންސެއް. މިއަދާއި ހަމައަށް އައި އިރުވެސް ޕްރޮފެޝަނަލް ޝެފުންނަކީ ގަދަރުވެެރި ވަޒީފާއެއް ކަމުގައި މުޖުތަމައު ނުދެކުމަކީ ދެރަކަމެއް. އަދިވެސް މީހުން ބޭނުންވަނީ އެމީހުންގެ ދަރިން ޑޮކްޓަރުންނަށް ލޯޔަރުންނަށް ވާން. މިއީ ވަރަށް ގިނަ ބަޔަކު މި ދާއިރާ ނުކުތުމަށް އޮތް ހުރަހަކަށް ވެދާނެ،" ޒާން ބުންޏެވެ. " އަހަރެން ބުނާނީ ކުޑަ އިންޓްރެސްޓެއް ހުރިޔަސް ކުރު ކޯހެއް ނަމަވެސް ހަދާށޭ. ކަމުދޭތޯ ބަލައިލަން މީހަކު ބުނާ އެއްޗެއްކަށް ބަލާނެ ކަމެއް ނެތޭ."\nޒާންއަށް ބޭކިން އަކީ އާޓެއް އަދި އޭނާގެ އެންމެ ބޮޑު ޕެޝަންއަކީ ވެސް އެއީ\nޒާން މިހާރު ހުރި ހިތުއަޅައިގެން ހުރީ މި ދާއިރާއިން އިތުރަށް ކުރިއަށް ދާން ޑިގްރީ އާއި މާސްޓާސް ހަދާށެވެ. އަދި ޒާން އަކީ ރާއްޖޭގެ ރެެސްޓޯރަންޓް، ކެފޭ އިންޑަސްޓްރީގައި ބޮޑު ނަމަކަށް ވާނެކަން އޭނާ ވާހަކަދައްކާލި ކުޑަ ވަގުތުކޮޅުން ވެސް އެނގެ އެވެ. އެއް ހަރުފަތް ގިރާކޮށް އަނެއް ހަރުފަތަށް ގޮސް ޒުވާން ޒާންގެ ނަން އެންމެ އުހަށް ގެންދާނެ އެވެ. އެކަކު ޝައަކެއް ނެެތެވެ.


ރާއްޖެ އިޝްތިހާރުކުރުމުގެ ޚާއްސަ ކެމްޕެއިނެއް، މިފަހަރު ދެކުނު ކޮރެއާއަށް! | Atoll News\nރާއްޖެ އިޝްތިހާރުކުރުމުގެ ޚާއްސަ ކެމްޕެއިނެއް، މިފަހަރު ދެކުނު ކޮރެއާއަށް!\nޝާއިޢުކުރީ: ލިފާޡު ޖުލައި 22, 2021, 09:45\nރާއްޖެ އިޝްތިހާރުކުރުމުގެ ޚާއްސަ ކެމްޕެއިނެއް ދެކުނު ކޮރެއާ މާކެޓަށް އަމާޒުކޮށްގެން އެމްއެމްޕީއާރުސީން ފަށައިފި އެވެ.\nރާއްޖެއަކީ ހަނީމޫން ހޭދަކުރަން މަގުބޫލު އަދި ރައްކާތެރި މަންޒިލެއްގެ ގޮތުގައި އިޝްތިހާރު ކުރުމަށް ކުރިއަށް ގެންދާ މި ކެމްޕެއިނަކީ އެ ގައުމުގެއެންމެ މަގުބޫލު އެއް ޓްރެވެލް އޭޖެންސީ ޕާމް ޓުއަރސްއާ ގުޅިގެން ކުރިއަށް ގެންދާ ކެމްޕެއިނެކެވެ.\nޕާމް ޓުއަރސްއާ ގުޅިގެން އެމްއެމްޕީއާރުސީން ކުރިއަށް ގެންދިޔުމަށް ހަމަޖެހިފައިވާ އޮންލައިން ހަރަކާތްތަކުގެ ދަށުން ޕާމް ޓުއަރސްގެ ވެބްސައިޓްގެ އެންމެ ބޮޑު ބެނަރގައި ރާއްޖެ އިޝްތިހާރު ކުރާނެ އެވެ. އަދި މި ބެނަރ މެދުވެރިކޮށް ދެކުނު ކޮރެއާގައި ބޭނުންކުރާ އެމްއެމްޕީއާރުސީގެ ސޯޝަލް މީޑިއާ އެކައުންޓްތަކަށް ލިންކް ކުރެވޭނެ އެވެ.\nއެމްއެމްޕީއާރްސީން ބުނީ އަންނަ މަހުގެ 21 އިން 22 ނިޔަލަށް ކުރިއަށް ގެންދާ ހަނީމޫން އިވެންޓްގައި ޕާމް ޓުއަރސްއިން ރާއްޖެއަކީ އެންމެ މަގުބޫލް ހަނީމޫން ޑެސްޓިނޭޝަންގެ ގޮތުގައި އިޝްތިހާރުކޮށް ރާއްޖޭގެ ހަނީމޫން ޕްރޮޓެކްޓްތަކާއި ތަޖުރިބާތައް އިޝްތިހާރުކުރާނެ ކަމަށެވެ.\nމި އިވެންޓް މެދުވެރިކޮށް ރާއްޖެއަށް 80އަށް ވުރެ ގިނަ ބުކިންގ ލިބޭނެ ކަމަށް އެމްއެމްޕީއާރުސީން ވަނީ ލަފާކޮށްފަ އެވެ.\nކޮވިޑްގެ ހާލަތާއި ގުޅިގެން ދެކުނު ކޮރެއާއިން ރާއްޖެއަށް އަންނަ ފަތުރުވެރިންގެ އަދަދު ވަނީ ވަރަށް ބޮޑަށް ދަށްވެފަ އެވެ.\n2019 ވަނަ އަހަރު ދެކުނު ކޮރެއާއިން ރާއްޖެއަށް 36،609 ފަތުރުވެރިން ވަނީ ޒިޔާރަތްކޮށްފަ އެވެ. މި މާކެޓުވެގެން ދިޔައީ 12 ވަނައަށް އެންމެ ގިނަ އަދަދަކަށް ރާއްޖެއަށް ފަތުރުވެރިން ޒިޔާރަތްކުރި ގައުމަށެވެ.


ދުނިޔޭގެ ބޮޑު ބާރުކަމަށް ދައުވާ ކުރާ އެމެރިކާގެ ނިމުން – heyobas\nފުރަތަމަ ސަފްހާ ދުނިޔޭގެ ބޮޑު ބާރުކަމަށް ދައުވާ ކުރާ އެމެރިކާގެ ނިމުން\nމިއަދު އެމެރިކާ އެދަނީ ދަރަނީގެ ބޮޑު ކަނޑެއްގައި ޣަރަޤުވަމުންނެވެ. އަހަރެއްގެ މައްޗަށް ސާދަ ޓްރިލިއަން ޔޫ.އެސް ޑޮލަރު ސަރުކާރު ހިންގުމަށް ޚަރަދަށްދެއެވެ. މިއީ ހަމައެކަނި ހިންގުމުގެ ޚަރަދު ކަމަށް ވާ އިރު އަދި އެހެނިހެން ޚަރަދުތައް ކޮބައިތޯއެވެ؟ ހިއްސާދާރުންނާއި ދުނިޔޭގެ އެހެނިހެން ޤައުމުތަކަށް ބޮންޑު ގޮތުގައިވާ ދަރަނީގެ ހިސާބް 14.3 ޓްރިލިއަނަށް އަރައެވެ. 2010 ވަނަ އަހަރުގެ ހިސާބް ދައްކާ ގޮތުން ހަމައެކަނި މި ދަރަނީގެ އިންޓްރެސްޓަށް ވެސް 414 ބިލިއަން ޑޮލަރު އަރައެވެ. މީގެ ތެރެއިންވެސް އެމެރިކާ ހަމަ ޔަޤީނުންވެސް ރެކި ނުގަނެވި އަނބުރާ ދައްކަން ޖެހޭނެ ފައިސާ ތަކުގެ ތެރެއިން ޗައިނާގެ ސަރުކާރާއި ކުންފުނިތައް އަދި ބޭންކްތަކަށް ދައްކަންޖެހިފައިވާ ފައިސާ ހިމެނެއެވެ. ޤައުމަށް އެތެރެކޮށްފައިވާ މުދާތަކާއި ކްރެޑިޓްކާރޑް ގެ މުއާމަލާތްތަކަށް ވެސް 2.4 ޓްރިލިއަން ޑޮލަރު އަރައެވެ. މިހެންމިކަން ހުރިއިރު އެމެރިކާ ރައްޔިތުންގެ ބޯހިޔާވަހިކަން އަމިއްލަކުރުމަށް ކުރެވިފައިވާ ރަހުނުގެ ދަރަނިވެސް 13.2 ޓްރިލިއަނަށް އަރައެވެ. އެމެރިކާގެ ކުންފުނި ތަކުގެ ދަރަނި އުޅެނީ 20.8 ޓްރިލިއަން ޑޮލަރުގައެވެ. މިހުރިހާ ހިސާބްތަކަށް ބަލާލި ކަމުގައިވިޔަސް ޤައުމުގެ ސާފް ދަރަނި 50.7 ޓްރިލިއަން ޑޮލަރަށް އެބައަރައެވެ. މިއީ ޖަޕާން، ޗައިނާ، ބްރިޓެއިން، ޖާރމަނީ، ފްރާންސް، ބްރެޒިލް، ކެނެޑާ އަދި އިޓަލީ ފަދަ ޤައުމުތަކުގެ މުޅި އިޤްތިސޯދުގެ ދެގުނަ ބޮޑު އަދެދެކެވެ.\nފޮތްތަކުގައި ލިޔެނަގަމުންދާ ދުނިޔޭގެ ”ބޮޑުބާރު“ގެ ނަމުން މަޝްހޫރު އެމެރިކާގެ ނަން ވެސް މިހާ ހިސާބުން މިނިމުނީކަމުގައި އަޅުގަނޑު ދަންނަވަން ޖެހުނީ ހަމައެކަނި އިޤްތިސޯދީ ގޮތުން އެމެރިކާ ދަރަނިވެރި ވުމަކުން ނެއްނޫނެވެ. އެމެރިކާގެ ސިޔާސީ ހަޔާތްވެސް ވަނީ ބަނގުރޫޓްވެފައެވެ. މިއަދު އެމީހުން އެދަނީ އެތައް ގޮންޖެހުންތަކަކާއި ކުރިމަތިލަމުންނެވެ. މެދުއިރުމަތީގެ ތެލަށް ދަހިވެތިވެގެން މިއުޅޭ މި މީހުންނާއި ވާދަ ކުރަމުންދާ ޗައިނާ ރަޝިޔާ ފަދަ ޤައުމުތަކުގެ ވާދަވެރިކަމަކީ ވެސް މި މީހުންނަށް ކުރިމަތިލާން ޖެހިފައިވާ އިތުރު ބޮލުރިހުމެކެވެ. ކަޅުރަނުގެ ވިޔަފާރީގައިވެސް ޔޫރަޕިއަން ޔޫނިއަން އާއި އިންޑިއާ އަދި ޖަޕާނާއި ވާދަކުރުމުގައި އެމެރިކާ އެ އުޅެނީ ހޭބޯނާރައެވެ.\nރޯބުހުތާނު ދޮގުހަދައިގެން އަތްގަދަ ކުރި އިރާޤަކީ ވެސް ކޮރަޕްޝަނުން އިންތިހާއަށް ގޮސް ވާނުވާ ނޭގޭ އެތައް ފައިސާ ތަކެއް މި ބައިމީހުން ޚަރަދުކުރަމުންދާ ޤައުމެކެވެ. މިބައިމިހުން މޮޅަށް ނަންކުރާ އިންސާނީ ޙައްޤުތަކާއި މިނިވަންކަމާއި ޑިމޮކްރަސީގެ ކުށްވެރިން ލުމަށް ހަދައިފައިވާ ގުއަންޓަނާމޯ ބޭ އަކީ ވެސް ހަމަ މިފަދަ ތަނެކެވެ. ހަމަ އެހެންމެ މިލިޓަރީ ގޮތުން ނެރެފައިވާ ސިފައިންގެ ބައިގަނޑުގެ ވެސް ވަނީ ކޮންޓްރޯލުންނެއްޓި އިންތިހާއަށް އިތުރުވެގެން ގޮސްފައެވެ. އަފްޣާނިސްތާން، އިރާޤް ހަނގުރާމަ އަކީ އެތަކެއް ޚަރަދުތަކެއް އެމެރިކާ ސަރުކާރުންކޮށްފައިވާ ތާކުންތާކު ނުޖެހޭ ބޭކާރު ޚަރަދުތަކުގެ ތެރޭގައި ހިމެނޭ އެންމެ ބޮޑު އެއް ހޭދައެވެ. ސީދާ އެމެރިކާ ސަރުކާރުގެ މިލިޓަރީ ބާރުގެ ބޭނުންކޮށް އެމީހުންނަށް އެކުރި ޚަރަދުތަކާއި ޤައުމުންބޭރަށް ފޮނުވައިގެން އެ ހިންގި ޖަރީމާތަކަކީ ޚުދް އެމެރިކާގެ ސިފައިންވެސް ޤަބޫލްކުރާ ކަންތައްތަކެއްނޫނެވެ.\nހުރިހާކަމެއް މޮޅަށްދެނެވޮޑިގެންވަނީ ހުސް ޠޯހިރުވަންތަ މާތްﷲ ސުބުހާނަހޫ ވަތަޢާލާއެވެ.\nإِنَّ الَّذِينَ كَفَرُوا يُنْفِقُونَ أَمْوَالَهُمْ لِيَصُدُّوا عَنْ سَبِيلِ اللَّهِ ۚ فَسَيُنْفِقُونَهَا ثُمَّ تَكُونُ عَلَيْهِمْ حَسْرَةً ثُمَّ يُغْلَبُونَ ۗ وَالَّذِينَ كَفَرُوا إِلَىٰ جَهَنَّمَ يُحْشَرُونَ ( الأنفال 8 : 36 )\nމާނައީ : ހަމަކަށްވަރުން ކާފިރުވިމީހުން، ﷲގެ މަގުން މީސްތަކުން ދުރުކުރުމަށް ، އެއުރެންގެ މުދާތައް ހޭދަކުރެތެވެ. ފަހެ، އެއުރެން އެތަކެތި ހޭދަކުރަމުން ގެންދާނެތެވެ. ދެން އެ މުދާތައް، އެއުރެންގެ މައްޗަށްހުރި ހިތާމަޔަކަށް ވެގެންދާނެތެވެ. ދެން އެއުރެން ބަލި ކުރައްވާނެތެވެ. އަދި ކާފިރުވި މީހުން ނަރަކައަށް ޖަމާ ކުރައްވާނެތެވެ.


Jinni Ulhey Avasheh? Mi Avashugai 2000 Meehun Maruvefaivey! - Vaguthu\nޖިންނި އުޅޭ އަވަށެއް؟ މިއަވަށުގައި 2000 މީހުން މަރުވެފައިވޭ!\nއޮސްޓްރޭލިއާގެ ހުޅަނގުގައި އޮންނަ ކުޑަ އަވަށެއް ކަމަށްވާ ވިޓެނޫމް ނަމަކަށް ކިޔާ އަވަށަކީ މީގެ އަހަރުތަކެއް ކުރިން މީހުން އާބާދުވެ ދިރިއުޅެމުން އައި އަވަށެކެވެ. ނަމަވެސް މިހާރު އެއީ މިދުނިޔެ މަތީގައި އޮތް އެންމެ ނުރައްކާތެރި އެއް އަވަށެވެ. އަވަށުގައި 2000 އަށް ވުރެ ގިނަ މީހުން އެކި ފަހަރުމަތިން މަރުވުމުން އެއަވަށުގެ މުޅި އާބާދީ ވަނީ އެހެން ސަރަހައްދުތަކަށް ހިޖުރަކޮށްފައެވެ.\nޕޯޓް ހެޑްލާންޑް އާއި 300 ކިލޯމީޓަރު ދުރުގައި އޮންނަ މިއަވަށަކީ މީގެ އަހަރުތަކެއް ކުރިން ބޯޓުދެލި ވަރަށް ގިނައިން ނެގި އަވަށެކެވެ. މިއަވަށަށް މިހާރު ނޭވާ ލުމަކީ ވެސް މީހުން މަރުވެދާނެ ފަދަ ނުރައްކަލެއް ކުރިމަތިވެދާނެ ކަމެކެވެ.\nއެހެންކަމުން މިއަވަށަށް ނުވަނުމަށް އަވަށުގެ ބޭރުގައި އިންޒާރުގެ ބޯޑުތައް ވެސް ހަރުކޮށްފައި ހުރެއެވެ. ނަމަވެސް އެއިންޒާރުތައް ނުބަލައި، އަވަށް ބަލާލުމަށް މިހާރު ވެސް ބައެއް މީހުން ޒިޔާރަތް ކުރާ ކަމަށް ވެއެވެ.\nވިޓެނޫމް އަވަށުގެ ގިނަ ބަޔަކު މަރުވެގެން ދިޔައީ ރޫހާނީ ކަމެއްގެ ސަބަބުން ކަމަށް ކުރިން އެއަވަށުގައި ދިރިއުޅުނު ގިނަ މީހުން ބުނެއެވެ.\nނަމަވެސް އޮސްޓްރޭލިއާގެ ރަސްމީ ފަރާތްތަކުން އެކަން ގަބޫލެއް ނުކުރެއެވެ. އޮސްޓްރޭލިއާގެ ރަސްމީ ފަރާތްތަކުން ބުނާ ގޮތުގައި އަވަށުގެ ގިނަ ބަޔަކު މަރުވެގެން ދިޔައީ ބޯޓު ދެލި ނެގުމުގެ ތެރޭގައި އުފެދިފައިވާ ވިހަ ގޭސްތަކުގެ އަސަރު އަވަށު ތެރެއަށް ކުރަން ފެށުމުގެ ސަބަބުންނެވެ.\nމިއަވަށުގެ ނުރައްކާތެރިކަން ވިސްނައި ދިނުމަށް އޮސްޓްރޭލިއާގެ ސަރުކާރުން ގިނަ މަސައްކަތްތަކެއް ކުރަމުން ގެންދިޔަ ނަމަވެސް އެކަމުގެ މާބޮޑު އަސަރެއް ނުކުރެއެވެ.\nޖުލައި 12, 2019 11:56\nމިރަށުން 2000 އައްވުރެ ގިނަ މީހުން މިހާތަނަށް މަރުވެޢްޖެ، ޖިންނިވެސް އުޅޭ އެކަމް އެއެއްޗެހިން އުޅޭތީއެއްނޫން?


SunOnline: NASA ge hiy athulai, Dhivehi zuvaanunthakeh Malaysia gai fahuruveri awardeh hoadhaifi\nނާސާ"ސްޕޭސް އެޕްސް"ގެ ނަމުގައި ބޭއްވި ބައިނަލްއަގުވާމީ ހެކަތޯނެއްގައި، ބައިވެރިވެ ކާމިޔާބީ ހޯދި ދިވެހި ހަތަރު ދަރިވަރުން --\nނާސާގެ ''ހިތް'' އަތުލައި، ދިވެހި ޒުވާނުންތަކެއް މެލޭޝިއާގައި ފަޚުރުވެރި އެވޯޑެއް ހޯދައިފި!\n1 އަހަރު 52 މިނެޓް ކުރިން - 18 ޖޫން 2017 24\nއެމެރިކާގެ ނޭޝަނަލް އެރޮނޯޓިކްސް އެންޑް ސްޕޭސް އެޑްމިނިސްޓްރޭޝަން (ނާސާ)އިން "ސްޕޭސް އެޕްސް"ގެ ނަމުގައި ބޭއްވި ބައިނަލްއަގުވާމީ ހެކަތޯނެއްގައި، މެލޭޝިއާގައި ތައުލީމު ހާސިލުކުރާ ދިވެހި ހަތަރު ދަރިވަރުން އުފެއްދި އެޕްލިކޭޝަނަކަށް ފަޚުރުވެރި އެވޯޑެއް ލިބިއްޖެއެވެ.\nނާސާއިން ދުނިޔޭގެ އެކި ކަންކޮޅުތަކުގައި ކޮންމެ އަހަރަކުވެސް ލޯކަލް ފެންވަރުގައި ހެކަތޯންތަކެއް ބާއްވައެވެ. މިއަހަރު ތަފާތު 200 ތަނެއްގައި ހެކަތޯން ބާއްވައި، އެންމެ މޮޅު 25 ސޮފްޓްވެއާއެއް ނުވަތަ އެޕްލިކޭޝަނެއް ބައިނަލްއަގުވާމީ ހެކަތޯނަށް ނޮމިނޭޓުކުރިއެވެ. އަދި ބައިނަލްއަގުވާމީ ފެންވަރަށް ނޮމިނޭޓުވި އެޕްލިކޭޝަންތަކުގެ ތެރެއިން، ފަސް ދާއިރާއަކުން އެންމެ މޮޅު އެޕްލިކޭޝަންތައް ހޮވާފައިވެއެވެ.\nމިއަހަރު މެލޭޝިއާގެ ކުއަލަ ލަމްޕޫރުގައި ކުރިޔަށް ގެންދިޔަ "ސްޕޭސް އެޕްސް" ހެކަތޯނުގައި، އައިޓީ ދާއިރާގެ މާހިރުންވެސް ހިމެނޭ ގޮތަށް، 500 ޓީމެއް ބައިވެރިވި އިރު، މި ޓީމުތަކުގެ ތެރޭގައި ހަތަރު ދިވެހީންގެ މައްޗަށް އެކުލެވޭ ޓީމެއް ހިމެނެއެވެ.\nމެލޭޝިއާގައި ކިޔަވާ ދިވެހި ދަރިވަރުންކަމަށްވާ މާދިން މަސީހުއާއި، އޭނާގެ ކޮއްކޮ މާއިޝްގެ އިތުރުން، އެ ދެބެންގެ ރަހުމަތްތެރިންކަމަށްވާ އަބްދުﷲ ނިޔާޒާއި އިބްރާހިމް ފާތިހު މި ހެކަތޯނުގައި ބައިވެރިވީ އޭގައި ހިމެނޭ "ލިވް ސްމާޓް" ޗެލެންޖުގައެވެ.\nމާދިން "ސަން"އަށް ކިޔައިދިން ގޮތުގައި، އޭނާގެ ޓީމުން އުފެއްދީ "ގްރޯވަރ" (Grovr) ނަމަކަށް ކިޔާ އެޕްލިކޭޝަނެކެވެ. އޭނާ ކިޔައިދިން ގޮތުގައި، "ގްރޯވަރ"އަކީ އިމާރާތްތަކުގައި ގަސް އިންދުމަށް ބާރު އަޅައި، އަދި އެކަމަށް އެހީތަކެއް ފޯރުކޮށްދޭ ގޭމިފައިޑް ސޯޝަލް ޕްލެޓްފޯމެކެވެ.\nލޯކަލް ޑޭޓާ ލިބެން ހުރި ހާލަތެއްގައި އެ ޑޭޓާއަށް ރިއާޔަތްކޮށް، އެމީހަކު ހުރި ލޮކޭޝަނެއްގައި އިންދުމަށް އެންމެ އެކަށީގެންވާ ގަހުގެ ބާވަތްތައް "ގްރޯވަރ" އެޕުން ރިކޮމެންޑްކުރެއެވެ. އަދި ގަސް އިންދާނެ ގޮތުގެ ސްޓެޕް-ބައި-ސްޓެޕް މައުލޫމާތު ދިނުމާއި، ދުވަހުގެ މޫސުމީ ހާލަތްވެސް "ގްރޯވަރ"އިން މޮނީޓަރ ކުރެއެވެ.\nކޮންމެ ދުވަހަކުވެސް ގަހަށް ކޮށްދޭންޖެހޭ ކަންކަން ފުރިހަމަ ކުރުމުން، އެޕް ބޭނުންކުރާ ފަރާތަކަށް ޕޮއިންޓްތަކެއް ލިބެއެވެ. އެކަށީގެންވާ ވަރަށް ޕޮއިންޓް ލިބުމުން، "ގްރޯވަރ"އާ ގުޅިފައިވާ ކުންފުނިތަކުން ސީއެސްއާރުގެ ދަށުން އެފަރާތަކަށް ޑިސްކައުންޓާއި ވައުޗަރ ލިބެއެވެ.\nގްރޯވަރގައި ހިމެނޭ އެންމެ ޚާއްސަ އެއް ފީޗަރއަކީ، އޭގައިވާ އިންޓެރެކްޓިވް މެޕެވެ. އެޕްގެ ޔޫޒަރުންގެ ތެރެއިން އޭގެ ބޭނުންކޮށްގެން ތިމާވެއްޓަށާއި މުޖުތަމަޢަށް އެހީތެރިވެދޭ މިންވަރު އެ މެޕުގެ ޒަރިއްޔާޢިން ދައްކައެވެ.\n"ކޮންޓްރިބިއުޓުކުރާ މިންވަރު އޭގެން ފެންނާނެ. އެކަން ފެންނަނީ ކެމިކަލްތަކާއި ކާބަންޑައިއޮކްސައިޑް ޖައްވުގެ ތެރެއިން ނެތިގެންދާ މިންވަރު. އެވަރޭޖް ކޮންޓްރިބިއުޝަންތައް ފެހި ކުލައިން ފެންނާނެ. ބޮޑަށް ނަމަ އެފަރާތެއް ޚާއްސަކޮށް ހައިލައިޓްވެގެން ދާނެ. ކުރަންޖެހޭ މިންވަރަށް ކޮންޓްރިބިއުޓު ނުކުރާނަމަ މެޕުން ފެންނާނީ ރަތް ކުލައިން. އެހެންކަމުން މީގެން މުޖުތަމައުގެ ޒިންމާވެސް ފެންނާނެ،" މާދިން "ސަން"އަށް ކިޔައިދިނެވެ.\nދިވެހި ޒުވާނުންގެ މި ޓީމުން އުފެއްދި އެޕްލިކޭޝަން ވަނީ ކުއަލަ ލަމްޕޫރުގައި ބޭއްވި ހެކަތޯނުން ދެވަނަ ހޯދައި ބައިނަލްއަގުވާމީ ފައިނަލަށް ކޮލިފައިފި 25 އެޕްލިކޭޝަނުގެ ތެރޭގައި ހިމެނިފައެވެ. އަދި "ސްޕޭސް އެޕްސް"ގެ އެންމެ އިންސްޕިރޭޝަނަލް އެވޯޑަށް "ގްރޯވަރ" އެޕްއާ އެކު ދުނިޔޭގެ ތަފާތު ހަތަރު ހިސާބަކުން އިތުރު ހަތަރު އެޕްއެއް ނޮމިނޭޓުވިއެވެ.\nމީގެ ތެރެއިން، ނާސާގެ ހިތް އަތުލައިގަނެ، އެންމެ އިންސްޕިރޭޝަނަލް އެޕްގެ އެވޯޑު ލިބުނީ "ގްރޯވަރ"އާއި، އެ އުފެއްދި ހަތަރު ދިވެހި ޒުވާނުންނަށެވެ.\n"އަޅުގަނޑު ދަންނަވާނީ ހުވަފެނެއް ހަގީގަތަކަށް ހަދަން ބޭނުން ނަމަ އެއަށް ގަދަ އަޅައި، ހިތުގެ އެންމެ ފުންމިނުން މަސައްކަތް ކުރާށޭ. ކާމިޔާބު ލިބޭނީ އެއަށް އެންމެ ބޭނުންވެފައި ތިބި ބަޔަކަށް،" ލިބުނު ފޮނި ކާމިޔާބީއާ ބެހޭގޮތުން މާދިން އޭނާގެ ފޭސްބުކްގައި ލިޔެފައިވެއެވެ.\nއެވޯޑު ލިބުމާ އެކު އިނާމެއްގެ ގޮތުގައި، ނާސާއިން ވަނީ އަންނަ އޯގަސްޓް މަހުގެ ތިންވަނަ ދުވަހު ލޯންޗުކުރާ އެމެރިކާގެ 13 ވަނަ ޓްރެކިންގް އެންޑް ޑޭޓާ ރިލޭ ސެޓެލައިޓް (ޓީޑީއާރުއެސް-13)ގެ ލޯންޗިންގް ބަލާލުމަށް އެމެރިކާއަށް ދިއުމުގެ ދައުވަތު ދީފައެވެ.\nޓެކްނޮލޮޖީ ވިޔަފާރި މެލޭޝިއާ ރާއްޖޭގެ އިގްތިޞާދު ފީޗަރ ތިމާވެށި ޒުވާނުން ނާސާ\nއިންސްޓަގްރާމް ސްޓޯރީގެ ސްކްރީން ޝޮޓް ނެގިޔަސް މިހާރު ނޭނގޭނެ!2ގަޑި 21 މިނެޓް ކުރިން\nޗައިނާގެ ޓެކްނޮލަޖީ ސާމާނުން ޑިއުޓީ ނަގަން އެމެރިކާއިން ނިންމައިފި 1 ދުވަސް4ގަޑި ކުރިން


މިއަދުގެ ޚުތުބާގައި ދަރިވަރުންނާއި ބެލެނިވެރިން އަދި މުދައްރިސުންނަށް ޚާއްސަ މެސެޖްތަކެއް - Sandhaanu\nމިއަދުގެ ޚުތުބާގައި ދަރިވަރުންނާއި ބެލެނިވެރިން އަދި މުދައްރިސުންނަށް ޚާއްސަ މެސެޖްތަކެއް\nޖެނުއަރީ 8, 2021\nދިރާސީ އަހަރުގެ ދެވަނަޓާމުގެ ކިޔެވުން ފެށުމަށް ދެ ދުވަހަށް ވެފައިވާއިރު، މިއަދުގެ ހުކުރު ޚުތުބާ ޚާއްސަކޮށްފައިވަނީ ދަރިވަރުންނަށާއި ބެލެނިވެރިން އަދި މުދައްރިސުންނަށް ޚާއްސަ މެސެޖްތަކަކަށެވެ.\nޚުތުބާގައި ބުނީ ބެލެނިވެރިން އެމީހުންގެ ދަރިން ސުކޫލަށް ފޮނުވަނީ ސްކޫލުތަކުގެ ވެރިންނާއި މުދައްރިސުންނަށް ވަރަށްބޮޑަށް އިތުބާރުކޮށްފައިކަމަށާއި އެހެންކަމުން ދަރިވަރުންގެ އުނގެނުމާއި އަޚްލާގާއި ރައްކާތެރިކަމަށް މުދައްރިސުން ކުރިއަށް ވުރެ ބޮޑަށް ސަމާލުކަންދޭންޖެހޭނެކަމަށެވެ.\nމުދައްރިސުން ދަރިން ތަރުބިއްޔަތުކޮށް އިސްލާމް ދީނަށާއި ގައުމަށް ވަފާތެރި ބަޔަކަށް ހެދުމަށްޓަކައި އެދުރުންގެ ދައުރު ބޮޑުކަން ހާމަކޮށް ކުތުބާގައިވަނީ ކެތްތެރިކަމާއި ހިކްމަތްތެރިކަމާ އެކު އުގަނައި ދިނުމަށް ނަސޭހަތްތެރިވެފައެވެ.\nމިއަދުގެ ޚުތުބާގައި ސުކޫލުގެ ގަވާއިދުތަކަށް ބޯލެބުމަށާއި ތަނުގެ މުދާ ރައްކާތެރިކޮށް ލައިބްރަރީއާއި ލެބޯޓްރީ ފަދަ ތަންތަނުގެ ބޭނުން ހެޔޮގޮތުގައި ހިފުމަށް ދަރިވަރުންނަށް ނަސޭހަތްތެރިވެފައި ވެއެވެ.\nއަދި އިލްމީގޮތުން ކުރިއަރައި ދިއުމަށާއި މުދައްރިސުންނަށް ހައްގުވާ ގަދަރާއި އިހުތިރާމް ކުރުމަށް ވެސް މިއަދުގެ ހުކުރު ޚުތުބާގައި ގޮވާލާފައިވެއެވެ.\n” އެހެނީ މުދައްރިސުންނަކީ ދުނިޔެ އާއި އާޚިރަތުގެ ހެޔޮ މަގަށް ތިޔަ ކުދިންނަށް އަލިކޮށްދޭ ވޮށްތަކެއް. އެބައިމީހުން އެވަނީ ތިޔަކުދިން ތަރުބިއްޔަތުކުރުމުގެ ބުރަ މަސްއޫލިއްޔަތާ ހަވާލުވެފަ. މުދައްރިސުން އެކުރާ މަސައްކަތަކީ ނަބީބޭކަލުން ކުރެއްވި މަސައްކަތްފުޅު.” ޚުތުބާގައި ބުންޏެވެ.\nޚުތުބާގައި ބުނީ މައިންބަފައިންނާއި ދައުލަތުން ހޯދައިދީފައިފައިވާ ފުރުސަތުތަކުގެ ބޭނުން ހެޔޮގޮތުގައި ދަރިވަރުން ހިފަންޖެހޭ ކަމަށެވެ.\n” ތިޔަކުދިން އުނގެނޭ އިލްމުގެ ނޫރުން ﷲގެ ރުހިވޮޑިގަތުމާއި މައިންބަފައިންގެ ހިތްހަމަޖެހުމާއި ގައުމަށް ކުރިއެރުން ހޯދައިދީ. ތިޔަކުދިން އުނގެނުނު އިލްމާއި ރިވެތި އަޚްލާގާއި ހުނަރު އިސްލާމް ދީނާއި ވަތަނައްޓަކައި ގުރުބާންވާން ކެރޭ ދަރިންތަކަށް ވުމަށް ތިޔަކުދިންގެ ނަފްސުތައް ތައްޔާރުކުރޭ.”ޚުތުބާގައި ބުންޏެވެ.\nދަރިން ހެޔޮގޮތުގައި ތަރުބިއްޔަތު ކުރެވިއްޖެނަމަ އެކުދިންގެ ހެޔޮދުއާގެ މަންފާ މައިންބަފައިނަށް ވާނެކަން ހަނދާންކޮށްދީ މިއަދުގެ ޚުތުބާގައި ވަނީ ތައުލީމު ދިނުމަށް ދަރިން ސްކޫލުތަކަށްފޮނުވުމަށް ޚާއްސަ ސަމާލުކަމެއް ދިނުމަށް ބެލެނިވެރިންގެ ކިބައިން އެދިފައެވެ.\n” ދަރިންނަށް ތައުލީމު ދިނުމާއި އެ ކުދިން ތަރުބިއްޔަތު ކުރުމުގައި އެންމެން އެއްބާރުލަމާ ހިނގާ. ގައުމު ރަގަޅު ގޮތުގައި ތަރައްގީކޮށް އެއްބައިވަންތަކަން މަތީ ދެމެހެއްޓޭނީ އޭރުން.” ޚުތުބާގައި ބުންޏެވެ.


އުނގޫފާރުގެ މަގުތަކުގައި ޗަކަ ހެދުން – ބޮޑު ނުރައްކަލެއް! – Ungoofaaru\nބަނޑޭރިގަނޑު/ރިޕޯޓް/އުނގޫފާރުގެ މަގުތަކުގައި ޗަކަ ހެދުން – ބޮޑު ނުރައްކަލެއް!\nއުނގޫފާރުގެ މަގުތަކުގައި ޗަކަ ހެދުން – ބޮޑު ނުރައްކަލެއް!\nމުނާޒު މުޙައްމަދު 28 ޖޫން 2017\n0 495 1 މިނެޓުން ކިޔާލެވޭ\nއެއީ ވިއްސާރަ ދުވަހެކެވެ. އާދައިގެ މަތިން އުނގޫފާރަށް ކުޑަކޮށް ވެސް ވިއްސާރަ ވެއްޖެ ނަމަ މަގުތަކުގައި ފެންބޮޑު ވެ ޗަކަ ހެދި އެވާގޮތެއް މަގުތަކަށް އޭރު އޮތީވެފައެވެ. އޭނާގެ މިސްރާބު ހުރީ ޢީދު ބަންދުގައި ރަށަށް އައިސް އުޅޭ އޭނާގެ ލޯބިވާ މާމަ ދަރިއަކާ ފުރުމުގެ ކުރިން ބައްދަލުކޮށް ހަދިޔާއެއް ދިނުމަށް އެ ގޭ ދޮށަށް ދިއުމަށެވެ. ނަމަވެސް ފިޔަވަޅުތަކަށް ހުއްޓުން އެރީ ވީނުވީއެއް ނޭގި ކަހާލައިގެން ވެއްޓި ހެޔަށް ގޮތްވުމުންނެވެ.\nމިއީ އިއްޔެ ހަވީރު އުނގޫފާރުގައި ހިނގައިދިޔަ ހާދިސާއެކެވެ. އުނގޫފާރުގައި ތިބި އެންމެ އުމުރުން ދުވަސްވީ މީހުންގެ ތެރޭގައި ހިމެނޭ މީހެއް ކަމުގައިވާ ޚައިރުނިސާ ޢަލީ (ޚައިރުނިސާ ދައިތަ) އަށް ދިމާވި ނުރައްކާތެރި ހާދިސާއެކެވެ. އިއްޔެގެ މި ހާދިސާގައި ޚައިރުނިސާ ދައިތައަށް ވަނީ ވަރަށް ބޮޑަށް އަނިޔާވެފައެވެ. އެމަޖެންސީގައި އުނގޫފާރު ރީޖަނަލް ހޮސްޕިޓަލުގައި ފަރުވާދީފައި ވާ އިރު އިތުރު ފަރުވާއަށް މާލެ ގެންދަން ކުރަންޖެހޭ އެންމެ ފަހުގެ ތައްޔާރީތަށް ވަމުންދާ ކަމަށް އުނގޫފާރު ރީޖަނަލް ހޮސްޕިޓަލުން މަޢުލޫމާތު ދެއްވައެވެ. އުނގޫފާރު ރީޖަނަލް ހޮސްޕިޓަލުން މަޢުލޫމާތުދޭ ގޮތުގައި ޚައިރުނިސާދައިތަގެ އުނަގަނޑު ވަނީ އުކުޅުވަޅާ ދިމާއިން ބިނދިފައެވެ.\nމި ހާދިސާ ހިނގައިދިޔަ އުނގޫފާރު ހެޕީމާޓް ކަންމައްޗަކީ ވިއްސާރަވުމުން އެންމެ ބޮޑަށް ޗަކަހެދޭ އެއް ސަރަހައްދެވެ. މި ހާދިސާއަށް ފަހު އެސަރަހައްދުގެ ގޭގޭގެ މީހުން މިހާރު ވަނީ އެ ދިމާ މަގުމަތީގައިވާ ޗަކަހެދިފައިވާ ފަސްގަނޑު ކަހާ ހަދާފައެވެ. ނަމަވެސް މިއީ ހައްލެއް ނޫނެވެ. ނުރައްކާތެރި އެތަކެއް ހާދިސާތަކެއް ހިނގާފައިވާ މި ހަތަރުއަނގޮޅި ފަދަ އެތައް ތަނެއް އުނގޫފާރު މަގުތަކުގައި އެބައޮތެވެ. ގިނަ އަދަދަކަށް ސައިކަލް ގެންގުޅޭ މި މި ރަށުގެ މަގުތަކުގައި ޗަކަ ހެދުމުގެ ސަބަބުން ކަހާލައިގެން ވެއްޓި އެތައް އަނިޔާތަކެއް މީހުންނަށް ލިބިފައި އެބަހުއްޓެވެ.\n“އަޅުގަނޑަށް ވެސް އެއް ދުވަހަކު އެތަނުން ލަނޑު ލިބުނު. އެ ދުވަހު ސައިކަލާ އެއްކޮށް ވެއްޓީ މުޅި އުޅަނބޮއްޓާއި ތަންތަން މަށައިގެން ދިޔަ. އޭގެ ފަހުން އަޅުގަނޑުގެ ރައްޓެއްސަކަށް ވެސް ހަމަ އެތަނުން ސައިކަލުގަ ކަހާލާފަ ވެއްޓިފައިވޭ” އުނގޫފާރު.ކޮމް އަށް މަޢުލޫމާތު ދިން މީހަކު ބުންޏެވެ.\nއުނގޫފާރުގެ ތާރީހުގައި ޗަކަހެދުމުގެ ސަބަބުން ހިނގައިދިޔަ އެންމެ ނުރައްކާތެރި ހާދިސާއަށް ފަހު މިއީ މިކަމަށް ލޯ ހުޅުވަންވީ ވަގުތެވެ. މި ކަމަށް ސަމާލުވާންވީ ވަގުތެވެ. މިކަމަށް ދާއިމީ ހައްލެއް ލިބޭނެ ކަމުގެ އުންމީދު އޮތީ ފެންނާނެށެވެ. އުނގޫފާރުގެ މަގުތައް ތާރު އަޅައިގެން ރަނގަޅު ފެންވަރެއްގައި ހެދުމުގެ މަސައްކަތް ރޯޑް ޑިވެލޮޕްމެންޓް ކޯޕަރޭޝަންއާ ހަވާލުކޮށްގެން އެ މަސައްކަތް މިހާރު ދަނީ ކުރިއަށެވެ. އުނގޫފާރު މަގު ހެދުމުގެ ޕްރޮޖެކްޓް ނިމުމުން އިރާދަކުރެއްވިއްޔާ މިކަމަށް ހައްލެއް ލިބިގެން ދާނެއެވެ. އެހެން ނަމަވެސް އޭގެ ކުރިން މި ފަދަ ދެވަނަ ހާދިސާއެއް ހިނގިޔަ ނުދީ މިކަމަށް ސަމާލުވުމަކީ މުހިންމު ކަމެކެވެ. އުނގޫފާރު ކައުންސިލާއި ރައްޔިތުން ގުޅިގެން މިފަދަ ތަންތަނުގައި ޗަކަ ނުހެދޭނެ ގޮތެއް ހެދުމަކީ މުހިންމު ކަމެކެވެ.\nނަސްރަތުގެ ޝަރަފުގައި ހުޅުދުއްފާރުގައި ޙާއްސަ ޖާފަތެއް ބާއްވައިފ\nއަލިފުއްޓަށް ކަރަންޓް ލިބޭ ވަރު ވާނީ މިރޭގެ ވަގުތެއްގައި


"ދެ ކޮމަންޑޫ ގުޅާލާ މަޝްރޫއު ހުއްޓުވަން ބަޔަކު މަސައްކަތްކުރޭ"\nދެ ކޮމަންޑޫ ގުޅާލާ މަޝްރޫއު ހުއްޓުވަން ބަޔަކު މަސައްކަތް ކުރޭ: ފައްޔާޒް\n14 ޖަނަވަރީ 2022 - 20:32 2\nއިކޮނޮމިކް މިނިސްޓަރު ފައްޔާޒް އިސްމާއިލް: ދެ ކޮމަންޑޫ ގުޅާލުމުގެ މަޝްރޫއާ ގުޅޭގޮތުން ފައްޔާޒް ވިދާޅުވީ ކުރިއަށް އޮތް ޖީލުތަކަށް ހިތްހަމަ ޖެހިލައިގެން އަމިއްލަ ވަޒަނުގައި އުޅެވޭނެ ގޮތް ވެގެން ދާނެ ކަމަށް--\nދެ ކޮމަންޑޫ ގުޅާލުމަށް ސަރުކާރުން ހިންގާ މަޝްރޫއު ހުއްޓުވުމަށް ބަޔަކު މަސައްކަތްކުރާކަމަށް އިކޮނޮމިކް މިނިސްޓަރު ފައްޔާޒް އިސްމައިލް ތުހުމަތުކުރައްވައިފި އެވެ.\nއެމްޓީސީސީއާ އެކު ސަރުކާރުން ހަވާލު ކޮށް ސޮއިކުރި އެއްބަސްވުމުގެ ދަށުން ކުރާނެ އެއް މަސައްކަތަކީ 16.7 ހެކްޓަރުގެ ބިން ހިއްކުމެވެ. އެއާއެކު ދެކޮމަންޑޫ ގުޅައިލާ އަޅާ ފާލަމުގެ ދިގުމިނުގައި 200 މީޓަރުގެ (656.1 ފޫޓްގެ) ފާލަމުގެ ފުޅާ މިނުގައި ހުންނާނީ 9.6 މީޓަރު (31.4 ފޫޓު) އެވެ. އެ ފާލަން ގޮސް ގުޅޭނީ ދެކޮމަންޑޫގެ ވެސް ހިއްކި ބިމާ އެވެ.\nގުޅައިލާ ސަރަހައްދާއި ހިއްކާ ސަރަހައްދު ހިމާޔަތްކުރަން 1520 މީޓަރުގެ ބޮޑުހިލައިގެ ތޮށްޓަކާއި 353 މީޓަރުގެ ބޮޑުހިލައިގެ ފައިކަށި ޖެހުން ވެސް އެ މަޝްރޫއުގައި ހިމެނެ އެވެ. މަތިކޮމަންޑޫގެ ގޮނޑުދޮށް ހިމާޔަތްކުރަން ޖަހާނީ 112 މީޓަރުގެ ޖިއޯ ބޭގް ތޮށްޓެކެވެ.\nދެ ކޮމަންޑޫ ގުޅާލުމުގެ އަމަލީ މަސައްކަތް ފެށުމަށް ކޮމަންޑޫގައި މިއަދު ހަވީރު ބޭއްވި ރަސްމިއްޔާތުގައި ވާހަކަ ދައްކަވަމުން ފައްޔާޒް ވިދާޅުވީ އެ މަޝްރޫއަކީ ހަމައެކަނި ކޮމަންޑޫގެ ބޯހިޔާވަހަކަމަށް އެކަނި ކުރެވޭ ކަމެއް ނޫން ކަމަށެވެ.\nއެކަމުގެ ސަބަބުން ށ އަތޮޅުގެ ހުރިހާ ރައްތަކެއްގެ ރައްޔިތުންނަށް އެތައް ގޮތަކުން ފައިދާވާނެކަމަށް ފައްޔާޒް ވިދާޅުވި އެވެ. ފައްޔާޒް ވިދާޅުވީ އެ މަސައްކަތް ހުއްޓުވުމަށް ބަޔަކު މަސައްކަތް ކުރަމުންދާ ކަމަށެވެ.\n"ސިޔާސީ ބޭނުމަކަށްޓަކައި ބަޔަކު އެބަ މަސައްކަތް ކުރޭ އޭސީސީއަށް މައްސަލަ ލައިގެން މިކަން ހުއްޓުވުމަށް. މަތިކޮމަންޑޫގެ މަޝްރޫއު ހުއްޓުވުމަށް. އެއީ ސަރުކާރަށް ކަމެއް ނުވާކަން ދެއްކުމަށް. ވިސްނާ ބަޔަކަށް މި ވާ ގޮތް އެނގިވަޑައިގަންނަވާނެ. މިއީ ރައީސް ސޯލިހް ވެވަޑައިގެންވި ވައުދެއް،" ފައްޔާޒް ވިދާޅުވި އެވެ.\nފައްޔާޒް ވިދާޅުވީ އެ މަޝްރޫއު ނިމިގެންދާއިރު 21 ހެކްޓަރުގެ ކޮމަންޑޫގައި އޮތްނަމަވެސް މަތި ކޮމަންޑޫއާ ގުޅުވާލުމުން 25 ހެކްޓަރު އިތުރުވެގެންދާނެ ކަމަށެވެ.\n"ބިން 100 އިންސައްތަ އިތުރުވެގެން ދާނެ. ކުރިއަށް އޮތް ޖީލުތަކަށް ހިތްހަމަ ޖެހިލައިގެން އަމިއްލަ ވަޒަނުގައި އުޅެވޭނެ ގޮތް ވެގެން މިދަނީ. މިއީ ކޮމަންޑޫ ރައްޔިތުންގެ މުސްތަގްބަލް ބަދަލު ކޮށްލާނެ ދުވަހެއް،" ފައްޔާޒް ވިދާޅުވިއެވެ.\nނިމިދިޔަ ސަރުކާރުތަކަށް ފާޑު ވިދާޅުވެ ފައްޔާޒް ވިދާޅުވީ ކުރިން ރާއްޖޭގައި ކޮށްފައި ވަނީ ހުދުމުހުތާރު ވެރިކަން ނަމަވެސް މި ސަރުކާރުން ކުރަނީ ހެޔޮ ވެރިކަމެއް ކަމަށެވެ. އެގޮތުން ކުރީ ސަރުކާރުތަކުން ބޭނުން ވަގުތަކު ބޭނުން ގޮތަކަށް ގާނޫނުތައް ހަދައި ބަދަލުކޮށްފައިވާ ކަމަށާއި އޭރު ހުރިހާ މުއައްސަސާއެއް އޮތީ ސަރުކާރުން ބޭނުންވާ ކަމެއް ކުރާ މުއައްސަސާތަކެއްގެ ގޮތުގައި ކަމަށް ފައްޔާޒް ވިދާޅުވި އެވެ.\nފައްޔާޒް ވިދާޅުވީ މި ސަރުކާރު އައުމުގެ ކުރިން ރާއްޖެ އޮތީ 19 ވަނަ ގަރުނުގެ ތެރޭގައި ކަމަށެވެ. އަދި މި ސަރުކާރު އައިސް 21 ވަނަ ގަރުނައަށް ރާއްޖެ ގެނެސްފައިވާ ކަމަށް ފައްޔާޒް ވިދާޅުވި އެވެ. އެގޮތުން މި ސަރުކާރުގެ ތިން އަހަރު ދުވަހުގެ ތެރޭގައި ކޮވިޑާއެކު ވެސް ތަރައްގީގެ ބޮޑު ކުރިއެރުންތައް ހޯދާފައިވާކަމަށް މިނިސްޓަރު ފާހަގަ ކުރެއްވި އެވެ.\nދެ ކޮމަންޑޫ ގުޅައިލުމާއި ގޮނޑުދޮށް ހިމާޔަތްކުރުމުގެ މަސަައްކަތް އެމްޓީސީސީއާ ހަވާލުކުރީ 730 ދުވަހުގެ (2 އަހަރާއި 10 ދުވަހުގެ) ތެރޭގައި މަސައްކަތް ނިންމާ ގޮތަށެވެ. ޕްރޮޖެކްޓުގެ އަގަކީ 249.9 މިލިއަން ރުފިޔާ އެވެ.\nރިސޯޓެއް ހަދަން ށ. އަތޮޅުގެ ތިން ރަށެއް ކުއްލިއަކަށް ހިމަނައިފި\nއިކޮނިމިކް މިނިސްޓްރީން ހިދުމަތް ހޯދާ މީހުންނަށް ހެލްޕް ޑެސްކެއް\nabout 21 hours 0


Messi ge2goalaa eku Barcelona in league hulhuvaifi | Mihaaru\nބާސެލޯނާގެ ކެޕްޓަން މެސީ ގޯލް ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\n19 އޯގަސްޓް 2018 - 06:413comments\nފުރަތަމަ ހާފުގައި ލަނޑެއް ފެނިގެން ނުދިޔަ މި މެޗުގައި ބާސެލޯނާ ކުރި ހޯދީ 64 ވަނަ މިނެޓުގައި މެސީ ހިލޭ ޖެހުމަކުން ކާމިޔާބުކުރި ގޯލުންނެވެ. ބާސެލޯނާގެ ކެޕްޓަންގެ ގޮތުގައި ލީގުގައި މެސީ ކުޅުނު ފުރަތަމަ މެޗުގައި އޭނާ ޖެހި މި ގޯލަކީ ސްޕެނިޝް ލީގުގެ ތާރީހުގައި ބާސެލޯނާ އިން ކާމިޔާބުކުރި 6000 ވަނަ ގޯލެވެ. މީގެ އަށް އަހަރު ކުރިން ބާސެލޯނާގެ 5000 ވަނަ ގޯލް ވެސް ޖެހީ އޭނާ އެވެ.\nބާސެލޯނާ ދެ ވަނަ ގޯލް 83 ވަނަ މިނެޓުގައި ކާމިޔާބުކޮށްދިނީ މިދިޔަ ޖެނުއަރީ މަހު ރެކޯޑް އަގެއްގައި އެ ޓީމާ ގުޅުނު ބްރެޒިލް ޕްލޭމޭކަރު ފިލިއްޕެ ކުޓީނިއޯ އެވެ. ތިން ވަނަ ލަނޑު މެސީ ކާމިޔާބުކުރީ 90 ވަނަ މިނެޓުގަ އެވެ. ލުއިސް ސުއަރޭޒް ދިން ބޯޅަ މެއިން ކޮންޓްރޯލްކޮށްލުމަށް ފަހު މެސީ ގޯލަށް ވައްދާލީ އަލަވެސްގެ ދެ ޑިފެންޑަރުން ކައިރިން ދެމި ގަތުމަށް ފަހު އެވެ.\nތިން ލަނޑުން މޮޅުވި ނަމަވެސް މި މެޗު ވެގެން ދިޔައީ ބާސެލޯނާ އަށް އުނދަގޫ މޮޅަކަށެވެ. އަލަވެސް އިން ފަހަތަށް ޖެހިގެން ކުޅުނުއިރު، ގޯލަށް އަމާޒުކޮށް އެންމެ ބޯޅައެއް ވެސް ފޮނުވާނުލެވުނެވެ.\nސްޕެނިޝް ލީގުގައި ރޭ ވިޔަރެއާލް އަތުން ރެއާލް ސޮސިއެޑާޑް ވަނީ 2-1 އިން މޮޅުވެފަ އެވެ. އާސެނަލަށް ކުޅެނިކޮށް 2016 ގައި ފަޔަށް ލިބުނު އަނިޔާއަކަށް ފަހު، ވިޔަރެއާލުގެ ސެންޓި ކަޒޯލާ ވަނީ ފުރަތަމަ ފަހަރަށް މި މެޗުގައި ކުޅެފަ އެވެ.\nގަދަފަދަ ރެއާލް މެޑްރިޑް ފުރަތަމަ މެޗުގައި މިރޭ އަމިއްލަ ދަނޑުގައި ނުކުންނާނީ ގެޓަފޭއާ ދެކޮޅަށެވެ. އެ ޓީމު ވަނީ ސީޒަނުގެ ވާދަވެރި ފުރަތަމަ މެޗުގައި، ޔުއެފާ ސުޕަ ކަޕުގައި މިދިޔަ ހަފުތާގައި ވާދަވެރި އެތުލެޓިކޯ މެޑްރިޑް އަތުން 4-2 އިން ބަލިވެފަ އެވެ.


Kulhudhuhfuhtaai Kochi aa dhemedhu cargo dhathuru fashan thahyaaruvehje – Iru\nކޮވިޑް-19: މިއަދު ޕޮޒިޓިވްވީ 58 މީހުން\nޓެރަރިޒްމްގެ ތުޙުމަތު ކުރެވޭ ޤައިދީއަކާމެދު ފުލުހުން އަމަލުކުރި ގޮތް ބަލަނީ\nމިއަދު މަރުވި އިތުރު މީހަކު ކޮވިޑް-19 އަށް ޕޮޒިޓިވް\nކުޅުދުއްފުއްޓާއި ކޮޗިންއާ ދެމެދު ކާގޯ ދަތުރު ފަށަން ތައްޔާރުވެއްޖެ\nއިންޑިއާގެ ކޮޗިންއާއި ކުޅުދުއްފުޓާދެމެދު މިމަހުގެ ފަހުކޮޅު ފެރީގެ ޚިދުމަތް ފެށުމަށް ތައްޔާރުވެއްޖެއެވެ. ޕީއެސްއެމް ނިއުސްއަށް މަޢުލޫމާތުދެއްވަމުން ޓާރާންސްޕޯޓް މިނިސްޓްރީން ވިދާޅުވީ ފުރަތަމަ ބޭއްވުމަށް ހަމަޖެހިފައިވަނީ ކާގޯ ފެރީތަކެއްކަމަށެވެ.\nމިކަމާގުޅޭ އެންމެ ފަހުގެ މަޝްވަރާތަކާއި ތައްޔާރީތަށް މިހާރު ކުރިއަށްދާކަމަށް ޓާންސްޕޯޓް މިނިސްޓްރީން ވިދާޅުވިއެވެ. އެގޮތުން މިނިސްޓަރ އޮފް ޓްރާންސްޕޯޓް އެންޑް ސިވިލް އޭވިއޭޝަން ޢާއިޝަތު ނަހުލާވަނީ ކުޅުދުއްފުށީ ދާއިރާގެ ރައްޔިތުންގެ މަޖިލީހުގެ މެންބަރުންނާ ބައްދަލުކުރައްވައި މިކަމާގުޅޭ މަޝްވަރާތައް ކުރިއަށްގެންގޮސްފައެވެ.\nމިނިސްޓަރ އައިޝަތު ނަހުލާ ރައްޔިތުންގެ މަޖިލީހުގެ ކުޅުދުއްފުށީގެ ދެ މެމްބަރުންނާ މިއަދު ބައްދަލު ކުރައްވާ ކުޅުދުއްފުށި އެއަރޕޯޓާއި ކޮޗިން އާއި ރާއްޖެ އާއި ދެމެދު ގާއިމު ކުރުމަށް ހަމަޖެހިފައިވާ ފެރީ ނިޒާމާއި ގުޅޭ ގޮތުން މަޝްވަރާ ކުރައްވައިފި. pic.twitter.com/QzbvE7aXug\n— Ministry of Transport and Civil Aviation (@MoTCAmv) September 8, 2020\nޓްރާންޕޯޓް މިނިސްޓްރީން ވިދަޅުވީ މިމަހުގެ ފަހުކޮޅު، ފުރަތަމަ ކާގޯ ފެރީ ބާއްވާނެކަމަށެވެ. އަދި މިވަގުތަށް ޢަމާޒުކޮށްފައިވަނީ މަހަކު ދެ ފެރީ ކުޅުދުއްފުއްޓާއި ކޮޗިންއާ ދެމެދު ބޭއްވުމަށްކަމަށް އޭނާ ވިދާޅުވިއެވެ.\nޓްރާންސްޕޯޓް މިނިސްޓްރީއިން ވިދާޅުވީ ކާގޯ ފެރީގެ ގޮތުގައި ބޭނުންކުރަނީ ބޮޑެތި ފެރީތައްކަމަށްވުމުން ކުޅުދުއްފުށީ ބަނދަރަށް އެފެރީތައް ނުވެއްދޭނެކަމަށެވެ. އެހެންކަމުން މުދާ އަރުވާ ބޭލުމުގައި ބޭނުންކުރާނީ ޓަގުބޯޓާއި ބާޖުކަމަށްވެސް އެމިނިސްޓްރީން ވިދާޅުވިއެވެ. އިންޑިއާގެ ކޮޗިންއާ ކުޅުދުއްފުއްޓާ ދެމެދު ކުރާ ދަތުރުތަކުގެ ރާއްޖޭގެ ލޯކަލް އެޖެންޓަކީ ދާދިފަހުން އުފެއްދި މޯލްޑިވްސް ސްޓޭޓް ޝިޕިންގ ލައިންއެވެ.\nޓްރާންސްޕޯޓު މިނިސްޓްރީން ވިދާޅުވީ ކޮޗިންއިން އަންނަ ބޯޓު ފުރަތަމަ ކައިރިކުރާނީ ކުޅުދުއްފުއްޓަށްކަމަށެވެ. އަދި އެއަށްފަހު މާލެ ބަނދަރަށްވެސް ކައިރިކުރާނެކަމަށެވެ. މި ދަތުރުތައް މަހަކު ދެ ފަހަރު އިންޑިއާއާއި ރާއްޖެއާދެމެދު ކުރިއަށްގެންދިއުމަށްވަނީ ހަމަޖެހިފައެވެ.


އަވީން ހޫނުވެފައިވާ ފެނުން ވުޟޫ ކުރުން – DhiSalafiyyah\nއަވީން ހޫނުވެފައިވާ ފެނުން ވުޟޫ ކުރުން\n02/11/2011 ފިޤުހާއި އޭގެ ޢިލްމުތައް, ދީންއައްޝައިޚް ޢިމްރާން މުޙައްމަދު ޢަލީ\nފިޤުހު ފޮތްތަކުގައި ތަހާރަތުގައި ބޭނުން ކުރެވޭ ފެނުގެ ބާވަތްތަކުގެ ވާހަކަ ދެކެވޭ އިރު، އިރުގެ އަވީން ހޫނުވެފައިވާ ފެން(އަރަބި ބަހުން ބުނާ ނަމަ الماء المشمَّس)ތަހާރަތުގައި ބޭނުންކުރުމާއި ބެހޭ ގޮތުން ބަހުޘްކުރެވިފައިވެއެވެ. މިގޮތުން މިހުށަހަޅާލަނީ މިމައްސަލައިގެ ތަފްސީލެވެ.\nއަވިން ހޫނުވެފައިވާ ފެން ތަހާރަތުގައި ބޭނުން ކުރުމުގައި ޢިލްމުވެރީންގެ ދެ ރައުޔެއް ވެއެވެ.\n1. އެއީ ހުއްދަ ކަމެއް ކަމުގައި (މިއީ ހަންބަލީ މަޒުހަބާއި އަދި ހަނަފީ މަޒުހަބުގެ ގިނަ ޢިލްމުވެރިންގެ ޤައުލެވެ.)\n2. އެއީ މަކުރޫހަ ކަމެއް ކަމުގައި (މިއީ ޝާފިޢީ މަޒުހަބާއި މާލިކީ މަޒުހަބާއި އަދި ހަނަފީ މަޒުހަބުގެ ބައެއް ޢިލްމުވެރިންގެ ޤައުލެވެ.)\nމަކުރޫހަ އޭ ވިދާޅުވާ އިލްމުވެރީން މަކުރޫހަ ކަމަށް ވިދާޅުވަނީ ތަށްޓެއް ނުވަތަ ކަންވާރެއް ފަދަ އެއްޗަކަށް އަޅާފައި ހުންނަ ފެން އިރުގެ އަވީން ހޫނުވުމުންނެވެ. ކޯރެއްގައި ނުވަތަ ފެން އާރެއްގައި ހުންނަ ފެން މިފަދައިން ހޫނުވިޔަސް ތަހާރަތުގައި ބޭނުން ކުރުން އެއީ މަކުރޫހަ ކަމެއް ނޫން ކަމަށް އިއްތިފާޤެވެ.\nހުއްދަކަމަށް ވިދާޅުވާ ޢިލްވެރީންގެ ދަލީލު: (ޙަންބަލީމަޒުހަބާއި ޙަނަފީ މަޒުހަބު)\nއެކަން މަނާ ކުރާ ޞައްޙަ ހަދީޘެއް ނުވަތަ ޞަހާބީ ބޭކަލެއްގެ އަރިހުން އަޘަރެއްވެސް ޘާބިތުވެފައި ނުވުމެވެ.\nއަދި އެފެންހޫނުވެފައި އެވަނީ ޠާހިރު އެއްޗަކުން ކަމުގައި ވެފައި ކޯރުގައި ހުރެ ހޫނުވާފެނާއި އަދި އަލިފާނުން ހޫނުކުރާ ފެނާ އެއްފަދަ އެއްޗަކަށް ވުމުންނެވެ.\nމަކުރޫހަކަމަށް ވިދާޅުވާ ޢިލްވެރީންގެ ދަލީލުތައް: (ޝާފިޢީ މަޒުހަބާއި މާލިކީ މަޒުހަބާއި އަދި ޙަނަފީ މަޒުހަބުގެ ބައެއް ޢިލްމުވެރިން)\nމިބޭފުޅުން މިމައްސަލާގައި އިސްތިދުލާލު ކުރައްވަނީ އާއިޝާ رضي الله عنها ގެ އަރިހުންނާއި އަނަސް رضي الله عنه ގެ އަރިހުން ރިވާވެފައިވާ އިރުގެ އަވީން ހޫނެވެފައި ހުންނަ ފެން ބޭނުން ކުރުން މަނާ ކުރާ ޙަދީޘްފުޅުތަކުންނެވެ. އަދި އުމަރުގެ ފާނަށް ނިސްބަތް ކުރެވޭ މިމާނަ ދޭހަވާ ބަސްފުޅަކުންނެވެ.\nއާއިޝާ رضي الله عنها ގެ އަރިހުން ރިވާވެފައިވާ ޙަދީޘްފުޅު:\n(ضعيف) عن عائشة قالت: أسخنت ماء في الشمس فقال النبي صلى الله عليه وسلم : (لا تفعلي يا حميراء فإنه يورث البرص)\nއަވީގައި ފެންފޮދެއް ބަހައްޓައިގެން އާއިޝާ رضي الله عنها ހޫނު ކުރެއްވިއެވެ. ފަހެ ނަބިއްޔާ صلى الله عليه وسلم އެކަމަނާއަށް ޙަދީޘްފުޅުކުރެއްވިއެވެ. (އޭދޮން އަންހެނާއެވެ. އެހެން ނަހަދާށެވެ. ފަހެ ހަމަކަށަވަރުން އެއީ ބަރަސް ބަލި ޖެހުމަށް މެދުވެރި ކުރާކަމެކެވެ).\nއަނަސް رضي الله عنه ގެ އަރިހުން ރިވާވެފައިވާ ޙަދީޘްފުޅު:\n(ضعيف) عن أنس أنه سمع رسول الله صلى الله عليه وسلم يقول : (لا تغتسلوا بالماء الذي يسخن في الشمس فإنه يعدي من البرص)\nْނަބިއްޔާ صلى الله عليه وسلم ޙަދީޘްފުޅު ކުރައްވަނިކޮށް އަނަސްގެފާނަށް އިވި ވަޑައިގަތެވެ. ( އިރުގެ އަވިން ހޫނުވެފައިވާ ފެނުން ފެން ނުވަރާށެވެ. އެއީ ބަރަސް ބަލި ފަތުރާކަމެކެވެ)”.\nމިދެހަދީޘްއަކީ ބަލިކަށި ހަދީޘްތަކެއް ކަމުގައި ވަރަށް ގިނަ މުޙައްދިޘުން ޙުކުމް ކޮށްފައިވެއެވެ. މިބޭފުޅުންގެ ތެރޭގައި ޝާފިޢީ މަޒުހަބުގެ ފުންނާބު އުސް ޢިލްވެރީން ވެސް ހިމެނޭކަން ފާހަގަކުރެވެއެވެ. މިޙަދީޘްތައް ضعيف ކުރައްވާފައިވާ ބައެއް ޢިލްމުވެރިންގެ ތެރޭގައި ابن الجوزي، ابن حجر، الزيلعي، الشوكاني އަދި ناصر الدين الألباني ހިމެނިވަޑައިގަންނަވައެވެ. އަދި މިނޫނަސްވެސް މިމައުޟޫގައި އިބުނު އައްބާސް رضي الله عنه ގެ ކިބައިންވެސް ވާރިދުވެފައިވެއެވެ. ނަމަވެސް މިމައުޟޫގައި އައިސްފައިވާ ހުރިހާ ހަދީޘަކީ ބަލިކަށި ހަދީޘްތަކެކެވެ.\nالعقيلي އަރިހުން އިމާމުއް ޛަހަބީ ނަގުލުކުރެއްވިއެވެ. “ليس في الماء المشمس شيء يصح مسنداً”. “އިރުގެ އަވީން ހޫނުވެފައި ހުރި ފެނާބެހޭގޮތުން މުސްނަދުކޮށް އެއްވެސް ޞައްޙަ ރިވާޔަތެއް ނެތެވެ”.\nއުމަރުގެ ފާނަށް ނިސްބަތް ކުރެވޭ މިމާނަ ދޭހަވާ ބަސްފުޅު:\n(ضعيف) عن جابر : ” أن عمر كان يكره الاغتسال بالماء المشمس وقال : (إنه يورث البرص)” .\n“ޖާބިރުގެފާނު ރިވާކުރެއްވިއެވެ. ހަމަކަށަވަރުން އިރުގެ އަލިން ހޫނުވަފައި ހުރި ފެނުން ފެންވެރުމަށް އުމަރުގެފާނު ނުރުހުންތެރިވެވަޑައިގަންނަވައެވެ. އަދި އެކަލޭގެފާނު ވިދާޅުވިއެވެ. (އެއީ ބަރަސް ބަލި ޖެހުމަށް މެދުވެރި ކުރާކަމެކެވެ)”.\nމިއަޘަރަކީ ބަލިކަށި ކޮށްރިވާވެގެންއައިސްފައިވާ އަޘަރެއް ކަމުގައި މުޙައްދިޘުން ޙުކުމް ކުރައްވާފައިވެއެވެ. މިއަޘަރު ضعيف ކުރައްވާފައިވާ ބައެއް ޢިލްމުވެރިންގެ ތެރޭގައި ابن الجوزي، الزيلعي އަދި ناصر الدين الألباني ހިމެނިވަޑައިގަންނަވައެވެ.\nމިމައްސަލައިގައި ރާޖިހު ކުރެވޭ ނުވަތަ ބުރަދަން ހުރި ގައުލެއް ކަމަށް ބެލެވެނީ އަވީން ހޫނުވެފައިވާ ފެނުން ވުޟޫ ކުރުން އެއީ ހުއްދަކަމެއްކަމުގައި ވިދާޅުވާ ޢިލްމުވެރީންގެ ޤައުލެވެ.\nއެހެނީ އެކަން އެއީ މަކުރޫހަ ކަމެއްކަމުގައި ވިދާޅުވާ ޢިލްވެރީން ގެންނަވާފައިވާ ޙަދީޘްފުޅުތަކާއި އަދި އަޘަރު(އުމަރުގެ ފާނުގެ ބަސްފުޅު) ޞައްޙަ ނޫން ވީމައެވެ.\nމިމައްސަލަ މިފަދައިން ރާޖިހު ކުރައްވާފައިވާ ޢިލްމުވެރީންގެ ތެރޭގައި ابن القيم، ابن الجوزي، ابن حزم، إمام النووي އަދި ސުޢޫދީ އަރަބިއްޔާ ފަތުވާދޭ ދާއިމީ ލަޖުނާ ހިމެނިވަޑައިގަންނަވައެވެ.\nމިއީ މިކަމުގެ ޝަރުޢީ ހުކުމެވެ. ނަމަވެސް މިސާލަކަށް ބައެއް ބާވަތްތަކުގެ ކަންވާރު ނުވަތަ ތަށްޓަށް ފެން އަޅާފައި އިރުގެ އަވިން ހޫނުވެފައި ވަނިކޮށް ބޭނުން ކުރުން އެއީ ގެއްލުން ހުރި ކަމެއް ކަމަށް ޑޮކްޓަރީ ގޮތުން ސާބިތުވެއްޖެނަމަ އެފަދަ ފެން އިސްތިޢުމާލުކުރުމުން ދުރުހެލިވެވިދާނެއެވެ.\n الإنصاف للمرداوي/ ص 24 / مجلد 1\n المجموع للنووي/ ص17 / مجلد 1/ طبعة: دار إحياء التراث العربي\n الإكليل شرح مختصر الخليل للأمير / ص 8 / مجلد1 / طبعة: مكتبة القاهرة\n الإنصاف للمرداوي/ ص 24-25 / مجلد 1\n المغني لأبن قدامة / ص / مجلد / طبعة: دار الكتاب العربي\n تنقيح التحقيق في أحاديث التعليق / ص64-68 / مجلد 1\n تلخيص الحبير لأن حجر / ص 24-26 / مجلد 1 / طبعة: مؤسسة قرطبة ودار المشكاة\n نصب الراية للزيلعي / ص101-103 / مجلد 1 / طبعة: دار القبلة ومؤسسة الريان والمكتبية المكية\n الفوائد المجموعة للشوكاني / ص 28 / طبعة: مكتب الإسلامي\n إرواء الغليل / ص 50-53 / مجلد 1 / طبعة: مكتب الإسلامي\n لسان الميزان / ص 213 / مجلد4/\n تنقيح التحقيق في أحاديث التعليق / ص68-71/ مجلد 1\n نصب الراية للزيلعي / ص 103 / مجلد 1 / طبعة: دار القبلة ومؤسسة الريان والمكتبية المكية\n إرواء الغليل / ص 53-54/ مجلد 1 / طبعة: مكتب الإسلامي\n زاد المعاد / ص 358-359 / مجلد4/ طبعة: مؤسسة الرسالة\n تنقيح التحقيق في أحاديث التعليق / ص64 / مجلد 1\n المحلى / ص 128 / طبعة: بيت الأفكار الدولية\n فتاوى اللجنة الدائمة / ص 90/ جزء 5


Male' aa eku7rasheh fiyavai ehen rah thakuge miskiythah hulhuvaalaifi | Mihaaru\nތިނަދޫގެ މިސްކިތެއްގައި އިއްޔެ ހުކުރު ނަމާދުކުރަނީ. ހަތް ރަށެއް ފިޔަވައި އެހެން ރަށްތަކުގެ މިސްކިތްތައް މިހާރު ވަނީ ހުޅުވާލައިފައި.\nމިސްކިތުގައި ޖަމާއަތުގައި ނަމާދުކުރުމުގެ ހުއްދަ ހަތް ރަށެއް ފިޔަވައި އެހެން ރަށްތަކަށް ދީފި\n24 މެއި 2020 - 02:469comments\nއިސްލާމިކް މިނިސްޓްރީން ކުރި އިއުލާނެއްގައި ބުނީ މިސްކިތްތައް ހުޅުވައިލަން ހުއްދަ ނުދީ އޮތީ ކޮވިޑް-19 ފެތުރޭތީ ހެލްތް ޕްރޮޓެކްޝަން އެޖެންސީން މޮނިޓަރިން އަށް ލާފައިވާ ރަށްރަށާއި ކުރިން މޮނިޓަރިންއަށް ލުމަށް ފަހު އެކަން އުވައިލިތާ 14 ދުވަސް ހަމަނުވާ ނުވާ ރަށްތައް ކަމަށެވެ.\nއެގޮތުން މިހާރު ހުއްދަ ނުދީ އޮތީ މިހާރު ވެސް ލޮކްޑައުންކޮށްފައިވާ މާލެ އާއި ށ.ނަރުދޫ އަދި ނ.މަނަދޫގެ މިސްކިތްތަކުގެ އިތުރުން މޮނިިޓަރިން އުވައިލުމަށް ފަހު 14 ދުވަސް ނުވާތީ ހއ. ތަކަންދޫ، ށ.މިލަންދޫ، ކ.ހިންމަފުށި އަދި ކ. ތުލުސްދޫގަ އެވެ.\nއިސްލާމިކް މިނިސްޓްރީން އިއްޔެ ވަނީ 25 ރަށެއްގައި މިސްކިތުގައި ޖަމާއަތުގައި ނަމާދުކުރުމުގެ ހުއްދަ ދީފަ އެވެ. އެއީ މޮނިޓަރިން އުވައިލިތާ 28 ދުވަސް ހަމަނުވާ ރަށްތަކަށް ހުއްދަ ނުލިބޭ ގޮތަށެވެ. އެ ނިންމުމާ ގުޅިގެން ވަރަށް ގިނަ ރަށްރަށުން ޝަކުވާކޮށްފައިވެ އެވެ.\nމިސްކިތްތައް ހުޅުވައިލި ރަށް ރަށުގައި ވެސް މިސްކިތުގައި ޖަމާއަތުގައި ނަމާދު ކުރުމުގައި ކޮވިޑުން ރައްކާތެރި ވުމުގެ ގޮތުން އަމަލުކުރާނެ އުސޫލުތަކެއް އިސްލާމިކް މިނިސްޓްރީން ކުރިން ވަނީ އާއްމުކޮށްފަ އެވެ. އެގޮތުން ސަމާލުވާން ޖެހޭ ކަންތައްތަކުގެ ތެރޭވައި މިސްކިިތަށް ދާއިރު ގެއިން ވުޟޫކޮށްގެން ދިއުމާއި އުމުރުން ދުވަސްވީ މީހުން މިސްކިތަށް ނުދިއުމާއި ރޯގާގެ އަލާމާތްތައް ހުންނަ މީހުން މިސްކިތައް ނުދިއުން އަދި މިސްކިިތަށް ދާއިރު ގެއިން މުސައްލަ ހިފައިގެން ދިއުން ހިމެނެ އެވެ.\nކޮވިޑް-19އާ ގުޅިގެން އެޅި ރައްކާތެރިކަމުގެ ފިޔަވަޅެއްގެ ގޮތުން މިސްކިތްތަކުގައި ޖަމާއަތުގައި ނަމާދުކުރުން ހުއްޓާލާފައިވާތާ މިހާރު މަހަކަށް ވުރެ ގިނަ ދުވަސްވެއްޖެ އެވެ. އަދި އޭގެ ކުރިން ވަނީ މިސްކިތްތަކުގެ ކާޕެޓުތައް ނަގައިފަ އެވެ.\nއިތުރު ލިޔުންތައް މާލެ ށ. މިލަންދޫ ކ. ތުލުސްދޫ މިސްކިތްތައް އިސްލާމިކް މިނިސްޓްރީ ހއ. ތަކަންދޫ ކ. ހިންމަފުށި ނ. މަނަދޫ\nމާލޭގެ މިސްކިތްތަކުގައި އަލުން ގުނޫތު ކިޔަން ފަށައިފި


Premier League gai Aubameyang hedhi furathama hat-trick aai eku Arsenal ah faseyha molheh - vNews.mv\nރޭގެ މެޗުގައި ޖެހި ތިންލަނޑާއެކު އޮބަމަޔަންގް ވަނީ ޔޫރަޕުގެ ގަދަ ފަސްލީގުގައި ޖުމްލަ 200 ލަނޑު ހަމަކޮށްފަ- ފޮޓޯ:- ބީބީސީ ސްޕޯޓްސް\nޕްރިމިއަރ ލީގުގައި އޮބަމަޔަންގް ހެދި ފުރަތަމަ ހެޓްރިކާއިއެކު އާސެނަލް އަށް ފަސޭހަ މޮޅެއް\nއައްފާން މުހައްމަދު 15 February 2021, 13:00\nޕްރިމިއަރ ލީގުގައި ރޭ އޮބަމަންގް އިނގިރޭސި ޕްރިމިއަރ ލީގުގައި ހެދި ފުރަތަމަ ހެޓްރިކާއި އެކު އާސެނަލް އިން ލީޑްސް ޔުނައިޓެޑްގެ މައްޗަށް ފަސޭހަ ކަމާއިއެކު ކުރިހޯދައިފިއެވެ.\nމަންމަ ބަލިވުމާއި ގުޅިގެން ނިމުނު ޖެނުއަރީ މަހު ފަހުކޮޅުގައި އާސެނަލް ކުޅުނު މެޗުތަކުގައި އޮބަމަޔަންގް ފެނިގެންގޮސްފައި ނުވާއިރު ރޭގެ މެޗުގައި އޭނާ ޖެހި ތިންލަނޑާއެކު އޭބާ ޔޫރަޕުގެ ގަދަ ފަސްލީގުގައި ޖެހި ލަނޑުގެ އަދަދު ވަނީ 200 އަށް އަރާފައެވެ.\nއާސެނަލްގެ އެމިރޭޓްސް ސްޓޭޑިއަމުގައި ކުޅުނު މިމެޗު އެޓީމުން ކާމިޔާބުކުރީ 2-4 ގެ ނަތީޖާއަކުންނެވެ. މެޗުގައި ފުރަތަމަ ލަނޑު ޖަހާ ލީޑުނެގީވެސް އާސެނަލް އިންނެވެ. އަދި އާސެނަލް އިން މެޗުގައި ޖެހި ހަތަރު ލަނޑުގެ ތެރެއިން ތިންލަނޑު އެޓީމުން ކާމިޔާބުކޮށްފައިވަނީ މެޗުގެ ފުރަތަމަ ހާފުގައެވެ.\nއެގޮތުން އެޓީމުގެ ފުރަތަމަ ލަނޑު ފުރަތަމަ ހާފުގެ 12 ވަނަ މިނެޓުގައި ގްރެނިޓް ޒަކާ ދިންޕާހެއް، އޭރިއާ ތެރެއަށް ވަރަށް ރީތިކޮށް ވަނުމަށްފަހު ފޮނުވާލި ބާރުހަމަލާ ގޯލުގެ ތެރެއަށް ވައްދާލައިގެން ކާމިޔާބުކޮށްދިނީ އޮބަމަޔަންގް އެވެ.\nއާސެނަލްގެ ދެވަނަ ލަނޑަކީ އޭރިއާ ތެރެއިން ލީޑްސްގެ ކީޕަރު މެސްލިއަރ އަށް ހެދުނު ގޯހެއްގައި އާސެނަލްގެ ބުކާޔޯ ސާކާ ބޯޅަ ހޯދަން އުޅުމުގެ ތެރޭގައި މެސްލިއަރ ކުރި ފައުލަކާއި ގުޅިގެން ލިބުނު ޕެނަލްޓީއަކުން އޮބަޔަންގް ކާމިޔާބުކުރި ލަނޑެކެވެ. އާސެނަލްއިން ފުރަތަމަ ހާފުގައި ޖެހި ފަހުލަނޑު ފުރަތަމަ މިހާފުގެ ފުރިހަމަ ވަގުތުގެ އެންމެ ފަހުމިނެޓުގައި ކާމިޔާބުކޮށްދިނީ ހެކްޓަ ބެލެރިން އެވެ.\nދެވަނަ ހާފު ފެށިގެންވެސް މޮޅަށްކުޅުނު އާސެނަލް އިން އެޓީމުން މެޗުގައި ޖެހި ފަހު ލަނޑު އަދި އޮބަމަޔަންގްގެ ހެޓްރިކް ފުރިހަމަކުރި ލަނޑު ކާމިޔާބުކުރީ ދެވަނަ ހާފުގެ ދެވަނަ މިނެޓުގައެވެ. އެހެންނަމަވެސް މިލަނޑާއެކު ލީޑްސް އިންވަނީ ކުޅުން ރަނގަޅުކޮށް އޭގެ 11 މިނެޓުފަހުން އެޓީމުގެ ފުރަތަމަ ލަނޑު ކާމިޔާބު ކޮށްފައެވެ. މިލަނޑު ޕަސްކާލް ސްޓްރުއިކް ކާމިޔާބުކޮށްދިން އިރު ލީޑްސްގެ ދެވަނަ ލަނޑު ޓައިލާ ރޮބާޓްސް ތަނަވަސްކޮށްދިން ފުރުސަތަކުން ކާމިޔާބު ކޯށްދިނީ ހެލްޑަރ ކޯސްޓާ އެވެ.\nމިމޮޅާއެކު ކުޅުނު 24 މެޗުން ލިބުނު 34 ޕޮއިންޓާ އެކު އާސެނަލް އޮތީ ލީގުގެ 10 ވަނައިގަ އެވެ. ތާވަލުގެ އެއްވަނައިގައި އެއްމެޗު މަދުންކުޅެ 53 ޕޮއިންޓާއެކު މެންޗަސްޓަރ ސިޓީ އޮތްއިރު ދެވަނައިގައި މެންޗަސްޓަރ ޔުނައިޓެޑް އަދި ތިންވަނައިގައި ލެސްޓަރ ސިޓީއޮތީ 24 މެޗުން 46 ޕޮއިންޓު ހޯދައިގެންނެވެ. ތާވަލުގައި ލެސްޓަރގެ މައްޗަށް ޔުނައިޓެޑުން ކުރިހޯދަނީ ފައިދާ ގޯލުގެ ތަފާތުންނެވެ.\nއާސެނަލް އިނގިރޭސި ޕްރިމިއާ ލީގު ބޭރު ކުޅިވަރު


Au veringe kurimathygai kulhunu furathama match in Chelsea vee evvaru - vNews.mv\nޗެލްސީ އާއި ވުލްވްސް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nއައު ވެރިންގެ ކުރިމަތީގައި ކުޅުނު ފުރަތަމަ މެޗުން ޗެލްސީވީ އެއްވަރު\nއައްފާން މުހައްމަދު 08 May 2022, 05:23\nޗެލްސީ ފުޓުބޯޅަ ކުލަބާއި ކުރިއަށް އޮތް މަދު ދުވަސްކޮޅެއްގެ ތެރޭގައި ހަވާލުވާން ތައްޔާރުވަމުން އަންނަ އެކުލަބުގެ އައު ވެރިންގެ ކުރިމަތީގައި ކުޅުނު ފުރަތަމަ މެޗުގައި، ވުލްވްސް އާއި އެއްވަރުވެއްޖެއެވެ.\nރަޝިއާ އިން ޔޫކްރެއިން އަށް ދެމުން ގެންދާ އުދުވާނީ ހަމަލާތަކުގެ ސަބަބުން، ރަޝިއާގެ ބައެއް ވިޔަފާރިވެރިންނާއި ދެކޮޅަށް އިނގިރޭސި ސަރުކާރުން އެޅި ފިޔަވަޅުތަކުގެ ސަބަބުން، ޗެލްސީގެ ވެރިޔާ ރޯމާން އަބްަރަމޮވިޗަށް ވަނީ ޗެލްސީ ވިއްކާލަން މަޖުބޫރުވެފައެވެ. އަބްރަމޮވިޗް އެ ކްލަބް ވިއްކާލަން ނިންމާފައިވާކަން ރަސްމީކޮށް އިއުލާނުކޮށްފައިވަނީ މާޗު މަހުގެ ދެވަނަ ދުވަހުއެވެ.\nއެތައް ބިލިއަނަރުންތަކެއްގެ ހުށަހެޅުމަށްފަހު ޗެލްސީން އެކުލަބު ވިއްކާލަން ނިންމީ އެމެރިކާގެ މަހުޖަނު ޓޮޑް ބޯލީ އިސްވެ އުފައްދާފައިވާ ގްރޫޕަށެވެ. މި ގުރޫޕުން ޗެލްސީ ގަންނަން ހުށަހަޅާފައިވަނީ 4.25 ބިލިއަން ޕައުންޑަށެވެ. ޗެލްސީން ވަނީ އެކުލަބު ބޯލީ އަށް ވިއްކާލުމުގެ ކަންކަން ނިމިފައިވާކަން އެކުލަބުގެ ވެބްސައިޓުގައި ހޮނިހިރު ދުވަހު ހާމަކޮށްފައެވެ. އެހެންނަމަވެސް ޗެލްސީ ވިއްކާލުން ރަސްމީކޮށް ނިމޭނީ އެއްބަސްވުމުގެ ހުރިހާ ކަމެއް ނިމި ކޮންޓްރެކްޓްތަކުގައި ސޮއިކޮށް، އިނގިރޭސި ރަސްމީ އިދާރާތަކުން ވިޔަފާރިއާ ގުޅޭ ކަންކަން ކަށަވަރުކޮށް ނިންމުމުން، މިމަހު ފަހުކޮޅުގައެވެ.\nޗެލްސީގެ އައުވެރިޔާ ބޯލީ (މ) ވީއައިޕީ ސްޓޭންޑުގަ މެޗު ބަލަނީ- ފޮޓޯ:- ގެޓީ އިމޭޖަސް\nޓޮޑް ބޯލީ އާއި އޭނާގެ ގުރޫޕުން ވަނީ ވުލްވްސް އާއި ދެކޮޅަށް ޗެލްސީ ކުޅެ 2-2 އިން އެއްވަރުވި މެޗު ވީއަޕީ ޒޯނުން ބަލާފައެވެ.\nޗެލްސީގެ ސްޓެމްފޯޑް ބްރިޖުގައި ކުޅުނު މިމެޗުގެ ފުރަތަމަ ހާފުގައި ޗެލްސީގެ ކުޅުންތެރިން ވަނީ ވުލްވްސްގެ ގޯލުގެ ތެރެއަށް ބޯޅަ ވައްދާލާފައެވެ. 38 ވަނަ މިނެޓުގައި ލޮފްޓަސް-ޗީކް ފޮނުވާލި ބޯޅައެއް ގޯލުގެ ތެރެއަށް ވަން ނަމަވެސް، ވީއޭއާރުގެ އެހީ ހޯދުމަށްފަހު ރެފްރީ ނިންމީ ލޮފްޓަސް-ޗީކް އޮފްސައިޑުގައި ހުރުމުން މިއީ ލަނޑެއް ކަމަށް ބަލައިނުގަންނާށެވެ.\nހަމަހަމަ ނަތީޖާއެއްގައި އޮވެ ދެޓީމުން މެޗުގެ ދެވަނަ ހާފު ފެށިއިރު މިހާފުގެ 11 ވަނަ މިނެޓުގައި ޗެލްސީން ވަނީ ލަނޑެއްޖަހާ ލީޑުނަގާފައެވެ. ލިބުނު ޕެނަލްޓީއަކުން މެޗުގެ 56 ވަނަ މިނެޓުގައި މިލަނޑު އެޓީމަށް ކާމިޔާބު ކޮށްދިނީ ރޮމެލޫ ލުކާކޫ އެވެ. މިއީ މިއަހަރުގެ ފެބްރުއަރީ މަހަށްފަހު ޗެލްސީގެ ފުރަތަމަ 11 ގައި ހިމެނިގެން ލުކާކޫ ކުޅުނު ދެވަނަ މެޗެވެ. އަދި މިއީ 29 ޑިސެމްބަރުގެ ފަހުން ލުކާކޫ ލީގުގައި ލަނޑުޖެހި ފުރަތަމަ ފަހަރުވެސް މެއެވެ.\nފުރަތަމަ ލަނޑުޖެހިތާ ދެމިނެޓުފަހުން އަނެއްކާވެސް ލުކާކޫ ވަނީ ޗެލްސީ އަށް ލަނޑެއް ކާމިޔާބު ކޮށްދީ ލީޑު ފުޅާކޮށްދީފައެވެ. މިއީ ކްރިސްޓިއަން ޕުލިސިޗްގެ އެހީތެރިކަމާއެކު އޭނާ ކާމިޔާބުކުރި ލަނޑެކެވެ.\nވުލްވްސް އިން މެޗުގައި ފުރަތަމަ ފަހަރަށް ލަނޑެއްޖަހާ ފަރަގު ކުޑަކުރީ 79 ވަނަ މިނެޓުގައެވެ. މިއީ ތޯމަސް އޮލިވޭރާގެ އެސިސްޓަކުން ފްރާންސިސްކޯ ޓްރިންކާއޯ ކާމިޔާބުކުރި ލަނޑެކެވެ.\nއަދި މެޗުގައި ވުލްވްސް އިން ނަތީޖާ ހަމަހަމަކުރީ މެޗުގެ ފުރިހަމަވަގުތުހަމަވެ ދެއްކި އިތުރުވަގުތުގެ ހަތްވަނަ މިނެޓުގައެވެ. މިއީ ޗިކީނިއޯ އަރިމަތިން ނެގި ހުރަހަކުން، ބޮލުން ފޮނުވާލި ހަމަލާއެއް ގޯލުގެ ތެރެއަށް ވައްދާލައިގެން މިލަނޑު އެޓީމަށް ކާމިޔާބު ކޮށްދިނީ ކެޕްޓަން ކޮނާ ކޯޑީއެވެ.\nމި ނަތީޖާ އާއިއެކު އަދިވެސް ޗެލްސީއަށް ތާވަލުގެ ތިންވަނަ ލިބެނީ ކުޅުނު 35 މެޗުން 67 ޕޮއިންޓު ހޯދައިގެންނެވެ. ޗެލްސީގެ ފަހަތުން ތާވަލުގެ ހަތަރުވަނައިގައި އާސެނަލް އޮތީ 34 މެޗުން 64 ޕޮއިންޓާއެކުއެވެ.\nވަރުގަދަ ޗެލްސީ މޮޅުވިޔަނުދީ ހިފެހެއްޓި ވުލްވްސް އަށް ލީގު ތާވަލުގައި ލިބެނީ 8 ވަނައެވެ. އެޓީމަށް 35 މެޗުން 50 ޕޮއިންޓު ލިބިފައިވެއެވެ.\nޗެލްސީ އިނގިރޭސި ޕްރިމިއާ ލީގު ކުޅިވަރު


Miskiithakugai guideline ah amaleh nukurey\nމިސްކިތްތަކުގައި ރައްކާތެރިކަމުގެ އުސޫލުތަކަށް އަމަލު ނުކުރޭ\nމިސްކިތްތަކުގައި އަމަލު ކުރަންޖެހޭ އުސޫލުތަކާ އެއްގޮތަށް މީހުން އަމަލުނުކުރާކަމަށް ވަނީ ބުނެފައި. -- އަހުމަދު އަޝްހާދު އަބްދުﷲ (ޖެރީ)\n"މި ކަންކަމުގައި ތަޖުރިބާ ކުރެވުނީ އާންމު ރައްޔިތުން މިކަންކަމަށް ސަމާލުކަން ނުދޭ ކަމަށް. އެހެން ކަމުން މިހާރު މިއަދު ހެނދުނުން ފެށިގެން ރިކޯޑިން އެއް ޖަހަން ދެ ބަހުން، ދިވެހި ބަހުންނާއި ބަންގްލަދޭޝް ބަހުން އިލްތިމާސް ކުރަން އެ ގައިޑް ލައިނަށް އަމަލު ކުރުމަށް. މިސްކިތަށް ދާއިރު މިނިސްޓްރީން ދީފައިވާ އިރުޝާދަށް އަމަލެއް ނުކުރޭ. އެކަން ފާހަގަކުރެވޭ،" މިނިސްޓަރު ވިދާޅުވި އެވެ.\nމިސްކިތްތަކުގައި އަމަލު ކުރަންޖެހޭ އުސޫލުތަކާ ހިލާފުވާ ފަރާތްތައް އަނބުރާ ފޮނުވާލަން ބައެއް އިލްމުވެރިން ސޯޝަލް މީޑިއާގައި ގޮވާލެއްވި ނަމަވެސް، އެކަން އެގޮތަށް ކުރުމަކީ އުނދަގޫ ކަމެއް ކަމުގައި ޑރ. ޒާހިރު ވިދާޅުވި އެވެ.\nއެގޮތުން، އަމިއްލަ ނަފުސާއި އެހެން މީހުން ވެސް މިބަލި މަޑުކަމުން ރައްކާތެރި ކުރުމަށްޓަކައި ފަރުދީ ޒިންމާ އަދާކުރަންޖެހޭ ކަމަށް މިނިސްޓަރު އިތުރަށް ވިދާޅުވި އެވެ.\nކޮވިޑް-19 އާ ގުޅިގެން، މިސްކިތްތަކުގައި ޖަމާއަތުގައި ނަމާދު ކުރުން އަލުން ފަށާފައިވަނީ ތިން މަހަށްވުރެ ގިނަ ދުވަސް ފަހުންނެވެ. މާލެ ލޮކްޑައުންއާ ގުޅިގެން މިސްކިތްތައް މުޅިން ބަންދު ވެސް ކުރި އެވެ.\nމިސްކިތް އިސްލާމިކް މިނިސްޓްރީ އެޗްޕީއޭ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Dhiraagu high speed fiber internet ge khidhumai Rathafandhoo ah dheefi | MBS NEWS\nގދ.ރަތަފަންދޫ އަށް ދިރާގު ހައި ސްޕީޑް ފައިބާ އިންޓަނެޓް ހިދުމަތް ވަނީ ތައާރަފު ކޮށްފައި. ފޮޓޯ: ދިރާގު\nދިރާގު ހައި ސްޕީޑް ފައިބާ އިންޓަނެޓްގެ ހިދުމަތް ރަތަފަންދުއަށް ދީފި\n21 September 2021, 19:38\nދިރާގުން ދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން، ދިރާގުގެ ހައިސްޕީޑް ފައިބާގެ ޚިދުމަތް ގދ. ރަތަފަންދުއަށް ރަސްމީކޮށް އިފްތިތާހްކޮށްފި އެވެ.\nދިރާގުން ބުނީ ރަތަފަންދޫއަށް މި ހިދުމަތް ތައާރަފްކޮށްފައި ވަނީ ޑިޖިޓަލް ޓެކްނޮލޮޖީ އަދި ވަކިން ޚާއްސަކޮށް އިންޓަނެޓް އަސާސީ ހިދުމަތަކަށް ވެފައިވާ ދުވަސްވަރެއްގައި ކަމަށެވެ. ދިރާގު ފައިބާ ބްރޯޑްބޭންޑް ޕޯޓްފޯލިއޯގައި ކަސްޓަމަރުންނަށް ތަފާތު އަގުތަކާއި ޑޭޓާ އެލަވަންސްތައް ހިމެނޭ ގިނަ ޕެކޭޖްތަކެއް ލިބޭނެ ކަމަށް ވެސް އެ ކުންފުނިން ބުނެ އެވެ.\nމިއީ ވީހާ ވެސް ގިނަ ކަސްޓަމަރުންގެ ބޭނުންތަކަށް ބަލައި، ވީހާވެސް ގިނަ ޕެކޭޖްތަކުން އިހްތިޔާރު ކުރުމުގެ ފުރުސަތު ހުޅުވާލުމުގެ ގޮތުންނެވެ. އެގޮތުން، ރާއްޖޭގެ ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ހިމެނޭ ޕެކޭޖް ވެސް ދިރާގު ފައިބާ ބްރޯޑްބޭންޑް ޚިދުމަތުން ލިބޭނެ އެވެ.\nގދ.ރަތަފަންދޫ އަށް ދިރާގު ހައި ސްޕީޑް ފައިބަރ އިންޓަނެޓް ހިދުމަތް ވަނީ ތައާރަފް ކޮށްފައި... ފޮޓޯ: ދިރާގު\nދިރާގު ސީނިއާ މެނޭޖަރު ބްރޭންޑް އެންޑް މާކެޓިން ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި އެ ކުންފުނިން އެންމެ ބޮޑު އިސްކަމެއްދެނީ ހައިސްޕީޑް އަދި ފެންވަރު ރަނގަޅު ކަނެކްޓިވިޓީ ރާއްޖޭގެ ވީހާވެސް ގިނަ ބަޔަކަށް ފޯރުކޮށްދިނުމަށެވެ. "މިއީ އަޅުގަނޑުމެން ރާއްޖޭގެ ހުރިހާ ހިސާބެއްގައި ޑިޖިޓަލް ކޮމއިނުޓީތައް ބިނާކޮށް، ބާރުވެރިކުރުމަށް ކުރަމުންދާ މަސައްކަތުގެ ތެރެއިން މުހިންމު ކަމެއް،" މިރްޝާން ވިދާޅުވި އެވެ.\nދިރާގު ފައިބާ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދޭ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ ޚިދުމަތެވެ. އަދި، ދިރާގު ފައިބާ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބާ ނެޓްވޯކެވެ. އެގޮތުން މިހާރު ރާއްޖޭގެ ގޭބިސީގެ 80 އިންސައްތައަށް މި ޚިދުމަތް ދިރާގުން ފޯރުކޮށްދީފައިވާއިރު، މީގެ ތެރޭގައި 65 ރަށެއް ހިމެނެ އެވެ.\nދިރާގުން އަބަދުވެސް ބަލަނީ ކަސްޓަމަރުންނަށް ދެވޭނެ ލުއިފަސޭހަ ގޮތްތައް ހޯދައިދިނުމަށެވެ. މިގޮތުން އިނޮވޭޝަނާއި އެންމެ ފަހުގެ ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް އަބަދުވެސް މަސައްކަތް ދިރާގުން ކުރިއަށް ގެންދާނެ އެވެ.


Biden Huvaa Kuri Haflaa Ga Jennifer Lopez Ge Hiiygaimu Husha Elhumeh - Vaguthu\nބައިޑެން ހުވާ ކުރި ހަފްލާގައި ޖެނިފާ ލޮޕޭޒްގެ ހިތްގައިމު ހުށައެޅުމެއް\nއެމެރިކާގެ 46 ވަނަ ރައީސް ކަމަށް ބޮޑު އަގުލަބިއްޔަތަކުން އިންތިހާބުވެވަޑައިގަތް ޖޯ ބައިޑެން އާއި ނައިބު ރައީސް ކަމަށް އިންތިހާބުވެވަޑައިގަތް އެގައުމުގެ ފުރަތަމަ އަދި ކަޅު ނަސްލުގެ ފުރަތަމަ ނައިބު ރައީސް ކަމަލާ ހެރިސްގެ ހުވާކުރުމުގެ ރަސްމިއްޔާތުގައި ޖެނިފާ ލޮޕޭޒް ހިތްގައިމު ލަވައެއް ހުށަހަޅައިފިއެވެ.\nމަޝްހޫރު އެތައް ލަވައެއް ހުށަހަޅައި ދީފައިވާ އުމުރުން 51 އަހަރުގެ ކުޅަދާނަ ލަވަކިއުންތެރިޔާ ހަފްލާގައި ހުށަހަޅައި ދިން ލަވަތަކަކީ ”ދިސް ލެންޑް އިޒް ޔޯ ލެންޑް“ އާއި ”އެމެރިކާ އިޒް ބިއުޓިފުލް“ ލަވައެވެ. އެމެރިކާ ސަރުކާރުގެ އެތައް ބައެއް އެ ހަފްލާއަށް ދިޔައިރު ޖެނިފާ ލޮޕޭޒްގެ ހުށައަޅައިދިނުމަށް އެތައް ބައެއްގެ ތައުރީފު ލިބިގެން ދިޔައެވެ.\nޖެނިފާ ލޮޕޭޒް ވަނީ އޭނާ ހުށައަޅައިދިން ލަވައިގެ ވަކި ހިސާބަކުން ސްޕެނިޝް ބަހުން ވެސް ޖުމްލައެއް ބުނެފައެވެ. އޭނާ ބުނީ، އެމެރިކާއަކީ މިނިވަން އަދި އެންމެންނަށް އިންސާފުވެރި ގައުމެއް ކަމަށެވެ.\nޖޯ ބައިޑެން އަށް އެމެރިކާގެ ރައީސް ކަމުގެ ހުވާ ލާ ދެއްވީ އެޢައުމުގެ އުއްތަމަ ފަނޑިޔާރު ޖޯން ރޮބަޓްސްއެވެ. އަދި ނައިބު ރައީސް ކަމަށް އިންތިހާބުވެވަޑައިގަތް ކަމަލާ ހެރިސްއަށް ހުވާ ލާ ދެއްވީ ސުޕްރީމް ކޯޓުގެ ފަނޑިޔާރު ސޯނިއާ ސޮޓޮމަޔާއެވެ.\nޖެނުއަރީ 21, 2021 12:26\nހީ ބިހީ ގެ ލަވަ އެއް ދޯ